               EUROOPAN KOMISSIO
            Bryssel 17.3.2016
            COM(2016) 157 final
            2016/0084(COD)
            Kiertotalouspaketti
            Ehdotus
            EUROOPAN PARLAMENTIN JA NEUVOSTON ASETUS
            CE-merkittyjen lannoitevalmisteiden asettamista saataville markkinoilla koskevien sääntöjen vahvistamisesta ja asetusten (EY) N:o 1069/2009 ja (EY) N:o 1107/2009 muuttamisesta
            (ETA:n kannalta merkityksellinen teksti)
            {SWD(2016) 64 final}{SWD(2016) 65 final}

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               1.Ehdotuksella pyritään ratkaisemaan markkinoilla tällä hetkellä vallitsevia merkittäviä ongelmia, jotka havaittiin ensimmäisen kerran asetuksen (EY) N:o 2003/2003
                  1
               , jäljempänä "voimassa oleva lannoiteasetus", vuonna 2010 suoritetussa jälkiarvioinnissa Ehdotus on myös nimetty yhdeksi kiertotalouden toimintasuunnitelman
                  2
                keskeisistä lainsäädäntöehdotuksista.

               Ensimmäinen peruste ja tavoite

               2.Innovatiiviset lannoitevalmisteet sisältävät usein biojätteistä tai muista uusioraaka-aineista kiertotalousmallin mukaisesti kierrätettyjä ravintoaineita tai orgaanisia materiaaleja, ja niiden on vaikea päästä sisämarkkinoille toisistaan poikkeavien kansallisten sääntöjen ja standardien takia.

               3.Voimassa olevalla lannoiteasetuksella taataan yhteen kyseisen asetuksen liitteeseen I sisältyvään lannoitetyyppiin kuuluvan yhdenmukaistettujen tuotteiden luokan vapaa liikkuvuus sisämarkkinoilla. Tällaiset tuotteet voidaan merkitä 'EY-lannoitteiksi'. Yritysten, jotka haluavat pitää kaupan muun tyyppisiä tuotteita EY-lannoitteina, on ensin saatava uusi tyyppihyväksyntä kyseistä liitettä muuttavalla komission päätöksellä. Tällä hetkellä lähes kaikki voimassa olevaan lannoiteasetukseen sisältyvät lannoitetyypit ovat tavanomaisia epäorgaanisia lannoitteita, jotka tyypillisesti louhitaan kaivoksesta tai tuotetaan kemiallisesti lineaaritalousmallin mukaisesti. Lisäksi esimerkiksi typpipohjaisten lannoitteiden tuottamisessa käytetyt kemialliset prosessit sekä kuluttavat energiaa että tuottavat runsaasti hiilidioksidipäästöjä.

               4.Noin puolet tällä hetkellä markkinoilla olevista lannoitteista jää kuitenkin asetuksen soveltamisalan ulkopuolelle. Tämä koskee muutamia epäorgaanisia lannoitteita ja lähes kaikkia orgaanisista materiaaleista, kuten eläimistä saatavista sivutuotteista, muista maatalouden sivutuotteista tai elintarvikeketjun kierrätetystä biojätteestä tuotettuja lannoitteita. Tutkimus, innovointi ja investoinnit kehittyvät tänä päivänä nopeasti ja edistävät kiertotaloutta luomalla paikallisesti työpaikkoja ja tuottamalla lisäarvoa kotimaisista uusio-resursseista, jotka muutoin levitettäisiin sellaisenaan suoraan maahan tai hävitettäisiin kaatopaikkajätteenä, mikä aiheuttaa tarpeetonta rehevöitymistä ja kasvihuonekaasupäästöjä. Yrityksissä on myös meneillään palveluistumistrendi, mikä tarkoittaa sitä, että lannoitteet räätälöidään yhä useammin niiden käyttökohteena olevan maaperän maaperäanalyysin perusteella. Pk-yritykset ja muut yritykset kaikkialla Euroopassa ovat yhä kiinnostuneempia tähän kehitykseen osallistumisesta. Orgaanisia lannoitteita sisältävien räätälöityjen tuotteiden pääsy sisämarkkinoille riippuu kuitenkin tällä hetkellä vastavuoroisesta tunnustamisesta ja siksi usein estyy.

               5.Innovatiivisten lannoitteiden ongelma nykyisessä sääntelykehyksessä on kaksitahoinen:

               6.Ensimmäinen tekijä on se, että orgaanisista tai uusioraaka-aineista saatujen lannoitetyyppien sisällyttäminen voimassa olevaan lannoiteasetukseen on haastavaa.  Sääntelyviranomaiset epäröivät, koska tällaisten materiaalien  koostumus ja ominaisuudet ovat suhteellisen vaihtelevia.  Voimassa oleva lannoiteasetus on selvästi räätälöity primaariraaka-aineista saaduille selkeästi määritetyille epäorgaanisille lannoitteille, eikä asetuksessa ole tiukkoja valvonta- ja suojamekanismeja, joita tarvitaan luottamuksen synnyttämiseksi luontaisesti vaihtelevista orgaanisten tai uusioraaka-aineiden lähteistä saatuihin tuotteisiin. Yhteydet eläimistä saatavia sivutuotteita ja jätteitä koskevaan voimassa olevaan lainsäädäntöön eivät myöskään ole selkeät.

               7.Näistä syistä kiertotalouden mukaisesti saadut lannoitteet ovat edelleen yhdenmukaistamatta. Useat jäsenvaltiot soveltavat tällaisiin yhdenmukaistamattomiin lannoitteisiin yksityiskohtaisia kansallisia sääntöjä ja standardeja, jotka sisältävät ympäristövaatimuksia (kuten raskasmetallipitoisuuksien raja-arvoja), jotka eivät koske EY-lannoitteita. Vastavuoroiseen tunnustamiseen perustuva vapaa liikkuvuus jäsenvaltioiden välillä on myös osoittautunut erittäin vaikeaksi. Orgaanisista tai uusioraaka-aineista saatujen lannoitteiden tuottaja, joka on sijoittautunut yhteen jäsenvaltioon ja haluaa laajentaa toimintaansa toisen jäsenvaltion alueelle, joutuu usein läpikäymään hallinnollisia menettelyjä, jotka tekevät markkinoiden laajentamisesta liian kallista.  Tästä seuraava kriittisen massan puuttuminen jarruttaa investointeja tälle tärkeälle kiertotalouden alalle.  Ongelma on erityisen merkittävä tuottajille, jotka ovat sijoittautuneet sellaisiin jäsenvaltioihin, joiden kotimaan markkinat ovat pienet verrattuna tuottajien hallussa olevaan orgaanisen uusioraaka-aineen (yleensä lannan) ylijäämään.

               8.Yhteenvetona voidaan todeta, että kotimaisesta orgaanisesta tai uusioraaka-aineesta kiertotalousmallin mukaisesti saatujen lannoitteiden ja lineaaritalousmallin mukaisesti tuotettujen lannoitteiden välisessä kilpailussa etu on jälkimmäisten puolella.  Tällainen kilpailun vääristyminen jarruttaa investointeja kiertotalouteen.

               9.Ongelmaa pahentaa se, että yksi tärkeimmistä lannoitteiden aineosista on raakafosfori, jonka komissio on nimennyt kriittiseksi raaka-aineeksi. Fosforilannoitteiden osalta EU on tällä hetkellä erittäin riippuvainen EU:n ulkopuolella louhitun raakafosfaatin tuonnista (yli 90 prosenttia EU:ssa käytetyistä fosforilannoitteista on tuontitavaraa, pääasiassa Marokosta, Tunisiasta ja Venäjältä). Tilanne on tämä, vaikka kotimainen talousjäte (erityisesti puhdistamoliete) sisältää suuria määriä fosforia, joka kiertotalousmallin mukaisesti kierrätettynä voisi kattaa noin 20–30 prosenttia EU:n fosfaattilannoitteiden kysynnästä.  Tähän liittyvä investointipotentiaali jää kuitenkin nykyisin suurelta osin hyödyntämättä, mikä osittain johtuu edellä mainituista vaikeuksista päästä sisämarkkinoille.

               10.Toinen tekijä voimassa olevan lannoiteasetuksen innovatiivisiin lannoitteisiin liittyvissä  rajoituksissa on se, että myös primaariraaka-aineista saatujen uusien epäorgaanisten lannoitteiden tyyppihyväksyntämenettely on pitkä, eikä se pysy lannoitealan innovaatiosyklin vauhdissa. Siksi on katsottu tarpeelliseksi pohtia perusteellisesti uudelleen ja nykyaikaistaa sääntelytekniikkaa, jotta tuotevaatimusten joustavuutta voidaan lisätä mutta samalla säilyttää ihmisten, eläinten ja kasvien terveyden ja turvallisuuden sekä ympäristön suojelun korkea taso. Tässä yhteydessä pohditut seikat esitetään yksityiskohtaisesti jäljempänä 3 jaksossa: Jälkiarviointien, sidosryhmien kuulemisten ja vaikutusten arvioinnin tulokset.

               11.Aloitteen tärkein toimintapoliittinen tavoite on siis luoda kannustimia laajamittaisen lannoitetuotannon toteuttamiseksi EU:ssa kotimaisista orgaanisista tai uusioraaka-aineista kiertotalousmallin mukaisesti muuntamalla jäte viljelykasvien ravinteiksi.  Ehdotuksella luodaan sääntelykehys, jolla helpotetaan ratkaisevasti tällaisten lannoitteiden pääsyä sisämarkkinoille ja saatetaan niiden toimintaedellytykset tasapuolisiksi lineaaristen talousmallin mukaisesti tuotettujen louhittujen tai kemiallisten lannoitteiden kanssa. Tämä edistäisi seuraavia kiertotalouden tavoitteita:

               Ehdotus mahdollistaisi uusioraaka-aineiden hyödyntämisen, mikä puolestaan mahdollistaisi raaka-aineiden käytön tehostamisen ja kääntäisi rehevöitymiseen ja jätehuoltoon liittyvät ongelmat liiketoimintamahdollisuuksiksi julkisille ja yksityisille toimijoille.

               Se kasvattaisi resurssitehokkuutta ja vähentäisi riippuvuutta Euroopan maataloudelle keskeisten raaka-aineiden, erityisesti fosforin, tuonnista.

               Se lisäisi investointeja ja innovointia kiertotaloudessa ja loisi näin työpaikkoja EU:ssa.

               Se auttaisi keventämään lannoiteteollisuuden nykyisiä paineita vähentää hiilidioksidipäästöjä päästökauppajärjestelmässä, koska lannoitteita voitaisiin tuottaa vähemmän hiili-intensiivisistä raaka-aineista.

               12.Lisäksi innovatiivisten lannoitteiden lisääntynyt tuotanto ja kauppa monipuolistaisi viljelijöille tarjottavien lannoitteiden valikoimaa ja tekisi elintarvikkeiden tuotannosta kustannus- ja resurssitehokkaampaa.

               Toinen peruste ja tavoite

               13.Voimassa olevassa lannoiteasetuksessa ei oteta huomioon ympäristöön liittyviä huolia, jotka johtuvat siitä, että EY-lannoitteet saastuttavat maaperää, sisävesiä, meriä ja viime kädessä elintarvikkeita.  Epäorgaanisten fosforilannoitteiden kadmiumpitoisuus on yleisesti tunnustettu ongelma. EU:n raja-arvojen puuttuessa jotkin jäsenvaltiot ovat yksipuolisesti määränneet EY-lannoitteille kadmiumin raja-arvoja SEUT-sopimuksen 114 artiklan nojalla ja aiheuttaneet näin tiettyä markkinoiden pirstoutumista myös yhdenmukaistetuilla aloilla. Haitallisten aineiden esiintyminen lannoitteissa, joita tällä hetkellä koskevat kansalliset säännöt (esim. puhdistamolietteestä kierrätetyt ravinteet), aiheuttaa vastaavia ongelmia

               14.Toisena toimintapoliittisena tavoitteena on sen vuoksi puuttua tähän ongelmaan ja ottaa käyttöön yhdenmukaistetut kadmiumin raja-arvot fosfaattilannoitteissa. Tällaisten raja-arvojen asettamisella, jolla pyritään vähentämään lannoitteiden käytön kielteisiä vaikutuksia ympäristöön ja ihmisten terveyteen, vähennetään kadmiumin kertymistä maaperään ja ravinnon ja veden saastumista.  Sillä myös poistetaan markkinoiden pirstaleisuuden ongelma, jonka joissakin jäsenvaltioissa voimassa olevat kansalliset kadmiumpitoisuuden raja-arvot aiheuttavat.

               •Johdonmukaisuus suhteessa tällä politiikan alalla voimassa oleviin säännöksiin

               15.Ehdotuksella kumotaan voimassa oleva lannoiteasetus, mutta sallitaan jo yhdenmukaistettujen lannoitteiden pitäminen edelleen markkinoilla edellyttäen, että ne ovat uusien turvallisuus- ja laatuvaatimusten mukaisia. Ehdotuksessa määritellään edellytykset, joiden täyttyessä jätteistä ja eläimistä saatavista sivutuotteista tuotetut lannoitteet voivat poistua muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009
                  3
                (sivutuoteasetus) sekä jätteistä ja tiettyjen direktiivien kumoamisesta annetun direktiivin 2008/98/EY
                  4
                valvonnan piiristä ja liikkua vapaasti CE-merkinnän saaneina lannoitteina. Ehdotus täydentää kemikaalien rekisteröinnistä, arvioinnista lupamenettelyistä ja rajoituksista (REACH) 18 päivänä joulukuuta 2006 annettua Euroopan parlamentin ja neuvoston asetusta (EY) N:o 1907/2006
                  5
               , jota sovelletaan edelleen lannoitevalmisteisin lisättäviin kemiallisiin aineisiin.

               •Johdonmukaisuus suhteessa unionin muuhun politiikkaan

               16.Aloite tukee komission työllisyys-, kasvu- ja investointistrategiaa luomalla oikeanlaisen sääntely-ympäristön reaalitalouden investointeja varten.

               17.Aloite edistää merkittävästi ja konkreettisesti etenkin komission kiertotalouspakettia. Se luo tasapuoliset toimintaedellytykset kaikille lannoitevalmisteille ja helpottaa kotimaisten uusioraaka-aineiden käyttämistä.

               18.Lisäksi aloite tukee pyrkimyksiä luoda syvemmät, reilummat ja teollisuuspohjaltaan vahvemmat sisämarkkinat poistamalla vapaan liikkuvuuden esteet tietyiltä innovatiivisilta lannoitteilta ja helpottamalla jäsenvaltioiden suorittamaa markkinavalvontaa.

               19.Aloite liittyy seuraaviin toimintapoliittisiin aloitteisiin:

               Kiertotalouspaketti: Lannoiteasetuksen tarkistuksen tarkoituksena on luoda sääntelykehys, joka mahdollistaa kierrätetystä biojätteestä ja muista uusioraaka-aineista saatujen lannoitteiden tuotannon biotalousstrategian
                  6
                mukaisesti, johon sisältyy uusiutuvien biologisten resurssien tuotanto ja näiden resurssien ja jätevirtojen muuntaminen lisäarvollisiksi tuotteiksi. Tämä lisäisi eurooppalaiselle kestävälle maataloudelle olennaisen tärkeiden kasviravinteiden hankintaa EU:n omalta alueelta, mukaan luettuna kriittinen raaka-aine fosfori. Se edistäisi myös jätehierarkian parempaa toimeenpanoa vähentämällä jätteen sijoittamista kaatopaikoille tai energian hyödyntämistä biojätteestä ja auttaisi näin ratkaisemaan jätehuoltoon liittyviä ongelmia.

               Sisämarkkinastrategia: Kuten edellä on kuvattu, sisämarkkinoiden vapaan liikkuvuuden tunnettu este ovat yhdenmukaistamislainsäädännön piiriin tällä hetkellä kuulumattomia lannoitteita koskevat raskaat ja toisistaan poikkeavat kansalliset sääntelykehykset. Talouden toimijat pitävät toisistaan poikkeavia kansallisia sääntöjä usein kohtuuttomana esteenä uusille markkinoille pääsylle, mutta jäsenvaltioiden mielestä säännöt ovat sen sijaan olennaisen tärkeitä elintarvikeketjun ja ympäristön suojelemiseksi. Terveyteen ja ympäristöön liittyvien huolien vuoksi yhdenmukaistamattomien lannoitteiden vastavuoroinen tunnustaminen on osoittautunut poikkeuksellisen vaikeaksi, ja talouden toimijat ovatkin pyytäneet, että lannoitteet voisivat päästä koko sisämarkkinoille mikäli ne noudattavat yhdenmukaistettuja sääntöjä, joilla näihin huoliin vastataan EU:n tasolla.

               Horisontti 2020: Ehdotuksella on potentiaalia edistää tutkimustoimia, jotka on käynnistetty osana yhteiskunnallisia haasteita 2 (”Elintarviketurva, kestävä maa- ja metsätalous, merien ja merenkulun ja sisävesien tutkimus ja biotalous”) ja 5 (”Ilmastotoimet, ympäristö, resurssitehokkuus ja raaka-aineet”), jotka muiden tavoitteiden ohella pyrkivät tarjoamaan innovatiivisia ratkaisuja jätteestä, jätevesistä ja biojätteistä saatavien resurssien tehokkaampaa ja turvallisempaa  hyödyntämistä varten sekä kannustamaan tutkijoita toimittamaan markkinoiden ja yhteiskunnan tarpeiden ja ympäristönsuojelupolitiikan mukaisia innovatiivisia tuotteita. Biopohjaisten teollisuudenalojen yhteisyritys (BBI) on todennut, että mm. fosforin kierrätys lannoitteiden tuotantoa varten on nouseva ja taloudellisesti lupaava uusi (orgaanisen jätteen) arvoketju
                  7
               . Tällaisten lannoitteiden helppo pääsy sisämarkkinoille on ennakkoedellytys näiden tavoitteiden saavuttamiseksi ja tutkimustulosten viemiseksi markkinoille.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               20.Ehdotuksen tavoitteena on parantaa lannoitevalmisteiden sisämarkkinoiden toimintaa, joten siinä käsitellään ongelmia, jotka havaittiin ensimmäisen kerran voimassa olevan lannoiteasetuksen jälkiarvioinnin yhteydessä vuonna 2010.  Ehdotuksen oikeusperusta on Euroopan unionin toiminnasta tehdyn sopimuksen 114 artikla, joka on myös voimassa olevan lannoiteasetuksen oikeusperusta.

               •Toissijaisuusperiaate (muun kuin yksinomaisen toimivallan osalta)

               21.Ehdotetun toimen ensimmäisenä tavoitteena on lisätä investointeja orgaanisista tai uusioraaka-aineista kiertotalousmallin ja biotalousstrategian mukaisesti saatavien tehokkaiden, turvallisten ja innovatiivisten lannoitteiden tuotantoon ja käyttöönottoon siten, että näitä tuotteita autetaan saavuttamaan kriittinen massa sisämarkkinoille pääsyn kautta. Tällaisten lannoitteiden tehokkaampi käyttäminen voi tuoda merkittäviä ympäristöhyötyjä, vähentää riippuvuutta kriittisten raaka-aineiden tuonnista EU:n ulkopuolelta ja laajentaa viljelijöille tarjottavien korkealaatuisten lannoitevalmisteiden valikoimaa.  Tällaisten tuotteiden vapaan liikkuvuuden nykyisiä esteitä, eli toisistaan poikkeavia kansallisia sääntelykehyksiä, ei voida poistaa jäsenvaltioiden yksipuolisin toimin. Vastavuoroinen tunnustaminen on osoittautunut tällä alalla erityisen vaikeaksi, ja siitä tulee yhä merkittävämpi este, sillä kiinnostus orgaanisista tai uusioraaka-aineista saatavien korkealaatuisten lannoitteiden tuotantoon ja kauppaan on lisääntymään päin. EU:n toiminnalla voitaisiin taata tällaisten lannoitteiden vapaa liikkuvuus siten, että niille vahvistetaan yhdenmukaistetut korkealaatuiset turvallisuus- ja ympäristövaatimukset.

               22.Toisena tavoitteena on puuttua kadmiumin lannoitteiden käytön kautta aiheuttamaan maaperän ja elintarvikkeiden saastumiseen. Koska useimmat huolta aiheuttavat lannoitteet (kuten epäorgaaniset fosfaattilannoitteet) on jo yhdenmukaistettu, jäsenvaltiot eivät voi saavuttaa tätä tavoitetta yksipuolisesti.  EU:n laajuisten enimmäismäärien vahvistamisella voidaan tehokkaasti vähentää yhdenmukaistetuissa lannoitteissa olevien haitallisten aineiden määriä turvallisemmille tasoille.

               •Suhteellisuusperiaate

               23.Aloitteen ensimmäinen tavoite on lisätä investointeja orgaanisista tai uusioraaka-aineista kiertotalousmallin mukaisesti valmistettavien tehokkaiden, turvallisten ja innovatiivisten lannoitteiden tuotantoon. Tästä seuraa ympäristövaikutukseen liittyviä hyötyjä, tuontiriippuvuus vähenee, ja tarjolle tulee suurempi valikoima laadukkaita tuotteita. Aloitteella pyritään saavuttamaan kriittinen massa tällaisten tuotteiden sisämarkkinoille pääsyn kautta. Yhdenmukaistamattomien lannoitteiden vastavuoroinen tunnustaminen on osoittautunut erittäin vaikeaksi, kun taas tuotteita koskeva yhdenmukaistamislainsäädäntö on ollut tehokas tapa turvata epäorgaanisten lannoitteiden pääsy sisämarkkinoille. Näin ollen päätellään, että orgaanisista tai uusioraaka-aineista saatuja lannoitteita koskevassa yhdenmukaistamislainsäädännössä ei ylitetä sitä, mikä on tarpeen, jotta saadaan luotua sääntelyvarmuus, jota tarvitaan kannustimien luomiseksi laajamittaisille investoinneille kiertotalouteen.  Tässä ehdotuksessa valittu sääntelytekniikka jättää talouden toimijoille mahdollisimman paljon joustonvaraa saattaa uusia tuotteita markkinoille laatua ja turvallisuutta vaarantamatta.  Lisäksi jäsenvaltioiden voivat sallia yhdenmukaistamattomien lannoitteiden saattamisen markkinoille ilman, että laajemmille markkinoille haluavilta talouden toimijoilla riistetään mahdollisuus yhdenmukaistetun sääntelyjärjestelmän etujen hyödyntämiseen.

               24.Asetuksen katsotaan olevan sopivin väline tuotteiden yhdenmukaistamiseksi, koska ala on teknisesti erittäin monimutkainen ja lannoitteilla on potentiaalisia vaikutuksia elintarvikeketjuun ja ympäristöön. Tätä päätelmää tukee se seikka, että voimassa oleva lannoitteita koskeva yhdenmukaistamislainsäädäntö on myös asetuksen muodossa.

               25.Toinen tavoite koskee kadmiumin lannoitteiden käytön kautta aiheuttamaa maaperän saastumista. Koska monet näistä lannoitteista on jo yhdenmukaistettu, tuotelainsäädännössä säädettäviä enimmäismääriä pidetään tehokkaana keinona puuttua ongelmaan sen lähteellä.  Taloudellisten vaikutusten katsotaan olevan oikeassa suhteessa tavoitteeseen, joka on estää nykyisten ja tulevien sukupolvien viljelijöihin ja elintarvikkeiden kuluttajiin vaikuttava maaperän peruuttamaton saastuminen.

               26.Suhteellisuusperiaatetta käsitellään tarkemmin vaikutusten arvioinnin 4.2.2 jaksossa.

               •Sääntelytavan valinta

               27.Asetuksen katsotaan olevan sopivin väline tuotteiden yhdenmukaistamiseksi, koska ala on teknisesti erittäin monimutkainen ja lannoitteilla on potentiaalisia vaikutuksia elintarvikeketjuun ja ympäristöön. Tätä päätelmää tukee se seikka, että voimassa oleva lannoitteita koskeva yhdenmukaistamislainsäädäntö on myös asetuksen muodossa.

               3.JÄLKIARVIOINTIEN TULOKSET, SIDOSRYHMIEN KUULEMISET JA VAIKUTUSTEN ARVIOINNIT

               •Voimassa olevan lainsäädännön jälkiarvioinnit/toimivuustarkastukset

               28.Voimassa olevan lannoiteasetuksen vuonna 2010 suoritetussa jälkiarvioinnissa todettiin
                  8
               , että asetuksella oli onnistuttu saavuttamaan sen tavoite, joka oli sääntelykehyksen yksinkertaistaminen ja yhdenmukaistaminen tärkeällä osaa lannoitemarkkinoita.

               29.Arvioinnissa kuitenkin pääteltiin myös, että asetus voisi edistää tehokkaammin innovatiivisia lannoitteita ja että sitä pitäisi mukauttaa ympäristönsuojelun parantamiseksi. Lisäksi asetuksen soveltamisalan ulkopuolelle tällä hetkellä jäävien orgaanisten lannoitteiden osalta arviointi osoitti, etteivät talouden toimijat eivätkä kansalliset viranomaiset pitäneet vastavuoroista tunnustamista sopivimpana välineenä vapaan liikkuvuuden takaamiseksi, koska lannoitteet ovat tuotteita, joiden osalta oikeutetut tuotteiden laatuun, ympäristöön ja ihmisten terveyteen liittyvät huolenaiheet voivat olla tiukempien sääntöjen perusteena.

               •Sidosryhmien kuulemiset

               30.Jäsenvaltioiden ja muiden sidosryhmien kuulemisia on toteutettu laajasti koko valmisteluvaiheen ajan vuodesta 2011 etenkin lannoitteita käsittelevässä työryhmässä
                  9
               .    Toukokuussa 2015 julkaistu kiertotaloutta koskeva julkinen kuuleminen sisälsi tätä aihetta koskevia kysymyksiä
                  10
               .  Sidosryhmiä pyydettiin antamaan palautetta myös 22. lokakuuta 2015 julkaistusta lannoiteasetuksen tarkistamista koskevasta etenemissuunnitelmasta
                  11
               .

               •Asiantuntijatiedon keruu ja käyttö

               31.Nykyinen vaikutusten arvioinnin luonnos perustuu pitkälti edellä mainittuun lannoiteasetuksen vuoden 2010 jälkiarviointiin sekä vuonna 2011 tehtyyn tutkimukseen siitä, mitä vaihtoehtoja lannoitemateriaaleja koskevan EU:n lainsäädännön täysimääräiseksi yhdenmukaistamiseksi on, mukaan luettuina tekninen toteutettavuus sekä ympäristö-, talous- ja sosiaaliset vaikutukset
                  12
               .

               32.Fosforin kierrätystä on käsitelty myös 7. puiteohjelman tutkimushankkeissa, joiden tuloksia analysoitiin Berliinissä 4. maaliskuuta 2015 pidetyssä seminaarissa ”Circular approaches to phosphorus: from research to deployment”
                  13
               .    Yksi yksilöidyistä ensisijaisista tavoitteista on EU:n lannoiteasetuksen tarkistaminen sen soveltamisalan laajentamiseksi koskemaan orgaanisista ja uusiolähteistä saatuja ravinteita (mm. kierrätettyjä fosfaatteja).

               •Vaikutusten arviointi

               33.Ehdotukseen liitetään vaikutusten arviointi, jonka keskeiset asiakirjat ovat osoitteessa [Once the IAR is published, insert link to the summary sheet and to the positive opinion of the Regulatory Scrutiny Board].  Vaikutustenarviointilautakunnan lausunnot on otettu huomioon esittämällä parempaa näyttöä siitä, että toisistaan poikkeavat kansalliset standardit aiheuttavat markkinoiden pirstoutumista, selventämällä erilaisten arvioitujen vaihtoehtojen sisältöä ja perustelemalla paremmin ehdotuksen keskeiset vaikutukset.

               34.Vaikutusten arvioinnissa nykytilanteen säilyttämistä (vaihtoehto 1) verrattiin neljään muuhun toimintavaihtoehtoon (vaihtoehdot 2–5).  Kaikissa vaihtoehdoissa 2–5 yhdenmukaistamisen soveltamisala laajennettaisiin koskemaan orgaanisista raaka-aineista saatuja lannoitteita ja muita lannoitteisiin liittyviä tuotteita ja haitallisille aineille otettaisiin käyttöön enimmäisraja-arvot.  Eri vaihtoehdot perustuisivat erilaisiin valvontajärjestelmiin:  Vaihtoehdossa 2 lannoiteasetuksen sääntelytekniikka, eli tyyppihyväksyntä, pysyisi muuttumattomana.  Vaihtoehdossa 3 tyyppihyväksyntä korvattaisiin tyhjentävällä positiivilistalla aineista, joita saa tarkoituksellisesti sisällyttää lannoitteeseen.  Vaihtoehdossa 4 uudella lainsäädäntökehyksellä päästäisiin tarvittavaan valvontaan, ja yhtä vaatimustenmukaisuuden arviointimenettelyä sovellettaisiin kautta linjan.  Vaihtoehto 5 perustuisi myös uuteen lainsäädäntökehykseen, mutta vaatimustenmukaisuuden arviointimenettely vaihtelisi ainesosaluokittain. Kaikissa neljässä vaihtoehdossa 2–5 tutkittiin myös, olisiko yhdenmukaistamisen oltava pakollista kaikille tuotteille, joilla on tietty toiminto, vai voisivatko lannoitteet noudattaa yhdenmukaistettua lainsäädäntöä vapaaehtoisesti, vaihtoehtona sovellettavalle kansalliselle lainsäädännölle ja vastavuoroiselle tunnustamiselle, kuten tilanne on nykytilanteessa epäorgaanisten lannoitteiden osalta.

               35.Lopullinen ehdotus vastaa vaihtoehtoa 5 yhdistettynä valinnaisen yhdenmukaistamisen varianttiin.  Sen katsottiin olevan paras vaihtoehto, koska se johtaisi hallinnon yksinkertaistumiseen erityisesti primaariraaka-aineista saatavien selkeästi määritettyjen lannoitevalmisteiden osalta, takaisi joustavuuden ja samalla varmistaisi, ettei yhdenmukaisten lannoitevalmisteiden käyttö aiheuta kohtuutonta riskiä terveydelle tai ympäristölle.

               36.Ehdotus vaikuttaa pääasiassa orgaanisista tai uusioraaka-aineista kiertotalousmallin mukaisesti tuotettujen innovatiivisten lannoitteiden tuottajiin, jotka pystyvät saavuttamaan kriittisen massan, kun lannoitteiden pääsy sisämarkkinoille helpottuu ratkaisevasti.  Tällaiset tuottajat hyötyvät aloitteesta erityisesti jäsenvaltioissa, jotka eivät tarjoa riittävän suuria kotimarkkinoita uudentyyppisille lannoitteille.

               37.Aloite vaikuttaa myös yksityisiin ja julkisiin hyödyntäjäyrityksiin (kuten jätevedenpuhdistamoiden taikka jätteestä kompostia tai mädätettä tuottavien käsittelylaitosten toiminnanharjoittajiin), jotka voivat arvottaa tuotantoaan ja siten helpottaa investointeja tällaisiin infrastruktuureihin.

               38.Useiden kansallisten viranomaisten työtaakka kevenee, kun lannoitteiden kansalliset rekisteröinti- tai lupajärjestelmät korvataan kokonaan tai osittain EU:n laajuisilla valvontamekanismeilla.

               39.Lopuksi viljelijöiden ja muiden lannoitteiden käyttäjien saatavilla oleva tuotevalikoima kasvanee, ja suuri yleisö on puolestaan paremmin suojassa maaperän, veden ja elintarvikkeiden saastumiselta.

               •Sääntelyn toimivuus ja yksinkertaistaminen

               40.Ehdotuksella yksinkertaistetaan ja vähennetään niiden lannoitevalmisteiden tuottajien hallinnollista rasitetta, jotka haluavat päästä useamman kuin yhden valtion alueelle sisämarkkinoilla, sillä tällainen mahdollisuus ei enää riipu vastavuoroisesta tunnustamisesta. Samalla vältetään sellaisten tuottajien markkinoillepääsyn kieltäminen tai rajoittaminen, jotka eivät tähtää EU-tason sääntöjen noudattamiseen, säilyttämällä mahdollisuus päästä kansallisille markkinoille, jos voimassa olevat kansalliset säännöt täyttyvät ja vastavuoroinen tunnustaminen toteutuu .

               4.TALOUSARVIOVAIKUTUKSET

               41.Ehdotuksella ei ole vaikutuksia EU:n talousarvioon.  Euroopan komission henkilöstö- ja hallintoresurssit pysyvät muuttumattomina verrattuna voimassa olevan lannoiteasetuksen täytäntöönpanoon ja seurantaan.

               5.MUUT TEKIJÄT

               •Täytäntöönpanosuunnitelmat sekä seuranta-, arviointi- ja raportointijärjestelyt

               42.Euroopan komissio auttaa ja seuraa asetuksen täytäntöönpanoa jäsenvaltioissa.  Se tarkastelee myös, onko tarvetta ohjeille, normeille tai järjestelmille, joilla osoitetaan lannoitusvalmisteiden kestävyys ja tätä myötä sallitaan kestävyyttä koskevat väitteet niiden merkinnöissä.

               43.Lisäksi komissio aikoo sisällyttää liitteisiin lisää ainesosaluokkia, jotta pysytään tekniikan kehityksen tasalla ja mahdollistetaan turvallisten ja tehokkaiden lannoitteiden tuottaminen hyödynnetyistä uusioraaka-aineista, kuten biohiilestä, tuhkasta ja struviitista.  Lopuksi komissio tarkkailee liitteissä olevia vaatimuksia jatkuvasti ja tarkistaa niitä tarvittaessa ihmisten, eläinten ja kasvien terveyden ja turvallisuuden sekä ympäristön riittävän suojelun takaamiseksi.

               •Ehdotukseen sisältyvien säännösten yksityiskohtaiset selitykset

               44.Asetusehdotuksen 1 luvussa määritetään kohde, soveltamisala ja määritelmät sekä vapaan liikkuvuuden ja CE-merkittyjen lannoitevalmisteiden kaupan pitämistä koskevat perusperiaatteet.  Tuotevaatimuksia koskevassa säännöksessä viitataan liitteisiin I ja II, jotka sisältävät aineelliset vaatimukset lopputuoteluokille niiden käyttötarkoituksen mukaisesti (liite I) sekä niille ainesosaluokille, joita CE-merkityt lannoitevalmisteet voivat sisältää (liite II).  Siinä viitataan myös liitteeseen III, jossa määritellään merkintöjä koskevat vaatimukset.

               45.Luvussa 2 vahvistetaan  CE-merkittyjä lannoitevalmisteita markkinoilla saataville asettavien talouden toimijoiden velvollisuudet.

               46.Luvussa 3 esitetään CE-merkittyjen lannoitevalmisteiden vaatimustenmukaisuutta koskeva yleinen periaate.  Siinä viitataan liitteeseen IV, jossa kuvataan yksityiskohtaisesti CE-merkittyihin lannoitevalmisteisiin sovellettavat vaatimustenmukaisuuden arviointimenettelyt ainesosaluokkien ja toimintoperusteisten tuoteluokkien mukaan.  Siinä viitataan myös liitteeseen V, jossa vahvistetaan EU:n vaatimustenmukaisuusvakuutuksen mallirakenne.

               47.Luvussa 4 vahvistetaan ilmoitettuja laitoksia koskevat säännökset, ja luvussa 5 vahvistetaan markkinavalvontaa koskevat säännökset.  Luvussa 6 vahvistetaan edellytykset, joilla komissio antaa delegoitujen säädöksiä ja täytäntöönpanosäädöksiä, ja luvussa 7 vahvistetaan loppusäännökset.

               2016/0084 (COD)

               Ehdotus

               EUROOPAN PARLAMENTIN JA NEUVOSTON ASETUS

               CE-merkittyjen lannoitevalmisteiden asettamista saataville markkinoilla koskevien sääntöjen vahvistamisesta ja asetusten (EY) N:o 1069/2009 ja (EY) N:o 1107/2009 muuttamisesta

               (ETA:n kannalta merkityksellinen teksti)

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen ja erityisesti sen 114 artiklan,

               ottavat huomioon Euroopan komission ehdotuksen,

               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

               ottavat huomioon Euroopan talous- ja sosiaalikomitean lausunnon
                  14
               ,

               noudattavat tavallista lainsäätämisjärjestystä,

               sekä katsovat seuraavaa:

               (1)Edellytykset, jotka koskevat lannoitteiden asettamista saataville markkinoilla, on yhdenmukaistettu osittain: Euroopan parlamentin ja neuvoston asetus (EY) N:o 2003/2003
                  15
                koskee lähes yksinomaan lannoitteita, jotka saatu louhituista tai kemiallisesti tuotetuista epäorgaanisista materiaaleista. Lannoitustarkoituksiin on tarpeen käyttää myös kierrätettyjä tai orgaanisia materiaaleja. Olisi vahvistettava yhdenmukaiset edellytykset, joilla tällaisista kierrätetyistä tai orgaanisista materiaaleista saadut lannoitteet voidaan asettaa saataville koko sisämarkkinoilla, jotta luotaisiin merkittävä kannustin niiden käytölle. Yhdenmukaistamisen soveltamisalaa olisi siksi laajennettava kierrätettyihin ja orgaanisiin materiaaleihin.

               (2)Eräitä tuotteita käytetään yhdessä lannoitteiden kanssa ravinnetehokkuuden parantamiseksi, ja tämän ansiosta lannoitteiden käyttömäärä ja sitä myötä ympäristövaikutus vähenevät. Tuotteiden vapaan liikkuvuuden helpottamiseksi sisämarkkinoilla yhdenmukaistamisen olisi koskettava paitsi lannoitteita eli tuotteita, jotka antavat kasveille ravinteita, myös kasvien ravinnetehokkuuden parantamiseen tarkoitettuja tuotteita.

               (3)Euroopan parlamentin ja neuvoston asetuksessa (EY) N:o 765/2008
                  16
                vahvistetaan vaatimustenmukaisuuden arviointilaitosten akkreditointia koskevat säännöt, säädetään markkinavalvonnan ja kolmansista maista tuotavien tuotteiden valvonnan puitteista sekä vahvistetaan CE-merkintää koskevat yleiset periaatteet. Kyseistä asetusta olisi sovellettava tämän asetuksen soveltamisalaan kuuluviin tuotteisiin sen varmistamiseksi, että tavaroiden vapaasta liikkuvuudesta yhteisössä hyötyvät tuotteet ovat niiden vaatimusten mukaisia, joilla taataan yleisten etujen, kuten yleisen terveyden ja turvallisuuden, kuluttajansuojan ja ympäristönsuojelun korkea taso

               (4)Euroopan parlamentin ja neuvoston päätöksessä N:o 768/2008/EY
                  17
                säädetään yhteisistä periaatteista ja viitesäännöksistä, joita on tarkoitus soveltaa alakohtaisessa lainsäädännössä, jotta voidaan tarjota johdonmukainen perusta kyseisen lainsäädännön tarkistamista tai uudelleenlaatimista varten. Sen vuoksi asetus (EY) N:o 2003/2003 olisi korvattava mahdollisimman pitkälti kyseisen päätöksen mukaisesti laaditulla asetuksella.

               (5)Päin vastoin kuin useimmissa muissa unionin lainsäädännössä säädetyissä tuotteiden yhdenmukaistamistoimenpiteissä, asetuksella (EY) N:o 2003/2003 ei estetä yhdenmukaistamattomien lannoitteiden asettamista saataville sisämarkkinoilla kansallisen lainsäädännön ja perussopimuksen yleisten vapaata liikkuvuutta koskevien sääntöjen mukaisesti. Koska eräät tuotemarkkinat ovat hyvin paikallisia, tämä mahdollisuus olisi säilytettävä. Sen vuoksi yhdenmukaistettujen sääntöjen soveltamisen olisi oltava edelleen vapaaehtoista, ja sitä olisi vaadittava ainoastaan sellaisilta tuotteilta, jotka on tarkoitettu antamaan kasveille ravinteita tai parantamaan kasvien ravinnetehokkuutta ja joihin pannaan CE-merkintä, kun ne asetetaan saataville markkinoilla. Sen vuoksi tätä asetusta ei pitäisi soveltaa tuotteisiin, joissa ei ole markkinoilla saataville asetettaessa CE-merkintää.

               (6)Tuotteiden erilaiset toiminnot edellyttävät erilaisia turvallisuus- ja laatuvaatimuksia, jotka on mukautettu erilaisten suunniteltujen käyttötarkoitusten mukaan. CE-merkityt lannoitevalmisteet olisi sen vuoksi jaettava toimintoperusteisiin tuoteluokkiin, joista jokaisella on omat turvallisuus- ja laatuvaatimuksensa.

               (7)Samoin erilaiset ainesosat edellyttävät erilaisia käsittelyvaatimuksia ja valvontamekanismeja, jotka on mukautettu aineosien erilaisen potentiaalisen vaarallisuuden ja monimuotoisuuden mukaan. CE-merkittyjen lannoitevalmisteiden ainesosat olisi sen vuoksi jaettava eri luokkiin, joista jokaisella on omat käsittelyvaatimuksensa ja valvontamekanisminsa. Olisi oltava mahdollista asettaa saataville markkinoilla CE-merkitty lannoitevalmiste, joka koostuu eri ainesosaluokkiin kuuluvista aineosista, jos jokainen materiaali täyttää sen luokan vaatimukset, johon se kuuluu.

               (8)CE-merkittyjen lannoitevalmisteiden haitalliset aineet, kuten kadmium, voivat aiheuttaa riskin ihmisten ja eläinten terveydelle ja ympäristölle, koska ne kertyvät ympäristöön ja pääsevät ravintoketjuun. Sen vuoksi niiden pitoisuutta olisi rajoitettava tällaisissa valmisteissa. Lisäksi biojätteistä saatavien CE-merkittyjen lannoitevalmisteiden epäpuhtauksien, erityisesti polymeerien mutta myös metallin ja lasin, esiintymistä olisi estettävä tai rajoitettava siinä määrin kuin on teknisesti mahdollista erottamalla ne erillään kerätystä biojätteestä ennen prosessointia.

               (9)Kaikkien tämän asetuksen vaatimuksen täyttävien tuotteiden olisi sallittava liikkua vapaasti sisämarkkinoilla. Jos yksi tai useampi CE-merkityn lannoitevalmisteen ainesosa kuuluu Euroopan parlamentin ja neuvoston asetuksen (EY) N:o 1069/2009
                  18
                soveltamisalaan mutta saavuttaa valmistusketjussa pisteen, jonka jälkeen se ei enää aiheuta merkittävää riskiä ihmisten tai eläinten terveydelle, jäljempänä ’valmistusketjun päätepiste’, aiheutuisi tarpeetonta hallinnollista taakkaa, jos tuotteeseen sovellettaisiin edelleen kyseisen asetuksen säännöksiä. Sen vuoksi tällaiset lannoitevalmisteet olisi jätettävä kyseisen asetuksen vaatimusten soveltamisalan ulkopuolelle. Sen vuoksi asetusta (EY) N:o 1069/2009 olisi muutettava.

               (10)Kullekin asianomaiselle eläimistä saatavaa sivutuotetta sisältävälle ainesosalle olisi määriteltävä valmistusketjun päätepiste asetuksessa (EY) N:o 1069/2009 säädettyjä menettelyjä noudattaen. Jos tällä asetuksella säädelty valmistusprosessi alkaa ennen kuin valmistusketjun päätepiste on saavutettu, sekä asetuksen (EY) N:o 1069/2009 että tämän asetuksen käsittelyvaatimuksia sovelletaan kumulatiivisesti CE-merkittyihin lannoitevalmisteisiin, eli jos molemmissa asetuksissa säädetään samasta parametristä, sovelletaan tiukempaa vaatimusta.

               (11)Jos eläimistä saatavista sivutuotteista johdettu CE-merkitty lannoitevalmiste aiheuttaa riskin ihmisten tai eläinten terveydelle, olisi oltava mahdollista turvautua Euroopan parlamentin ja neuvoston asetuksen (EY) N:o 178/2002
                  19
                mukaisiin suojatoimenpiteisiin samalla tavoin kuin muidenkin eläimistä saatavista sivutuotteista johdettujen tuotteiden tapauksessa.

               (12)Jos yksi tai useampi CE-merkityn lannoitevalmisteen ainesosa kuuluu asetuksen (EY) N:o 1069/2009 soveltamisalaan mutta ei ole saavuttanut valmistusketjun päätepistettä, sen asettamiseen saataville markkinoilla sovelletaan asetuksen (EY) N:o 1069/2009 vaatimuksia, joten olisi harhaanjohtavaa säätää tällaisen valmisteen osalta tämän asetuksen mukaisesta CE-merkinnästä. Sen vuoksi tällaiset tuotteet olisi jätettävä tämän asetuksen soveltamisalan ulkopuolelle.

               (13)Eräillä Euroopan parlamentin ja neuvoston direktiivissä 2008/98/EY
                  20
                tarkoitetuilla hyödynnetyillä jätteillä on havaittu olevan kysyntää markkinoilla lannoitevalmisteina käytettäviksi. Lisäksi on asetettava tiettyjä vaatimuksia, jotka koskevat hyödyntämistoimessa panosmateriaalina käytettävää jätettä, käsittelyprosesseja ja -tekniikoita sekä hyödyntämistoimesta peräisin olevia lannoitevalmisteita, jotta varmistetaan, että kyseisten tuotteiden käytöstä ei aiheudu haitallisia kokonaisvaikutuksia ympäristölle eikä ihmisten terveydelle. CE-merkittyjen lannoitevalmisteiden osalta kyseiset vaatimukset olisi vahvistettava tässä asetuksessa. Sen vuoksi tällaisia tuotteita ei tulisi enää pitää direktiivissä 2008/98/EY tarkoitettuna jätteenä siitä hetkestä lähtien, jona kaikki tämän asetuksen vaatimukset täyttyvät.

               (14)Eräät aineet tai seokset, joita kutsutaan yleisesti agronomisiksi lisäaineiksi, parantavat lannoitteen sisältämien ravinteiden vapautumista. Aineiden ja seosten, jotka asetetaan saataville markkinoilla lisättäviksi CE-merkittyihin lannoitevalmisteisiin kyseistä tarkoitusta varten, olisi täytettävä kyseisten aineiden ja seosten valmistajan vastuulla olevat tietyt tehokkuuskriteerit, ja sen vuoksi niitä olisi pidettävä tämän asetuksen mukaisina CE-merkittyinä lannoitevalmisteina. Tällaisia aineita tai seoksia sisältäviin CE-merkittyihin lannoitevalmisteisiin olisi sovellettava tiettyjä tehokkuus- ja turvallisuuskriteereitä. Sen vuoksi tällaisia aineita ja seoksia olisi säädeltävä CE-merkittyjen lannoitevalmisteiden aineosina.

               (15)Eräät aineet, seokset ja mikro-organismit, joita yleisesti kutsutaan kasvibiostimulanteiksi, eivät ole varsinaisia ravintoaineita, mutta ne kiihdyttävät silti kasvien ravinteidenottoa. Silloin kun tällaisilla tuotteilla pyritään parantamaan yksinomaan kasvien ravinteiden hyväksikäytön tehokkuutta, abioottisen stressin kestävyyttä tai kasvisadon laatuominaisuuksia, ne muistuttavat luonteeltaan enemmän lannoitevalmisteita kuin muita kasvinsuojeluaineita. Tällaisten tuotteiden olisi sen vuoksi voitava käyttää tämän asetuksen mukaista CE-merkintää, ja ne olisi suljettava Euroopan parlamentin ja neuvoston asetuksen (EY) N:o 1107/2009
                  21
                soveltamisalan ulkopuolelle. Sen vuoksi asetusta (EY) N:o 1107/2009 olisi muutettava.

               (16)Jos tuotteella on yksi tai useampi toiminto, joista jokin kuuluu asetuksen (EY) N:o 1107/2009 soveltamisalaan, sen olisi edelleen oltava tällaisille tuotteille räätälöidyn, kyseisessä asetuksessa säädetyn valvonnan alainen. Silloin kun tällaisilla tuotteilla on myös lannoitevalmisteen toiminto, olisi harhaanjohtavaa säätää niiden osalta tämän asetuksen mukaisesta CE-merkinnästä, koska kasvinsuojeluaineen asettaminen saataville markkinoilla edellyttää asianomaisessa maassa voimassa olevaa tuotelupaa. Sen vuoksi tällaiset tuotteet olisi jätettävä tämän asetuksen soveltamisalan ulkopuolelle.

               (17)Tämän asetuksen ei pitäisi estää unionin olemassa olevan lainsäädännön soveltamista sellaisiin terveyden, turvallisuuden ja ympäristön suojeluun liittyviin näkökohtiin, jotka eivät joka kuulu tämän asetuksen soveltamisalaan. Sen vuoksi tätä asetusta olisi sovellettava rajoittamatta neuvoston direktiivin 86/278/ETY
                  22
               , neuvoston direktiivin 89/391/ETY
                  23
               , Euroopan parlamentin ja neuvoston asetuksen (EY) N:o 1907/2006
                  24
               , Euroopan parlamentin ja neuvoston asetuksen (EY) N:o 1272/2008
                  25
               , komission asetuksen (EY) N:o 1881/2006
                  26
               , neuvoston direktiivin 2000/29/EY
                  27
               , Euroopan parlamentin ja neuvoston asetuksen (EU) N:o 98/2013
                  28
                ja Euroopan parlamentin ja neuvoston asetuksen (EU) N:o 1143/2014
                  29
                soveltamista.

               (18)Jos tämän asetuksen soveltamisalaan kuuluva CE-merkitty lannoitevalmiste sisältää Euroopan parlamentin ja neuvoston asetuksessa (EY) N:o 1907/2006 tarkoitettua ainetta tai seosta, sen ainesosien turvallisuus tarkoituksen mukaisessa käytössä olisi vahvistettava kyseisen asetuksen mukaisen rekisteröinnin kautta. Tietovaatimuksilla on tarkoitus taata, että CE-merkityn lannoitevalmisteen tarkoituksen mukaisen käytön turvallisuus osoitetaan tavalla, joka on verrattavissa tapaan, joka saavutetaan pelloille tai viljelykasveihin käytettäväksi tarkoitettujen tuotteiden osalta muissa lakisääteisissä järjestelmissä (erityisesti jäsenvaltioiden kansallisessa lannoitelainsäädännössä ja asetuksessa (EY) N:o 1107/2009). Näin ollen jos markkinoille saatettu tosiasiallinen yrityskohtainen määrä on alle 10 tonnia vuodessa, asetuksessa (EY) N:o 1907/2006 määriteltyjä tietovaatimuksia, jotka koskevat aineiden 10–100 tonnin suuruisten määrien rekisteröintiä, olisi poikkeuksellisesti sovellettava edellytyksenä tämän asetuksen mukaisesti saataville asettamiselle.

               (19)Jos tämän asetuksen soveltamisalaan kuuluvissa CE-merkityissä lannoitevalmisteissa olevien aineiden tosiasialliset määrät ovat suuremmat kuin 100 tonnia, asetuksessa (EY) N:o 1907/2006 säädettyjä lisätietovaatimuksia olisi sovellettava suoraan kyseisen asetuksen nojalla. Tämän asetuksen ei tulisi kuitenkaan vaikuttaa asetuksen (EY) N:o 1907/2006 muiden säännösten soveltamiseen.

               (20)Sellaisten erilaisten CE-merkittyjen lannoitevalmisteiden mekaanisen seoksen (blendin), joista jokaisen vaatimustenmukaisuus kyseistä materiaalia koskevien sovellettavien vaatimusten suhteen on arvioitu hyväksytyin tuloksin, voidaan katsoa olevan soveltuva CE-merkittynä lannoitevalmisteena käytettäväksi, jos tiettyjä mekaanisesta sekoittamisesta johtuvia lisävaatimuksia noudatetaan. Sen vuoksi tällaisten mekaanisten seosten olisi tarpeettoman hallinnollisen taakan välttämiseksi kuuluttava erilliseen luokkaan, jossa vaatimustenmukaisuuden arvioinnin olisi koskettava vain mekaanisesta sekoittamisesta johtuvia lisävaatimuksia.

               (21)Talouden toimijoiden olisi oltava toimitusketjuun liittyvien tehtäviensä mukaisesti vastuussa siitä, että CE-merkityt lannoitevalmisteet ovat tämän asetuksen mukaisia, jotta varmistetaan tämän asetuksen piiriin kuuluvan yleisen edun eri osatekijöiden suojelun korkea taso sekä taataan reilu kilpailu sisämarkkinoilla.

               (22)On tarpeen säätää selkeästä ja oikeasuhteisesta velvollisuuksien jakautumisesta, joka vastaa kunkin talouden toimijan tehtävää toimitus- ja jakeluketjussa.

               (23)Valmistajalla on parhaat mahdollisuudet suorittaa vaatimustenmukaisuuden arviointimenettely, koska sillä on yksityiskohtaiset tiedot suunnittelu- ja tuotantoprosessista. CE-merkittyjen lannoitevalmisteiden vaatimustenmukaisuuden arvioinnin olisi sen vuoksi edelleen kuuluttava yksinomaan valmistajan velvollisuuksiin.

               (24)On tarpeen varmistaa, että kolmansista maista peräisin olevat CE-merkityt lannoitevalmisteet, jotka tulevat sisämarkkinoille, ovat tämän asetuksen mukaisia, ja etenkin että valmistajat ovat noudattaneet asianmukaisia vaatimustenmukaisuuden arviointimenettelyjä kyseisten lannoitevalmisteiden suhteen. Siksi olisi säädettävä, että maahantuojat huolehtivat siitä, että CE-merkityt lannoitevalmisteet, jotka ne saattavat markkinoille, ovat tämän asetuksen vaatimusten mukaisia ja että ne eivät saata markkinoille CE-merkittyjä lannoitevalmisteita, jotka eivät ole tällaisten vaatimusten mukaisia tai jotka aiheuttavat riskin ihmisten, eläinten tai kasvien turvallisuudelle tai terveydelle taikka ympäristölle. Olisi myös säädettävä, että tällaisten maahantuojien on huolehdittava siitä, että vaatimustenmukaisuuden arviointia koskevia menettelyjä on noudatettu ja että CE-merkittyjen lannoitevalmisteiden merkinnät ja valmistajien laatimat asiakirjat ovat toimivaltaisten kansallisten viranomaisten saatavilla tarkastusta varten.

               (25)CE-merkittyä lannoitevalmistetta markkinoille saattaessaan kunkin maahantuojan olisi markkinavalvonnan mahdollistamiseksi ilmoitettava lannoitevalmisteen pakkauksessa nimensä, rekisteröity tuotenimensä tai rekisteröity tavaramerkkinsä ja postiosoite, josta maahantuojaan saa yhteyden.

               (26)Koska jakelija asettaa lannoitevalmisteen saataville markkinoilla sen jälkeen, kun valmistaja tai maahantuoja on saattanut sen markkinoille, jakelijan olisi toimittava asianmukaista huolellisuutta noudattaen varmistaakseen, että lannoitevalmisteelle suoritettava käsittely ei vaikuta kielteisesti tämän asetuksen vaatimusten täyttymiseen.

               (27)Jos talouden toimija joko saattaa CE-merkityn lannoitevalmisteen markkinoille omalla nimellään tai tavaramerkillään tai muuttaa CE-merkittyä lannoitevalmistetta sellaisella tavalla, joka voi vaikuttaa tämän asetuksen säännösten noudattamiseen, kyseistä toimijaa on pidettävä valmistajana ja siksi sen olisi otettava hoitaakseen valmistajan velvollisuudet.

               (28)Koska jakelijat ja maahantuojat ovat lähellä markkinoita, niiden olisi oltava mukana toimivaltaisten kansallisten viranomaisten markkinavalvontatehtävissä ja oltava valmiita osallistumaan niihin aktiivisesti toimittamalla näille viranomaisille kaikki kyseiseen CE-merkittyyn lannoitevalmisteeseen liittyvät tarvittavat tiedot.

               (29)CE-merkityn lannoitevalmisteen jäljitettävyyden varmistaminen koko toimitusketjussa edistää markkinavalvonnan yksinkertaistamista ja tehostamista. Tehokas jäljitettävyysjärjestelmä auttaa markkinavalvontaviranomaisia jäljittämään talouden toimijat, joka ovat asettaneet vaatimustenvastaisia CE-merkittyjä lannoitevalmisteita saataville markkinoilla. Ei pitäisi edellyttää, että talouden toimijat, jotka säilyttävät vaadittuja muiden talouden toimijoiden tunnistetietoja, saattavat tällaisia tietoja ajan tasalle muiden talouden toimijoiden osalta, jotka ovat joko toimittaneet niille CE-merkityn lannoitevalmisteen tai joille ne ovat toimittaneet CE-merkityn lannoitevalmisteen, koska tällaiset tiedot eivät yleensä ole niiden saatavilla.

               (30)Jotta vaatimustenmukaisuuden arviointi turvallisuus- ja laatuvaatimusten osalta olisi helpompaa, on tarpeen säätää vaatimustenmukaisuusolettamasta sellaisten CE-merkittyjen lannoitevalmisteiden osalta, jotka ovat Euroopan parlamentin ja neuvoston asetuksen (EU) N:o 1025/2012
                  30
                mukaisesti vahvistettujen yhdenmukaistettujen standardien mukaisia.

               (31)Jos yhdenmukaistettuja standardeja ei ole annettu tai ne eivät kata riittävän yksityiskohtaisesti tässä asetuksessa vahvistettujen turvallisuus- ja laatuvaatimusten kaikkia osatekijöitä, saattaa olla tarpeen vahvistaa yhdenmukaiset edellytykset kyseisten vaatimusten täytäntöönpanemiseksi. Siksi komissiolle olisi siirrettävä valta antaa täytäntöönpanosäädöksiä, joissa kyseiset edellytykset vahvistetaan yhteisissä spesifikaatioissa. Oikeusvarmuuteen liittyvistä syistä olisi selvennettävä, että CE-merkittyjen lannoitevalmisteiden on noudatettava tällaisia spesifikaatioita, vaikka niiden katsotaan jo olevan yhdenmukaisten standardien mukaisia.

               (32)Jotta talouden toimijoilla olisi mahdollisuus osoittaa ja toimivaltaisilla viranomaisilla mahdollisuus tarkastaa, että markkinoilla saataville asetettavat CE-merkityt lannoitevalmisteet ovat vaatimusten mukaisia, on tarpeen säätää vaatimustenmukaisuuden arviointimenettelyistä. Päätöksessä N:o 768/2008/EY säädetään vaatimustenmukaisuuden arviointimenettelyissä käytettävistä moduuleista aina vähiten tiukoista tiukimpiin suhteutettuna kyseiseen riskitasoon ja vaadittuun turvallisuustasoon. Eri alojen välisen johdonmukaisuuden varmistamiseksi ja tapauskohtaisten variaatioiden välttämiseksi vaatimustenmukaisuuden arviointimenettelyt olisi valittava näiden moduulien joukosta. On kuitenkin tarpeen muuttaa kyseisiä moduuleja lannoitevalmisteiden erityispiirteiden huomioon ottamiseksi. Erityisesti on tarpeen vahvistaa laatujärjestelmiä ja ilmoitettujen laitosten osallistumista eräiden hyödynnetyistä jätteistä peräisin olevien CE-merkittyjen lannoitevalmisteiden vaatimustenmukaisuuden arviointiin.

               (33)Sen varmistamiseksi, että CE-merkityt runsastyppiset ammoniumnitraattilannoitteet eivät vaaranna turvallisuutta ja että niitä ei käytetä muihin käyttötarkoituksiin (esimerkiksi räjähteinä käytettäviksi) kuin niihin, joihin ne on tarkoitettu, tällaisiin lannoitteisiin olisi sovellettava räjähtämättömyyskokeisiin ja jäljitettävyyteen liittyviä erityisiä vaatimuksia.

               (34)Jotta varmistetaan tosiasiallinen mahdollisuus saada tietoa markkinavalvontaa varten, tietojen siitä, että kaikkia CE-merkittyihin lannoitevalmisteisiin sovellettavia unionin säädöksiä noudatetaan, olisi oltava saatavilla yhdessä ainoassa EU-vaatimustenmukaisuusvakuutuksessa Talouden toimijoiden hallinnollisen rasitteen vähentämiseksi tällainen yksi ainoa EU-vaatimustenmukaisuusvakuutus voi olla asiakirja, joka koostuu tuotetta koskevista yksittäisistä vaatimustenmukaisuusvakuutuksista.

               (35)CE-merkintä osoittaa lannoitevalmisteen vaatimustenmukaisuuden ja on näkyvä seuraus vaatimustenmukaisuuden arvioinnin koko prosessista sen laajassa merkityksessä. CE-merkinnän yleisistä periaatteista ja sen suhteesta muihin merkintöihin säädetään asetuksessa (EY) N:o 765/2008. Olisi vahvistettava erityiset säännöt, jotka koskevat CE-merkinnän kiinnittämistä lannoitevalmisteisiin.

               (36)Tietyt tässä asetuksessa säädetyt vaatimustenmukaisuuden arviointimenettelyt edellyttävät jäsenvaltioiden komissiolle ilmoittamien vaatimustenmukaisuuden arviointilaitosten toimia.

               (37)On olennaista, että kaikki ilmoitetut laitokset suorittavat tehtävänsä samantasoisesti ja terveen kilpailun edellytysten mukaisesti. Tämä edellyttää pakollisten vaatimusten asettamista vaatimustenmukaisuuden arviointilaitoksille, jotka haluavat tulla ilmoitetuiksi vaatimustenmukaisuuden arviointipalvelujen tarjoamista varten.

               (38)Jos vaatimustenmukaisuuden arviointilaitos osoittaa noudattavansa yhdenmukaistetuissa standardeissa vahvistettuja edellytyksiä, sen olisi oletettava täyttävän tässä asetuksessa säädetyt vastaavat vaatimukset.

               (39)Jotta varmistetaan yhtenäinen laatutaso CE-merkittyjen lannoitevalmisteiden vaatimustenmukaisuuden arvioinnin suorittamisessa, on tarpeen vahvistaa myös ilmoittamisesta vastaavia viranomaisia sekä muita ilmoitettujen laitosten arvioinnissa, ilmoittamisessa ja valvonnassa mukana olevia elimiä koskevat vaatimukset.

               (40)Tässä asetuksessa säädettyä järjestelmää olisi täydennettävä akkreditointijärjestelmällä, josta säädetään asetuksessa (EY) N:o 765/2008. Koska akkreditointi on olennainen keino tarkastaa vaatimustenmukaisuuden arviointilaitosten pätevyys, sitä olisi käytettävä myös ilmoittamistarkoituksia varten.

               (41)Koska eräiden lannoitevalmisteiden sisältämien aineosien luonne vaihtelee ja koska jotkin vahingot, joita maaperän ja kasvien altistuminen epäpuhtauksille voi aiheuttaa, saattavat olla peruuttamattomia, asetuksessa (EY) N:o 765/2008 säädetyn avoimen akkreditoinnin, jolla varmistetaan tarvittava luottamuksen taso CE-merkittyjen lannoitevalmisteiden vaatimustenmukaisuustodistuksissa, olisi oltava ainoa tapa osoittaa vaatimustenmukaisuuden arviointilaitosten tekninen pätevyys.

               (42)Vaatimustenmukaisuuden arviointilaitokset teettävät usein alihankintana osia vaatimustenmukaisuuden arviointiin liittyvistä toimistaan tai käyttävät tytäryhtiötä. CE-merkittyjen lannoitevalmisteiden saattaminen markkinoille edellyttää suojan tasoa, jonka turvaamiseksi on olennaista, että vaatimustenmukaisuuden arviointitehtävien suorittamista varten alihankkijat ja tytäryhtiöt täyttävät samat vaatimukset kuin ilmoitetut laitokset. Sen vuoksi on tärkeää, että ilmoitettavien laitosten pätevyyden ja suoritusten arviointi ja jo ilmoitettujen laitosten valvonta kattaa myös alihankkijoiden ja tytäryhtiöiden suorittamat toimet.

               (43)On tarpeen säätää tehokkaasta ja avoimesta ilmoitusmenettelystä ja erityisesti sen mukauttamisesta uusiin tekniikoihin, jotta sähköinen ilmoittaminen olisi mahdollista.

               (44)Koska ilmoitettujen laitosten tarjoamat palvelut voivat liittyä unionin koko alueella markkinoilla saataville asetettaviin CE-merkittyihin lannoitevalmisteisiin, on tarkoituksenmukaista antaa muille jäsenvaltioille ja komissiolle mahdollisuus esittää vastalauseita ilmoitetun laitoksen osalta. Sen vuoksi on tärkeää säätää ajanjaksosta, jonka aikana voidaan selvittää mahdolliset epäilykset tai huolenaiheet vaatimustenmukaisuuden arviointilaitosten pätevyyden suhteen, ennen kuin ne alkavat toimia ilmoitettuina laitoksina.

               (45)Markkinoillepääsyn helpottamiseksi on oleellista, että ilmoitetut laitokset soveltavat vaatimustenmukaisuuden arviointimenettelyjä aiheuttamatta kohtuutonta taakkaa talouden toimijoille. Samasta syystä ja talouden toimijoiden yhdenvertaisen kohtelun varmistamiseksi on varmistettava vaatimustenmukaisuuden arviointimenettelyiden teknisen soveltamisen johdonmukaisuus. Tämä voidaan saavuttaa parhaiten asianmukaisella koordinoinnilla ja yhteistyöllä ilmoitettujen laitosten välillä.

               (46)Oikeusvarmuuden takaamiseksi on tarpeen selventää, että tämän asetuksen soveltamisalaan kuuluviin CE-merkittyihin lannoitevalmisteisiin sovelletaan asetuksessa (EY) N:o 765/2008 vahvistettuja sääntöjä, jotka koskevat sisämarkkinoiden valvontaa ja sisämarkkinoille tuleville tuotteille tehtäviä tarkastuksia. Tämä asetus ei saisi estää jäsenvaltioita valitsemasta toimivaltaisia viranomaisia, jotka suorittavat kyseiset tehtävät.

               (47)Markkinoille olisi saatettava ainoastaan sellaisia CE-merkittyjä lannoitevalmisteita, jotka ovat riittävän tehokkaita ja jotka eivät aiheuta kohtuuttomia riskejä ihmisten, eläinten tai kasvien turvallisuudelle tai terveydelle taikka ympäristölle asianmukaisesti varastoituina, suunnitellun tarkoituksen mukaisesti käytettyinä ja kohtuudella ennakoitavissa olosuhteissa käytettäessä eli silloin, kun tällainen käyttö voisi olla seurausta ihmisten lainmukaisesta ja helposti ennustettavissa olevasta käyttäytymisestä. Sen vuoksi olisi vahvistettava turvallisuutta, laatua ja asianmukaisia valvontamekanismeja koskevat vaatimukset. Lisäksi CE-merkittyjen lannoitevalmisteiden tarkoituksen mukainen käyttö ei saa johtaa siihen, että elintarvikkeet tai rehut eivät enää ole turvallisia.

               (48)Asetuksessa (EY) N:o 2003/2003 säädetään suojamenettelystä, joka antaa komissiolle mahdollisuuden tutkia, onko jäsenvaltion riskialttiiksi katsomansa EY-lannoitteen osalta toteuttama toimenpide oikeutettu. Avoimuuden lisäämiseksi ja käsittelyyn kuluvan ajan lyhentämiseksi on tarpeen parantaa nykyistä suojamenettelyä siten, että pyritään tehostamaan sitä ja hyödyntämään jäsenvaltioissa saatavilla olevaa asiantuntemusta.

               (49)Nykyistä järjestelmää olisi täydennettävä menettelyllä, jonka avulla asianomaiset osapuolet voivat saada tiedon toimenpiteistä, joita aiotaan toteuttaa sellaisten CE-merkittyjen lannoitevalmisteiden osalta, jotka aiheuttavat kohtuuttoman riskin ihmisten, eläinten tai kasvien turvallisuudelle tai terveydelle taikka ympäristölle. Järjestelmän olisi myös annettava markkinavalvontaviranomaisille mahdollisuus ryhtyä aikaisessa vaiheessa toimiin tällaisten lannoitevalmisteiden suhteen yhteistyössä asianosaisten talouden toimijoiden kanssa.

               (50)Silloin kun jäsenvaltiot ja komissio ovat yhtä mieltä jäsenvaltion toteuttaman toimenpiteen oikeutuksesta, komissiolta olisi edellytettävä jatkotoimia vain, jos noudattamatta jättämisen voidaan katsoa johtuvan yhdenmukaistetun standardin tai ohjeellisen asiakirjan puutteista; tällöin olisi sovellettava asetuksessa (EU) N:o 1025/2012 säädettyä menettelyä virallisen vastalauseen esittämiseksi yhdenmukaistettuja standardeja vastaan.

               (51)Jotta voidaan varmistaa yhdenmukaiset edellytykset tämän asetuksen täytäntöönpanolle, komissiolle olisi siirrettävä täytäntöönpanovaltaa. Täytäntöönpanovaltaa olisi käytettävä Euroopan parlamentin ja neuvoston asetuksen (EU) N:o 182/2011
                  31
                mukaisesti.

               (52)Neuvoa-antavaa menettelyä olisi sovellettava hyväksyttäessä täytäntöönpanosäädöksiä, joissa ilmoituksen tehnyttä jäsenvaltiota kehotetaan ryhtymään tarvittaviin korjaaviin toimenpiteisiin sellaisten ilmoitettujen laitosten osalta, jotka eivät täytä tai eivät enää täytä niiden ilmoittamiselle asetettuja vaatimuksia, sillä tällaiset säädökset eivät kuulu asetuksen (EU) N:o 182/2011 2 artiklan 2 kohdan soveltamisalaan.

               (53)Tarkastelumenettelyä olisi sovellettava täytäntöönpanosäädösten hyväksymiseen sellaisten vaatimustenmukaisten CE-merkittyjen lannoitevalmisteiden osalta, jotka aiheuttavat kohtuuttoman riskin ihmisten, eläinten tai kasvien turvallisuudelle tai terveydelle taikka ympäristölle, sillä tällaiset säädökset eivät kuulu asetuksen (EU) N:o 182/2011 2 artiklan 2 kohdan soveltamisalaan. Samasta syystä sitä olisi käytettävä myös yhteisten spesifikaatioiden hyväksymiseen, muuttamiseen tai kumoamiseen.

               (54)Komission olisi täytäntöönpanosäädöksillä vahvistettava, ovatko jäsenvaltioiden vaatimustenvastaisten CE-merkittyjen lannoitevalmisteiden osalta toteuttamat toimenpiteet perusteltuja vai eivät Koska kyseiset säädökset liittyvät kysymykseen kansallisten toimenpiteiden oikeutuksesta, jäsenvaltioiden ei tarvitse valvoa niiden antamista.

               (55)Jätteiden kierrätyksen alalla tapahtuu lupaavaa teknistä kehitystä, kuten fosforin talteenotto puhdistamolietteestä ja lannoitevalmisteiden tuotanto eläimistä saatavista sivutuotteista (esim. biohiili). Tällaisia materiaaleja sisältävien tai tällaisista materiaaleista koostuvien tuotteiden olisi voitava päästä sisämarkkinoille ilman tarpeetonta viivettä silloin kun valmistusmenetelmät on analysoitu tieteellisesti ja käsittelyvaatimukset on vahvistettu unionin tasolla. Tätä varten komissiolle olisi siirrettävä valta hyväksyä Euroopan unionin toiminnasta tehdyn sopimuksen 290 artiklan mukaisesti säädösvallan siirron nojalla annettavia delegoituja säädöksiä, joilla määritellään laajempia tai lisäluokkia CE-merkityille lannoitevalmisteille tai aineosille, joita saa käyttää tällaisten tuotteiden tuotannossa. Eläimistä saatavien sivutuotteiden osalta ainesosaluokkia olisi laajennettava tai lisättävä vain, jos valmistusketjun päätepiste on määritelty asetuksessa (EY) N:o 1069/2009 säädettyjen menettelyjen mukaisesti, koska eläimistä saatavat sivutuotteet, joille ei ole määritelty tällaista päätepistettä, jäävät joka tapauksessa tämän asetuksen soveltamisalan ulkopuolelle.

               (56)Lisäksi olisi voitava reagoida välittömästi uusiin havaintoihin, jotka koskevat CE-merkittyjen lannoitevalmisteiden edellytyksiä olla riittävän tehokkaita, ja uusiin riskinarviointeihin, jotka koskevat ihmisten, eläinten tai kasvien turvallisuutta tai terveyttä taikka ympäristöä. Sen vuoksi komissiolle olisi siirrettävä valta hyväksyä Euroopan unionin toiminnasta tehdyn sopimuksen 290 artiklan mukaisesti säädösvallan siirron nojalla annettavia delegoituja säädöksiä, joilla muutetaan CE-merkittyjen lannoitevalmisteiden eri luokkiin sovellettavia vaatimuksia.

               (57)On erityisen tärkeää, että komissio kyseistä valtaa käyttäessään toteuttaa asian valmisteluvaiheessa asianmukaiset kuulemiset, myös asiantuntijatasolla. Komission olisi delegoituja säädöksiä valmistellessaan ja laatiessaan varmistettava, että asianomaiset asiakirjat toimitetaan Euroopan parlamentille ja neuvostolle yhtäaikaisesti, hyvissä ajoin ja asianmukaisesti.

               (58)Jäsenvaltioiden olisi vahvistettava säännöt seuraamuksista, joita sovelletaan tämän asetuksen rikkomiseen, ja varmistettava näiden sääntöjen täytäntöönpanon valvonta. Seuraamusten olisi oltava tehokkaita, oikeasuhteisia ja varoittavia.

               (59)On tarpeen säätää siirtymäjärjestelyistä, jotka tekevät mahdolliseksi asettaa saataville markkinoilla EY-lannoitteita, jotka on saatettu markkinoille asetuksen (EY) N:o 2003/2003 mukaisesti ennen tämän asetuksen soveltamisen alkamispäivää, ilman että niiden tarvitsee olla muiden tuotevaatimusten mukaisia. Jakelijoiden olisi siksi voitava toimittaa ennen tämän asetuksen soveltamisen alkamispäivää markkinoille saatettuja EY-lannoitteita eli jakeluketjussa jo olevaa varastoa.

               (60)On tarpeen antaa  riittävästi aikaa, jotta taloudelliset toimijat voivat täyttää tähän asetukseen perustuvat velvollisuutensa ja jotta jäsenvaltiot voivat perustaa sen soveltamisessa tarvittavan hallintoinfrastruktuurin. Soveltamista olisi siksi lykättävä päivään, jona valmistelut on voitu kohtuudella saattaa päätökseen.

               (61)Koska jäsenvaltiot eivät voi riittävällä tavalla saavuttaa tämän asetuksen tavoitetta eli taata sisämarkkinoiden toimintaa ja samalla varmistaa, että markkinoilla olevat CE-merkityt lannoitevalmisteet täyttävät vaatimukset, joilla varmistetaan ihmisten, eläinten ja kasvien terveyden ja turvallisuuden sekä ympäristön suojelun korkea taso, vaan se voidaan toiminnan laajuuden ja vaikutusten vuoksi saavuttaa paremmin unionin tasolla, unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on kyseisen tavoitteen saavuttamiseksi tarpeen,

               OVAT HYVÄKSYNEET TÄMÄN ASETUKSEN:

               1 luku
               Yleiset säännökset

               1 artikla
               Soveltamisala

               1.Tätä asetusta sovelletaan CE-merkittyihin lannoitevalmisteisiin.

               Tätä asetusta ei kuitenkaan sovelleta seuraaviin tuotteisiin:

               (a)eläimistä saatavat sivutuotteet, joihin sovelletaan asetuksen (EY) N:o 1069/2009 vaatimuksia;

               (b)asetuksen (EY) N:o 1107/2009 soveltamisalaan kuuluvat kasvinsuojeluaineet.

               2.Tämä asetus ei vaikuta seuraavien säädösten soveltamiseen:

               (a)direktiivi 86/278/ETY;

               (b)direktiivi 89/391/ETY;

               (c)asetus (EY) N:o 1907/2006;

               (d)asetus (EY) N:o 1272/2008;

               (e)asetus (EY) N:o 1881/2006;

               (f)direktiivi 2000/29/EY;

               (g)asetus (EU) N:o 98/2013;

               (h)asetus (EU) N:o 1143/2014.

               2 artikla
               Määritelmät

               Tässä asetuksessa tarkoitetaan

               (1)’lannoitevalmisteella’ ainetta, seosta, mikro-organismia tai mitä tahansa muuta materiaalia, jota käytetään tai joka on tarkoitettu käyttäväksi joko sellaisenaan tai sekoitettuna toisen materiaalin kanssa kasveihin tai niiden ritsosfääriin, jotta kasvit saisivat ravinteita tai jotta niiden ravinnetehokkuus paranisi;

               (2)’CE-merkityllä lannoitevalmisteella’ lannoitevalmistetta,  johon pannaan CE-merkintä, kun se asetetaan saataville markkinoilla;

               (3)’aineella’ asetuksen (EY) N:o 1907/2006 3 artiklan 1 kohdassa tarkoitettua ainetta;

               (4)’seoksella’ asetuksen (EY) N:o 1907/2006 3 artiklan 2 kohdassa tarkoitettua seosta;

               (5)’mikro-organismilla’ asetuksen (EY) N:o 1107/2009 3 artiklan 15 kohdassa tarkoitettua mikro-organismia;

               (6)’asettamisella saataville markkinoilla’ CE-merkityn lannoitevalmisteen toimittamista unionin markkinoille liiketoiminnan yhteydessä jakelua tai käyttöä varten joko maksua vastaan tai maksutta;

               (7)’markkinoille saattamisella’ CE-merkityn lannoitevalmisteen asettamista ensimmäistä kertaa saataville unionin markkinoilla;

               (8)’valmistajalla’ luonnollista tai oikeushenkilöä, joka valmistaa taikka suunnitteluttaa tai valmistuttaa CE-merkittyä lannoitevalmistetta ja markkinoi sitä omalla nimellään tai tavaramerkillään;

               (9)’valtuutetulla edustajalla’ unioniin sijoittautunutta luonnollista henkilöä tai oikeushenkilöä, jolla on valmistajan antama kirjallinen toimeksianto hoitaa valmistajan puolesta tietyt tehtävät;

               (10)’maahantuojalla’ unioniin sijoittautunutta luonnollista henkilöä tai oikeushenkilöä, joka saattaa kolmannesta maasta tuodun CE-merkityn lannoitevalmisteen unionin markkinoille;

               (11)’jakelijalla’ muuta toimitusketjuun kuuluvaa luonnollista henkilöä tai oikeushenkilöä kuin valmistajaa tai maahantuojaa, joka asettaa CE-merkityn lannoitevalmisteen saataville markkinoilla;

               (12)’talouden toimijoilla’ valmistajia, valtuutettuja edustajia, maahantuojia ja jakelijoita;

               (13)’teknisellä spesifikaatiolla’ asiakirjaa, jossa määrätään tekniset vaatimukset, jotka CE-merkityn lannoitevalmisteen on täytettävä;

               (14)’yhdenmukaistetulla standardilla’ asetuksen (EU) N:o 1025/2012 2 artiklan 1 kohdan c alakohdassa määriteltyä yhdenmukaistettua standardia;

               (15)’akkreditoinnilla’ asetuksen (EY) N:o 765/2008 2 artiklan 10 kohdassa määriteltyä akkreditointia;

               (16)’kansallisella akkreditointielimellä’ asetuksen (EY) N:o 765/2008 2 artiklan 11 kohdassa määriteltyä kansallista akkreditointielintä;

               (17)’vaatimustenmukaisuuden arvioinnilla’ menettelyä sen osoittamiseksi, täyttyvätkö CE-merkittyä lannoitevalmistetta koskevat tämän asetuksen vaatimukset;

               (18)’vaatimustenmukaisuuden arviointilaitoksella’ elintä, joka suorittaa vaatimustenmukaisuuden arviointitoimia kuten testausta, sertifiointia ja tarkastuksia;

               (19)’palautusmenettelyllä’ kaikkia toimenpiteitä, joiden tarkoituksena on saada loppukäyttäjien saataville jo asetetut CE-merkityt lannoitevalmisteet takaisin;

               (20)’markkinoilta poistamisella’ kaikkia toimenpiteitä, joiden tarkoituksena on estää toimitusketjussa olevan CE-merkityn lannoitevalmisteen asettaminen saataville markkinoilla;

               (21)’CE-merkinnällä’ merkintää, jolla valmistaja osoittaa lannoitevalmisteen olevan merkinnän kiinnittämistä koskevassa unionin yhdenmukaistamislainsäädännössä asetettujen sovellettavien vaatimusten mukainen;

               (22)’unionin yhdenmukaistamislainsäädännöllä’ mitä tahansa unionin lainsäädäntöä, jolla yhdenmukaistetaan tuotteiden kaupan pitämisen ehtoja.

               3 artikla
               Vapaa liikkuvuus

               Jäsenvaltiot eivät saa estää tämän asetuksen mukaisten CE-merkittyjen lannoitevalmisteiden asettamista saataville markkinoilla.

               4 artikla
               Tuotevaatimukset

               1.CE-merkityn lannoitevalmisteen on

               (a)täytettävä liitteessä I asianomaiselle toimintoperusteiselle tuoteluokalle vahvistetut vaatimukset;

               (b)täytettävä liitteessä II asianomaiselle ainesosaluokalle tai -luokille vahvistetut vaatimukset;

               (c)oltava merkitty liitteessä III vahvistettujen merkintävaatimusten mukaisesti.

               2.Liitteen I tai II piiriin soveltamisalaan kuulumattomien näkökohtien osalta CE-merkittyjen lannoitevalmisteiden on täytettävä vaatimus, ettei niiden käyttöohjeissa täsmennetty käyttö johda siihen, että kasviperäiset elintarvikkeet tai rehut eivät enää ole turvallisia asetuksen (EY) N:o 178/2002 14 ja 15 artiklassa tarkoitetulla tavalla.

               5 artikla
               Markkinoilla saataville asettaminen

               CE-merkitty lannoitevalmiste voidaan asettaa saataville markkinoilla vain siinä tapauksessa, että se täyttää tämän asetuksen vaatimukset.

               2 lukuTalouden toimijoiden velvollisuudet

               6 artikla
               Valmistajien velvollisuudet

               1.Saattaessaan CE-merkittyjä lannoitevalmisteita markkinoille tai käyttäessään niitä omiin tarkoituksiinsa valmistajien on varmistettava, että ne on suunniteltu ja valmistettu liitteessä I asianomaiselle toimintoperusteiselle tuoteluokalle vahvistettujen vaatimusten ja liitteessä II asianomaiselle ainesosaluokalle tai asianomaisille ainesosaluokille vahvistettujen vaatimusten mukaisesti.

               2.Ennen CE-merkittyjen lannoitevalmisteiden saattamista markkinoille valmistajien on laadittava tekniset asiakirjat ja suoritettava tai suoritutettava 14 artiklassa tarkoitettu asiaankuuluva vaatimustenmukaisuuden arviointimenettely. Kun tällaisen lannoitevalmisteen vaatimustenmukaisuus sovellettavien vaatimusten suhteen on osoitettu kyseisellä menettelyllä, valmistajien on kiinnitettävä CE-merkintä, laadittava EU-vaatimustenmukaisuusvakuutus, ja varmistettava, että vakuutus seuraa markkinoille saatettavan lannoitevalmisteen mukana.

               3.Valmistajien on säilytettävä tekniset asiakirjat ja EU-vaatimustenmukaisuusvakuutus kymmenen vuoden ajan sen jälkeen, kun kyseisissä asiakirjoissa tarkoitettu CE-merkitty lannoitevalmiste on saatettu markkinoille.

               4.Valmistajien on varmistettava, että CE-merkittyjä lannoitevalmisteita varten on käytössä menettelyt, joilla varmistetaan, että sarjatuotannossa noudatetaan tämän asetuksen vaatimuksia. Muutokset tällaisten lannoitevalmisteiden tuotantomenetelmässä tai ominaisuuksissa ja muutokset yhdenmukaistetuissa standardeissa, 13 artiklassa tarkoitetuissa yhteisissä spesifikaatioissa tai muissa teknisissä spesifikaatioissa, joihin nähden CE-merkityn lannoitevalmisteen vaatimustenmukaisuus ilmoitetaan, on otettava asianmukaisesti huomioon.

               Silloin, kun se katsotaan CE-merkityn lannoitevalmisteen tehokkuuden tai lannoitevalmisteeseen liittyvien riskien kannalta tarkoituksenmukaiseksi, valmistajien on suoritettava näytteisiin perustuvia testejä tällaisille markkinoilla saataville asetetuille lannoitevalmisteille, tutkittava vaatimustenvastaisia CE-merkittyjä lannoitevalmisteita koskevat valitukset ja tällaisten valmisteiden palautusmenettelyt ja tarvittaessa pidettävä valituksista kirjaa sekä tiedotettava jakelijoille kaikesta tällaisesta valvonnasta.

               5.Valmistajien on varmistettava, että niiden markkinoille saattamien CE-merkittyjen lannoitevalmisteiden pakkauksiin on kiinnitetty tyyppi-, erä- tai sarjanumero tai muu merkintä, jonka ansiosta ne voidaan tunnistaa, tai jos lannoitevalmisteet toimitetaan ilman pakkausta, että vaadittu tieto on annettu kunkin lannoitevalmisteen mukana seuraavassa asiakirjassa.

               6.Valmistajien on ilmoitettava nimensä, rekisteröity tuotenimensä tai rekisteröity tavaramerkkinsä sekä osoitteensa, josta niihin saa yhteyden, joko CE-merkityn lannoitevalmisteen pakkauksessa tai, tai jos lannoitevalmiste toimitetaan ilman pakkausta, lannoitevalmisteen mukana seuraavassa asiakirjassa. Postiosoitteessa on ilmoitettava yksi yhteyspiste, jonka kautta valmistajaan saa yhteyden. Yhteystiedot on esitettävä loppukäyttäjien ja markkinavalvontaviranomaisten helposti ymmärtämällä kielellä.

               7.Valmistajien on varmistettava, että CE-merkityt lannoitevalmisteet on merkitty liitteen III mukaisesti, tai jos lannoitevalmiste toimitetaan ilman pakkausta, että merkintätiedot on annettu lannoitevalmisteen mukana seuraavassa asiakirjassa, joka on saatavilla tarkastusta varten, kun valmiste saatetaan markkinoille. Merkintätiedot on esitettävä loppukäyttäjien helposti ymmärtämällä, kyseisen jäsenvaltion määräämällä kielellä, ja niiden on oltava selkeitä, ymmärrettäviä ja helppotajuisia.

               8.Valmistajien, jotka katsovat tai joilla on syytä uskoa, että CE-merkitty lannoitevalmiste, jonka ne ovat saattaneet markkinoille, ei ole tämän asetuksen mukainen, on toteutettava välittömästi tarvittavat korjaavat toimenpiteet kyseisen lannoitevalmisteen saattamiseksi vaatimusten mukaiseksi, sen poistamiseksi markkinoilta tai sitä koskevan palautusmenettelyn järjestämiseksi, jos se on tarpeen.

               Lisäksi mikäli valmistaja katsoo tai valmistajalla on syytä uskoa, että sen markkinoille saattama lannoitevalmiste aiheuttaa kohtuuttoman riskin ihmisten, eläinten tai kasvien turvallisuudelle tai terveydelle taikka ympäristölle, sen on välittömästi tiedotettava asiasta niiden jäsenvaltioiden toimivaltaisille kansallisille viranomaisille, joissa se on asettanut lannoitevalmisteen saataville markkinoilla, ja ilmoitettava yksityiskohtaiset tiedot erityisesti vaatimustenvastaisuudesta ja toteutetuista korjaavista toimenpiteistä.

               9.Valmistajien on toimivaltaisen kansallisen viranomaisen perustellusta pyynnöstä annettava kyseiselle viranomaiselle paperiversiona tai sähköisesti kaikki tiedot ja asiakirjat, jotka ovat tarpeen sen osoittamiseksi, että CE-merkitty lannoitevalmiste on tämän asetuksen mukainen, kyseisen kansallisen viranomaisen helposti ymmärtämällä kielellä. Niiden on tehtävä kyseisen viranomaisen kanssa tämän pyynnöstä yhteistyötä mahdollisissa toimissa, joilla pyritään poistamaan niiden markkinoille saattamien CE-merkittyjen lannoitevalmisteiden aiheuttamat riskit.

               10.Valmistajan on toimitettava määränpääjäsenvaltion toimivaltaisille viranomaisille raportti seuraaville CE-merkityille lannoitevalmisteille liitteessä IV määrätystä räjähtämättömyyskokeesta:

               (a)liitteessä I toimintoperusteisessa tuoteluokassa 1(C)(I)(a)(i-ii)(A) tarkoitetut yksi- tai moniravinteiset kiinteät epäorgaaniset pääravinnelannoitteet, jotka sisältävät runsastyppistä ammoniumnitraattia,

               (b)liitteessä I toimintoperusteisessa tuoteluokassa 7 tarkoitetut lannoitevalmisteiden mekaaniset seokset, jotka sisältävät a kohdassa tarkoitettua lannoitetta.

               Raportti on toimitettava vähintään viisi päivää ennen kyseisten tuotteiden saattamista markkinoille.

               7 artikla
               Valtuutettu edustaja

               1.Valmistaja voi nimittää kirjallisella toimeksiannolla valtuutetun edustajan.

               Edellä 6 artiklan 1 kohdassa säädetyt velvollisuudet ja 6 artiklan 2 kohdassa säädetty velvollisuus laatia tekniset asiakirjat eivät kuulu osana valtuutetun edustajan toimeksiantoon.

               2.Valtuutetun edustajan on suoritettava valmistajalta saadussa toimeksiannossa eritellyt tehtävät. Toimeksiannon mukaan valtuutetun edustajan on voitava suorittaa ainakin seuraavat tehtävät:

               (a)pitää EU-vaatimustenmukaisuusvakuutus ja tekniset asiakirjat kansallisten markkinavalvontaviranomaisten saatavilla kymmenen vuoden ajan sen jälkeen, kun kyseisissä asiakirjoissa tarkoitetut CE-merkityt lannoitevalmisteet on saatettu markkinoille;

               (b)toimittaa toimivaltaiselle kansalliselle viranomaiselle tämän perustellusta pyynnöstä kaikki tiedot ja asiakirjat, jotka ovat tarpeen CE-merkityn lannoitevalmisteen vaatimustenmukaisuuden osoittamiseksi;

               (c)tehdä toimivaltaisen kansallisen viranomaisen kanssa tämän pyynnöstä yhteistyötä toimissa, joilla pyritään poistamaan valtuutetun edustajan toimeksiannon piiriin kuuluvien CE-merkittyjen lannoitevalmisteiden aiheuttamat riskit.

               8 artikla
               Maahantuojien velvollisuudet

               1.Maahantuojien on saatettava markkinoille ainoastaan vaatimukset täyttäviä CE-merkittyjä lannoitevalmisteita.

               2.Ennen CE-merkityn lannoitevalmisteen saattamista markkinoille maahantuojien on varmistettava, että valmistaja on suorittanut 14 artiklassa tarkoitetun asianmukaisen vaatimustenmukaisuuden arviointimenettelyn. Niiden on varmistettava, että valmistaja on laatinut tekniset asiakirjat, että CE-merkityn lannoitevalmisteen mukana on EU-vaatimustenmukaisuusvakuutus ja vaaditut asiakirjat ja että valmistaja on noudattanut 6 artiklan 5 ja 6 kohdassa säädettyjä vaatimuksia. Jos maahantuoja katsoo tai sillä on syytä uskoa, että CE-merkitty lannoitevalmiste ei ole liitteessä I, II tai III vahvistettujen sovellettavien vaatimusten mukainen, maahantuoja ei saa saattaa lannoitevalmistetta markkinoille, ennen kuin se on saatettu vaatimusten mukaiseksi. Lisäksi jos CE-merkitty lannoitevalmiste aiheuttaa kohtuuttoman riskin ihmisten, eläinten tai kasvien turvallisuudelle tai terveydelle taikka ympäristölle, maahantuojan on ilmoitettava siitä valmistajalle ja markkinavalvontaviranomaiselle.

               3.Maahantuojien on ilmoitettava nimensä, rekisteröity tuotenimensä tai rekisteröity tavaramerkkinsä sekä osoitteensa, josta niihin saa yhteyden, joko CE-merkityn lannoitevalmisteen pakkauksessa tai, tai jos CE-merkitty lannoitevalmiste toimitetaan ilman pakkausta, lannoitevalmisteen mukana seuraavassa asiakirjassa. Yhteystiedot on esitettävä loppukäyttäjien ja markkinavalvontaviranomaisten helposti ymmärtämällä kielellä.

               4.Maahantuojien on varmistettava, että CE-merkittyyn lannoitevalmisteeseen tehdään liitteen III mukaisesti merkinnät loppukäyttäjien helposti ymmärtämällä, kyseisen jäsenvaltion määräämällä kielellä.

               5.Maahantuojien on varmistettava, että sinä aikana, jonka CE-merkitty lannoitevalmiste on niiden vastuulla, sen varastointi- tai kuljetusolosuhteet eivät vaaranna sen vaatimustenmukaisuutta liitteessä I vahvistettujen turvallisuus- ja laatuvaatimusten tai liitteessä III vahvistettujen merkintävaatimusten suhteen.

               6.Silloin, kun se katsotaan CE-merkityn lannoitevalmisteen tehokkuuden tai lannoitevalmisteeseen liittyvien riskien kannalta tarkoituksenmukaiseksi, maahantuojien on suoritettava näytteisiin perustuvia testejä tällaisille markkinoilla saataville asetetuille lannoitevalmisteille, tutkittava vaatimustenvastaisia CE-merkittyjä lannoitevalmisteita koskevat valitukset ja tällaisten valmisteiden palautusmenettelyt ja tarvittaessa pidettävä valituksista kirjaa sekä tiedotettava jakelijoille kaikesta tällaisesta valvonnasta.

               7.Maahantuojien, jotka katsovat tai joilla on syytä uskoa, että CE-merkitty lannoitevalmiste, jonka ne ovat saattaneet markkinoille, ei ole tämän asetuksen mukainen, on toteutettava välittömästi tarvittavat korjaavat toimenpiteet kyseisen lannoitevalmisteen saattamiseksi vaatimusten mukaiseksi, sen poistamiseksi markkinoilta tai sitä koskevan palautusmenettelyn järjestämiseksi, jos se on tarpeen.

               Lisäksi mikäli maahantuoja katsoo tai maahantuojalla on syytä uskoa, että sen markkinoille saattama lannoitevalmiste aiheuttaa kohtuuttoman riskin ihmisten, eläinten tai kasvien turvallisuudelle tai terveydelle taikka ympäristölle, sen on välittömästi tiedotettava asiasta niiden jäsenvaltioiden toimivaltaisille kansallisille viranomaisille, joissa se on asettanut lannoitevalmisteen saataville markkinoilla, ja ilmoitettava yksityiskohtaiset tiedot erityisesti vaatimustenvastaisuudesta ja toteutetuista korjaavista toimenpiteistä.

               8.Maahantuojien on kymmenen vuoden ajan sen jälkeen, kun CE-merkitty lannoitevalmiste on saatettu markkinoille, pidettävä EU-vaatimustenmukaisuusvakuutuksen jäljennös markkinavalvontaviranomaisten saatavilla ja varmistettava, että tekniset asiakirjat voidaan antaa pyynnöstä kyseisten viranomaisten saataville.

               9.Maahantuojien on toimivaltaisen kansallisen viranomaisen perustellusta pyynnöstä annettava kyseiselle viranomaiselle paperiversiona tai sähköisessä muodossa kaikki tiedot ja asiakirjat, jotka ovat tarpeen CE-merkityn lannoitevalmisteen vaatimustenmukaisuuden osoittamiseksi, kyseisen viranomaisen helposti ymmärtämällä kielellä. Niiden on tehtävä kyseisen viranomaisen kanssa tämän pyynnöstä yhteistyötä mahdollisissa toimissa, joilla pyritään poistamaan niiden markkinoille saattamien CE-merkittyjen lannoitevalmisteiden aiheuttamat riskit.

               10.Maahantuojan on toimitettava määräjäsenvaltion toimivaltaisille viranomaisille raportti seuraaville CE-merkityille lannoitevalmisteille liitteessä IV määrätystä räjähtämättömyyskokeesta:

               (a)liitteessä I toimintoperusteisessa tuoteluokassa 1(C)(I)(a)(i-ii)(A) tarkoitetut yksi- tai moniravinteiset kiinteät epäorgaaniset pääravinnelannoitteet, jotka sisältävät runsastyppistä ammoniumnitraattia,

               (b)liitteessä I toimintoperusteisessa tuoteluokassa 7 tarkoitetut lannoitevalmisteiden mekaaniset seokset, jotka sisältävät a kohdassa tarkoitettua lannoitetta.

               Raportti on toimitettava vähintään viisi päivää ennen kyseisten tuotteiden saattamista markkinoille.

               9 artikla
               Jakelijoiden velvollisuudet

               1.Jakelijoiden on asettaessaan CE-merkityn lannoitevalmisteen saataville markkinoilla toimittava asiaankuuluvaa huolellisuutta noudattaen tämän asetuksen vaatimusten suhteen.

               2.Jakelijoiden on ennen CE-merkityn lannoitevalmisteen asettamista saataville markkinoilla tarkastettava, että sen mukana on EU-vaatimustenmukaisuusvakuutus ja vaaditut asiakirjat ja että siinä on liitteen III mukaiset merkinnät kielellä, jota loppukäyttäjät helposti ymmärtävät siinä jäsenvaltiossa, jossa CE-merkitty lannoitevalmiste on määrä asettaa saataville markkinoilla, ja että valmistaja on noudattanut 6 artiklan 5 ja 6 kohdassa säädettyjä vaatimuksia ja maahantuoja on noudattanut 8 artiklan 3 kohdassa säädettyjä vaatimuksia.

               Jos jakelija katsoo tai jakelijalla on syytä uskoa, että CE-merkitty lannoitevalmiste ei ole liitteessä I, II tai III vahvistettujen sovellettavien vaatimusten mukainen, jakelija ei saa asettaa lannoitevalmistetta saataville markkinoille ennen kuin se on saatettu vaatimusten mukaiseksi. Lisäksi jos CE-merkitty lannoitevalmiste aiheuttaa kohtuuttoman riskin ihmisten, eläinten tai kasvien turvallisuudelle tai terveydelle taikka ympäristölle, jakelijan on ilmoitettava siitä valmistajalle tai maahantuojalle ja markkinavalvontaviranomaiselle.

               3.Jakelijoiden on varmistettava, että sinä aikana, jonka CE-merkitty lannoitevalmiste on niiden vastuulla, sen varastointi- tai kuljetusolosuhteet eivät vaaranna sen vaatimustenmukaisuutta liitteessä I vahvistettujen turvallisuus- ja laatuvaatimusten tai liitteessä III vahvistettujen merkintävaatimusten suhteen.

               4.Jakelijoiden, jotka katsovat tai joilla on syytä uskoa, että CE-merkitty lannoitevalmiste, jonka ne ovat asettaneet saataville markkinoilla, ei ole tämän asetuksen mukainen, on varmistettava, että tarvittavat korjaavat toimenpiteet kyseisen lannoitevalmisteen saattamiseksi vaatimusten mukaiseksi, sen poistamiseksi markkinoilta tai sitä koskevan palautusmenettelyn järjestämiseksi toteutetaan, jos se on tarpeen.

               Lisäksi mikäli jakelija katsoo tai jakelijalla on syytä uskoa, että sen markkinoille saattama CE-merkitty lannoitevalmiste aiheuttaa kohtuuttoman riskin ihmisten, eläinten tai kasvien turvallisuudelle tai terveydelle taikka ympäristölle, sen on välittömästi tiedotettava asiasta niiden jäsenvaltioiden toimivaltaisille kansallisille viranomaisille, joissa se on asettanut CE-merkityn lannoitevalmisteen saataville markkinoilla, ja ilmoitettava yksityiskohtaiset tiedot erityisesti vaatimustenvastaisuudesta ja toteutetuista korjaavista toimenpiteistä.

               5.Jakelijoiden on toimivaltaisen kansallisen viranomaisen perustellusta pyynnöstä annettava kyseiselle viranomaiselle paperiversiona tai sähköisessä muodossa kaikki tiedot ja asiakirjat, jotka ovat tarpeen CE-merkityn lannoitevalmisteen vaatimustenmukaisuuden osoittamiseksi. Niiden on tehtävä kyseisen viranomaisen kanssa tämän pyynnöstä yhteistyötä toimissa, joilla pyritään poistamaan niiden markkinoilla saataville asettamien CE-merkittyjen lannoitevalmisteiden aiheuttamat riskit.

               10 artikla
               Tapaukset, joissa valmistajien velvollisuuksia sovelletaan maahantuojiin ja jakelijoihin

               Maahantuojaa tai jakelijaa on pidettävä tämän asetuksen mukaisesti valmistajana ja sitä koskevat samat velvollisuudet kuin valmistajaa 6 artiklan mukaisesti silloin, kun se saattaa CE-merkityn lannoitevalmisteen markkinoille omalla nimellään tai tavaramerkillään tai muuttaa jo markkinoille saatettua CE-merkittyä lannoitevalmistetta tavalla, joka voi vaikuttaa tämän asetuksen noudattamiseen.

               11 artikla
               Talouden toimijoiden tunnistetiedot

               1.Talouden toimijoiden on pyynnöstä esitettävä markkinavalvontaviranomaisille seuraavien tunnistetiedot:

               (a)kaikki talouden toimijat, jotka ovat toimittaneet niille CE-merkityn lannoitevalmisteen;

               (b)kaikki talouden toimijat, joille ne ovat toimittaneet CE-merkityn lannoitevalmisteen.

               2.Talouden toimijoiden on voitava esittää ensimmäisessä kohdassa tarkoitetut tiedot kymmenen vuoden ajan sen jälkeen, kun niille on toimitettu CE-merkitty lannoitevalmiste, ja kymmenen vuoden ajan sen jälkeen kun ne ovat toimittaneet CE-merkityn lannoitevalmisteen.

               3 lukuCE-merkittyjen lannoitevalmisteiden vaatimustenmukaisuus

               12 artikla
               Vaatimustenmukaisuusolettama

               Sanotun rajoittamatta 13 artiklassa tarkoitettujen yhteisten spesifikaatioiden soveltamista CE-merkittyjen lannoitevalmisteiden, jotka ovat yhdenmukaistettujen standardien tai niiden osien, joiden viitetiedot on julkaistu Euroopan unionin virallisessa lehdessä, mukaisia, katsotaan olevan kyseisten standardien tai niiden osien kattamien, liitteissä I, II ja III vahvistettujen vaatimusten mukaisia.

               13 artikla
               Yhteiset spesifikaatiot

               Komissio voi antaa täytäntöönpanosäädöksiä, joissa vahvistetaan yhteiset spesifikaatiot, joiden noudattamisella varmistetaan kyseisten spesifikaatioiden tai niiden osien kattamien liitteissä I, II ja III vahvistettujen vaatimusten mukaisuus. Nämä täytäntöönpanosäädökset hyväksytään 41 artiklan 3 kohdassa tarkoitettua neuvoa-antavaa menettelyä noudattaen.

               14 artikla
               Vaatimustenmukaisuuden arviointimenettelyt

               1.Menettely sen arvioimiseksi, onko CE-merkitty lannoitevalmiste tässä asetuksessa säädettyjen vaatimusten mukainen, toteutetaan soveltamalla liitteessä IV vahvistettua vaatimustenmukaisuuden arviointimenettelyä

               2.Vaatimustenmukaisuuden arviointimenettelyjä koskevat asiakirjat ja kirjeenvaihto on laadittava sen jäsenvaltion virallisella kielellä tai virallisilla kielillä, jossa ilmoitetun vaatimustenmukaisuuden arviointimenettelyt suorittavan laitoksen kotipaikka on, tai tämän laitoksen hyväksymällä kielellä.

               15 artikla
               EU-vaatimustenmukaisuusvakuutus

               1.EU-vaatimustenmukaisuusvakuutuksessa on ilmoitettava, että liitteissä I, II ja III vahvistettujen vaatimusten täyttyminen on osoitettu.

               2.EU-vaatimustenmukaisuusvakuutuksen on noudatettava rakenteeltaan liitteessä V olevaa mallia, sen on sisällettävä liitteessä IV olevissa asiaa koskevissa moduuleissa eritellyt tekijät, ja se on pidettävä jatkuvasti ajan tasalla. Se on käännettävä sen jäsenvaltion vaatimalle kielelle tai kielille, jossa CE-merkitty lannoitevalmiste saatetaan markkinoille tai asetetaan saataville markkinoilla.

               3.Jos CE-merkittyyn lannoitevalmisteeseen sovelletaan useampia unionin säädöksiä, joissa edellytetään EU-vaatimustenmukaisuusvakuutusta, kaikkien kyseisten unionin säädösten osalta laaditaan yksi ainoa EU-vaatimustenmukaisuusvakuutus. Tällaisessa vakuutuksessa on mainittava kyseiset unionin säädökset ja niiden julkaisuviitteet. Se voi olla asiakirja, joka koostuu tuotetta koskevista yksittäisistä vaatimustenmukaisuusvakuutuksista.

               4.Laatimalla EU-vaatimustenmukaisuusvakuutuksen valmistaja ottaa vastuun siitä, että CE-merkitty lannoitevalmiste on tässä asetuksessa säädettyjen vaatimusten mukainen.

               16 artikla
               CE-merkintää koskevat yleiset periaatteet

               CE-merkintää koskevat asetuksen (EY) N:o 765/2008 30 artiklassa säädetyt yleiset periaatteet.

               17 artikla
               CE-merkinnän kiinnittämistä koskevat säännöt ja edellytykset

               1.CE-merkintä on kiinnitettävä näkyvästi, helposti luettavasti ja pysyvästi saateasiakirjoihin tai pakkaukseen, jos CE-merkitty lannoitevalmiste toimitetaan pakattuna.

               2.CE-merkintä on kiinnitettävä ennen CE-merkityn lannoitevalmisteen markkinoille saattamista.

               3.CE-merkinnän jälkeen on merkittävä sen ilmoitetun laitoksen tunnusnumero, joka osallistuu liitteessä IV moduulissa D1 tarkoitettuun vaatimustenmukaisuuden arviointimenettelyyn.

               Ilmoitetun laitoksen tunnusnumeron kiinnittää laitos itse tai sen ohjeiden mukaisesti valmistaja tai valmistajan valtuutettu edustaja.

               4.Jäsenvaltioiden on nykyisiä mekanismeja hyödyntämällä varmistettava CE-merkintää koskevan järjestelmän moitteeton soveltaminen ja ryhdyttävä tarkoituksenmukaisiin toimiin, jos tätä merkintää käytetään sääntöjenvastaisesti.

               18 artikla
               Jätteeksi luokittelun päättyminen

               Hyödyntämistoimen läpikäyneen CE-merkityn lannoitevalmisteen, joka täyttää tässä asetuksessa säädetyt vaatimukset, katsotaan olevan direktiivin 2008/98/EY 6 artiklan 1 kohdassa säädettyjen edellytysten mukainen, minkä vuoksi sen katsotaan lakanneen olemasta jätettä.

               4 lukuVaatimustenmukaisuuden arviointilaitosten ilmoittaminen

               19 artikla
               Ilmoittaminen

               Jäsenvaltioiden on ilmoitettava komissiolle ja muille jäsenvaltioille laitokset, joille on annettu lupa suorittaa kolmantena osapuolena vaatimustenmukaisuuden arviointitehtäviä tämän asetuksen mukaisesti.

               20 artikla
               Ilmoittamisesta vastaavat viranomaiset

               1.Jäsenvaltioiden on nimettävä ilmoittamisesta vastaava viranomainen, joka on vastuussa vaatimustenmukaisuuden arviointilaitosten arviointiin ja ilmoittamiseen ja ilmoitettujen laitosten valvontaan liittyvien tarvittavien menettelyjen perustamisesta ja suorittamisesta, mukaan lukien 25 artiklan noudattaminen.

               2.Jäsenvaltiot voivat päättää, että 1 kohdassa tarkoitetun arvioinnin ja valvonnan suorittaa asetuksen (EY) N:o 765/2008 mukaisesti mainitussa asetuksessa tarkoitettu kansallinen akkreditointielin.

               3.Jos ilmoittamisesta vastaava viranomainen delegoi tai antaa muulla tavoin tehtäväksi 1 kohdassa tarkoitetun arvioinnin, ilmoittamisen tai valvonnan elimelle, joka ei ole valtiollinen yksikkö, kyseisen elimen on oltava oikeushenkilö ja sen on noudatettava tarvittavin muutoksin 21 artiklassa säädettyjä vaatimuksia. Lisäksi tällaisella elimellä on oltava järjestelyt toiminnastaan syntyvien vastuiden kattamiseksi.

               4.Ilmoittamisesta vastaavan viranomaisen on otettava täysi vastuu tehtävistä, joita 3 kohdassa tarkoitettu elin suorittaa.

               21 artikla
               Ilmoittamisesta vastaavia viranomaisia koskevat vaatimukset

               1.Ilmoittamisesta vastaavan viranomaisen on oltava sillä tavoin perustettu, ettei synny eturistiriitaa vaatimustenmukaisuuden arviointilaitosten kanssa.

               2.Ilmoittamisesta vastaavan viranomaisen on oltava organisaatioltaan ja toiminnaltaan sellainen, että sen toimien objektiivisuus ja puolueettomuus on turvattu.

               3.Ilmoittamisesta vastaavan viranomaisen on oltava organisaatioltaan sellainen, että kunkin päätöksen, joka koskee vaatimustenmukaisuuden arviointilaitoksen ilmoittamista, tekevät eri toimivaltaiset henkilöt kuin ne, jotka suorittivat arvioinnin.

               4.Ilmoittamisesta vastaava viranomainen ei saa tarjota eikä suorittaa mitään toimintoja, joita vaatimustenmukaisuuden arviointilaitokset tai  konsultointipalvelut suorittavat kaupallisin tai kilpailullisin perustein.

               5.Ilmoittamisesta vastaavan viranomaisen on turvattava saatujen tietojen luottamuksellisuus.

               6.Ilmoittamisesta vastaavalla viranomaisella on oltava käytössään riittävä määrä pätevää henkilöstöä tehtäviensä asianmukaista hoitamista varten.

               22 artikla
               Ilmoittamisesta vastaavia viranomaisia koskeva tiedotusvelvollisuus

               Jäsenvaltioiden on tiedotettava komissiolle kansallisista menettelyistään, jotka koskevat vaatimustenmukaisuuden arviointilaitosten arviointia ja ilmoittamista sekä ilmoitettujen laitosten valvontaa, sekä mahdollisista muutoksista näihin tietoihin.

               Komissio saattaa kyseiset tiedot julkisesti saataville.

               23 artikla
               Ilmoitettuja laitoksia koskevat vaatimukset

               1.Vaatimustenmukaisuuden arviointilaitoksen on ilmoittamista varten täytettävä 2–11 kohdassa säädetyt vaatimukset.

               2.Vaatimustenmukaisuuden arviointilaitoksen on oltava perustettu jäsenvaltion kansallisen lainsäädännön mukaisesti, ja sen on oltava oikeushenkilö.

               3.Vaatimustenmukaisuuden arviointilaitoksen on oltava arvioimastaan organisaatiosta tai CE-merkitystä lannoitevalmisteesta riippumaton kolmas osapuoli.

               Laitosta, joka kuuluu yrittäjäjärjestöön tai ammattialajärjestöön, joka edustaa yrityksiä, jotka ovat osallisina laitoksen arvioimien CE-merkittyjen lannoitevalmisteiden suunnittelussa, valmistuksessa, toimittamisessa tai käytössä, voidaan pitää tällaisena laitoksena sillä ehdolla, että osoitetaan sen riippumattomuus ja välttyminen eturistiriidoilta.

               4.Vaatimustenmukaisuuden arviointilaitos, sen ylin johto ja vaatimustenarviointitehtävien suorittamisesta vastaava henkilöstö eivät saa olla lannoitevalmisteiden suunnittelija, valmistaja, toimittaja, ostaja, omistaja tai käyttäjä eivätkä minkään tällaisen osapuolen edustaja. Tämä ei sulje pois sellaisten lannoitevalmisteiden käyttöä, jotka ovat vaatimustenmukaisuuden arviointilaitoksen toimien kannalta tarpeellisia, tai lannoitevalmisteiden käyttöä henkilökohtaisiin tarkoituksiin.

               Vaatimustenmukaisuuden arviointilaitos, sen ylin johto ja vaatimustenarviointitehtävien suorittamisesta vastaava henkilöstö eivät myöskään saa olla suoranaisesti mukana näiden lannoitevalmisteiden suunnittelussa, valmistuksessa, kaupan pitämisessä tai käytössä eivätkä edustaa näissä toiminnoissa mukana olevia osapuolia. Ne eivät saa osallistua mihinkään toimintaan, joka voi olla ristiriidassa sen kanssa, että ne ovat arvioissaan riippumattomia, tai vaarantaa niiden riippumattomuuden, joka liittyy sellaisiin vaatimuksenmukaisuuden arviointitoimiin, joita varten ne on ilmoitettu. Tämä koskee erityisesti konsultointipalveluja.

               Vaatimustenmukaisuuden arviointilaitosten on varmistettava, että niiden tytäryhtiöiden tai alihankkijoiden toimet eivät vaikuta niiden suorittamien vaatimustenmukaisuuden arviointitoimien luottamuksellisuuteen, objektiivisuuteen ja puolueettomuuteen.

               5.Vaatimustenmukaisuuden arviointilaitosten ja niiden henkilöstön on suoritettava vaatimustenmukaisuuden arviointitoimet mahdollisimman suurta ammatillista luotettavuutta ja kyseisellä erityisalalla vaadittavaa teknistä pätevyyttä noudattaen ja oltava vapaat kaikesta, erityisesti taloudellisesta, painostuksesta ja houkuttelusta, joka saattaisi vaikuttaa niiden arviointiin tai vaatimustenmukaisuuden arviointitoimien tuloksiin, erityisesti sellaisten henkilöiden tai henkilöryhmien taholta, joille näiden toimien tuloksilla on merkitystä.

               6.Vaatimustenmukaisuuden arviointilaitoksen on kyettävä suorittamaan kaikki vaatimustenmukaisuuden arviointitehtävät, jotka tällaiselle laitokselle on osoitettu liitteessä IV ja joita varten se on ilmoitettu, siitä riippumatta, suorittaako vaatimustenmukaisuuden arviointilaitos kyseiset tehtävät itse vai suoritetaanko ne sen puolesta ja sen vastuulla.

               Vaatimustenmukaisuuden arviointilaitoksella on kaikissa tapauksissa ja kunkin sellaisen vaatimustenmukaisuuden arviointimenettelyn ja CE-merkityn lannoitevalmistetyypin tai -tuoteluokan osalta, jota varten se on ilmoitettu, oltava käytössään

               (a)tarpeellinen henkilöstö, jolla on tekninen tietämys ja riittävä ja soveltuva kokemus vaatimustenmukaisuuden arviointitehtävien suorittamiseksi;

               (b)tarpeelliset kuvaukset menettelyistä, joiden mukaisesti vaatimustenmukaisuuden arviointi suoritetaan, siten, että varmistetaan näiden menettelyiden avoimuus ja toistettavuus. Sen käytössä on oltava asianmukaiset toimintatavat ja menettelyt, joilla erotetaan toisistaan ilmoitettuna laitoksena suoritetut tehtävät ja muu toiminta;

               (c)tarpeelliset menettelyt, joiden mukaisesti se hoitaa tehtäviään siten, että yritysten koko, toimiala ja rakenne, tuotteissa käytettävän teknologian monimutkaisuus sekä tuotannon luonne massa- tai sarjatuotantona otetaan asianmukaisesti huomioon.

               Vaatimustenmukaisuuden arviointilaitoksella on oltava käytössään tarvittavat keinot niiden teknisten ja hallinnollisten tehtävien suorittamiseen, joita vaatimustenmukaisuuden arviointitoimien asianmukainen hoitaminen edellyttää, ja sillä on oltava mahdollisuus käyttää kaikkia tarvittavia laitteita tai välineitä.

               7.Vaatimustenmukaisuuden arviointitehtävien suorittamisesta vastaavalla henkilöstöllä on oltava

               (a)vankka tekninen ja ammatillinen koulutus, joka kattaa kaikki ne vaatimustenmukaisuuden arviointitoimet, joita varten vaatimustenmukaisuuden arviointilaitos on ilmoitettu;

               (b)riittävät tiedot suoritettavia arviointeja koskevista vaatimuksista ja riittävät valtuudet tällaisten arviointien suorittamiseen;

               (c)asianmukaiset tiedot ja ymmärrys liitteissä I, II ja III vahvistetuista vaatimuksista, sovellettavista yhdenmukaistetuista standardeista ja asiaa koskevista unionin yhdenmukaistamislainsäädännön ja kansallisen lainsäädännön säännöksistä;

               (d)kyky laatia todistuksia, asiakirjoja ja selostuksia, joilla osoitetaan, että arvioinnit on suoritettu.

               8.Vaatimustenmukaisuuden arviointilaitosten, niiden ylimmän johdon ja vaatimustenmukaisuuden arviointitehtävien suorittamisesta vastaavan henkilöstön puolueettomuus on taattava.

               Vaatimustenmukaisuuden arviointilaitoksen ylimmän johdon ja vaatimustenmukaisuuden arviointitehtävien suorittamisesta vastaavan henkilöstön palkka ei saa olla riippuvainen suoritettujen arviointien määrästä eikä arviointien tuloksista.

               9.Vaatimustenmukaisuuden arviointilaitosten on otettava vastuuvakuutus, jollei tällainen vastuu kuulu valtiolle kansallisen lainsäädännön perusteella tai jollei jäsenvaltio itse ole välittömästi vastuussa vaatimustenmukaisuuden arvioinnista.

               10.Vaatimustenmukaisuuden arviointilaitosten henkilöstöllä on vaitiolovelvollisuus kaikkien niiden tietojen suhteen, jotka se saa suorittaessaan tehtäviään liitteen IV mukaisesti, paitsi sen jäsenvaltion toimivaltaisiin viranomaisiin nähden, jossa laitosten toimet suoritetaan. Omistusoikeudet on suojattava.

               11.Vaatimustenmukaisuuden arviointilaitosten on osallistuttava asiaankuuluviin standardointitoimiin ja 35 artiklan nojalla perustetun ilmoitettujen laitosten koordinointiryhmän toimiin tai varmistettava, että niiden vaatimustenarviointitehtävien suorittamisesta vastaava henkilöstö saa niistä tiedon, ja sovellettava yleisinä ohjeina kyseisen ryhmän työn tuloksena saatuja hallinnollisia päätöksiä ja asiakirjoja.

               24 artikla
               Ilmoitettujen laitosten vaatimustenmukaisuusolettama

               Jos vaatimustenmukaisuuden arviointilaitos voi osoittaa olevansa sellaisissa olennaisissa yhdenmukaistetuissa standardeissa tai niiden osissa vahvistettujen edellytysten mukainen, joiden viitetiedot on julkaistu Euroopan unionin virallisessa lehdessä, sen oletetaan täyttävän 23 artiklassa säädetyt vaatimukset, mikäli sovellettavat yhdenmukaistetut standardit kattavat nämä vaatimukset.

               25 artikla
               Ilmoitettujen laitosten tytäryhtiöt ja alihankinta

               1.Jos ilmoitettu vaatimustenmukaisuuden arviointilaitos antaa alihankintaan tietyt vaatimustenmukaisuuden arviointiin liittyvät tehtävät tai käyttää tytäryhtiötä, sen on varmistettava, että alihankkija tai tytäryhtiö täyttää 23 artiklassa säädetyt vaatimukset, ja tiedotettava siitä ilmoittamisesta vastaavalle viranomaiselle.

               2.Ilmoitettujen laitosten on otettava täysi vastuu alihankkijoiden tai tytäryhtiöiden suorittamista tehtävistä riippumatta siitä, mihin nämä ovat sijoittautuneet.

               3.Toimia voidaan antaa alihankintaan tai teettää tytäryhtiöllä ainoastaan, jos siitä on sovittu asiakkaan kanssa.

               4.Ilmoitettujen laitosten on pidettävä ilmoittamisesta vastaavan viranomaisen saatavilla asiakirjat, jotka koskevat alihankkijan tai tytäryhtiön pätevyyden arviointia sekä työtä, jonka nämä ovat suorittaneet liitteen IV nojalla.

               26 artikla
               Ilmoittamista koskeva hakemus

               1.Vaatimustenmukaisuuden arviointilaitoksen on toimitettava ilmoittamista koskeva hakemus sen jäsenvaltion ilmoittamisesta vastaavalle viranomaiselle, johon se on sijoittautunut.

               2.Ilmoittamista koskevaan hakemukseen on liitettävä kuvaus vaatimustenmukaisuuden arviointitoimista, vaatimustenmukaisuuden arviointimoduulista tai -moduuleista ja CE-merkitystä lannoitevalmisteesta tai -valmisteista, joiden osalta laitos katsoo olevansa pätevä, sekä akkreditointitodistus, jonka kansallinen akkreditointielin on antanut ja jossa todistetaan, että vaatimustenmukaisuuden arviointilaitos täyttää 23 artiklassa säädetyt vaatimukset.

               27 artikla
               Ilmoitusmenettely

               1.Ilmoittamisesta vastaavat viranomaiset voivat ilmoittaa ainoastaan sellaiset vaatimustenmukaisuuden arviointilaitokset, jotka ovat täyttäneet 23 artiklassa säädetyt vaatimukset.

               2.Niiden on tehtävä ilmoitus komissiolle ja muille jäsenvaltioille käyttäen komission kehittämää ja hallinnoimaa sähköistä ilmoitusvälinettä.

               3.Ilmoituksen on sisällettävä täydelliset tiedot vaatimustenmukaisuuden arviointitoimista, vaatimustenmukaisuuden arviointimoduulista tai -moduuleista ja asianomaisesta CE-merkitystä lannoitevalmisteesta tai -valmisteista sekä 26 artiklan 2 kohdassa tarkoitettu akkreditointitodistus.

               4.Asianomainen laitos voi suorittaa ilmoitetun laitoksen tehtäviä ainoastaan siinä tapauksessa, että komissio tai muut jäsenvaltiot eivät esitä vastalauseita kahden viikon kuluessa ilmoittamisesta.

               Ainoastaan tällaista laitosta pidetään tässä asetuksessa tarkoitettuna ilmoitettuna laitoksena.

               5.Ilmoittamisesta vastaavan viranomaisen on ilmoitettava komissiolle ja muille jäsenvaltioille myöhemmistä asian kannalta merkityksellisistä muutoksista kyseiseen ilmoitukseen.

               28 artikla
               Ilmoitettuja laitoksia koskevat tunnusnumerot ja luettelot

               1.Komissio antaa ilmoitetulle laitokselle tunnusnumeron.

               Se antaa yhden ainoan tällaisen numeron myös silloin, kun laitos ilmoitetaan usean unionin säädöksen nojalla.

               2.Komissio julkaisee luettelon tämän asetuksen nojalla ilmoitetuista laitoksista, myös niille annetuista tunnusnumeroista sekä toimista, joita varten ne on ilmoitettu.

               Komissio huolehtii luettelon pitämisestä ajan tasalla.

               29 artikla
               Muutokset ilmoitukseen

               1.Jos ilmoittamisesta vastaava viranomainen on todennut tai saanut tietää, ettei ilmoitettu laitos enää täytä 23 artiklassa säädettyjä vaatimuksia tai ettei se täytä velvollisuuksiaan, ilmoittamisesta vastaavan viranomaisen on tarpeen mukaan rajoitettava ilmoitusta taikka peruutettava se toistaiseksi tai kokonaan, riippuen vaatimusten täyttämättä jättämisen tai velvollisuuksien noudattamatta jättämisen vakavuudesta. Sen on ilmoitettava tästä välittömästi komissiolle ja muille jäsenvaltioille.

               2.Jos ilmoitusta rajoitetaan tai se peruutetaan kokonaan tai toistaiseksi tai jos ilmoitettu laitos on lopettanut toimintansa, ilmoituksen tehneen jäsenvaltion on ryhdyttävä asianmukaisiin toimenpiteisiin sen varmistamiseksi, että kyseisen laitoksen asiakirja-aineistot joko käsittelee toinen ilmoitettu laitos tai ne pidetään ilmoittamisesta ja markkinavalvonnasta vastaavien viranomaisten pyynnöstä näiden viranomaisten saatavilla.

               30 artikla
               Ilmoitettujen laitosten pätevyyden riitauttaminen

               1.Komissio tutkii kaikki tapaukset, joissa se epäilee tai sen tietoon saatetaan epäilys ilmoitetun laitoksen pätevyydestä tai siitä, täyttääkö ilmoitettu laitos edelleen sille asetetut vaatimukset ja velvollisuudet.

               2.Ilmoituksen tehneen jäsenvaltion on toimitettava pyynnöstä komissiolle kaikki tiedot, jotka liittyvät ilmoituksen perusteisiin tai asianomaisen ilmoitetun laitoksen pätevyyden ylläpitoon.

               3.Komissio varmistaa, että kaikkia sen tutkimusten yhteydessä saatuja arkaluontoisia tietoja käsitellään luottamuksellisesti.

               4.Jos komissio toteaa, että ilmoitettu laitos ei täytä tai ei enää täytä sen ilmoittamiselle asetettuja vaatimuksia, se hyväksyy täytäntöönpanosäädöksen, jossa se kehottaa asiasta ilmoituksen tehnyttä jäsenvaltiota ryhtymään tarvittaviin korjaaviin toimenpiteisiin, mukaan luettuna ilmoituksen peruuttaminen tarvittaessa.

               Tämä täytäntöönpanosäädös hyväksytään 41 artiklan 2 kohdassa tarkoitettua neuvoa-antavaa menettelyä noudattaen.

               31 artikla
               Ilmoitettujen laitosten toimintaan liittyvät velvollisuudet

               1.Ilmoitettujen laitosten on suoritettava vaatimustenmukaisuuden arvioinnit niiden vaatimustenmukaisuuden arviointimenettelyjen mukaisesti, joista säädetään liitteessä IV.

               2.Vaatimustenmukaisuuden arvioinnit on suoritettava oikeasuhteisesti siten, että vältetään tarpeettoman rasitteen aiheuttamista talouden toimijoille. Ilmoitettujen laitosten on tehtäviään hoitaessaan otettava asianmukaisesti huomioon asianomaisten yritysten koko, toimiala ja rakenne, tuotteissa käytettävän teknologian monimutkaisuus sekä tuotannon luonne massa- tai sarjatuotantona.

               Näin tehdessään niiden on kuitenkin noudatettava kurinalaisuutta ja suojelun tasoa, jota CE-merkityn lannoitevalmisteen vaatimustenmukaisuudelta edellytetään tämän asetuksen mukaisesti.

               3.Jos ilmoitettu laitos katsoo, että valmistaja ei ole täyttänyt vaatimuksia, jotka vahvistetaan  liitteissä I, II tai III tai vastaavissa yhdenmukaistetuissa standardeissa, 13 artiklassa tarkoitetuissa yhteisissä spesifikaatioissa tai muissa teknisissä spesifikaatioissa , sen on vaadittava valmistajaa ryhtymään tarvittaviin korjaaviin toimenpiteisiin eikä se saa antaa todistusta.

               4.Jos ilmoitettu laitos katsoo todistuksen antamisen jälkeen suoritettavan vaatimustenmukaisuuden valvonnan yhteydessä, ettei CE-merkitty lannoitevalmiste ole enää vaatimusten mukainen, sen on vaadittava valmistajaa ryhtymään tarvittaviin korjaaviin toimenpiteisiin ja tarvittaessa peruutettava todistus toistaiseksi tai kokonaan.

               5.Jos korjaavia toimenpiteitä ei suoriteta tai niillä ei ole vaadittua vaikutusta, ilmoitetun laitoksen on tarpeen mukaan rajoitettava todistuksia taikka peruutettava ne toistaiseksi tai kokonaan.

               32 artikla
               Muutoksenhaku ilmoitettujen laitosten päätöksiin

               Jäsenvaltioiden on varmistettava, että ilmoitetun laitoksen päätöksiin on mahdollista hakea muutosta.

               33 artikla
               Ilmoitettuja laitoksia koskeva tiedotusvelvollisuus

               1.Ilmoitettujen laitosten on ilmoitettava ilmoittamisesta vastaavalle viranomaiselle seuraavista:

               (a)todistusten epäämiset, rajoittamiset taikka peruuttamiset toistaiseksi tai kokonaan;

               (b)olosuhteet, jotka vaikuttavat ilmoituksen soveltamisalaan tai ehtoihin;

               (c)vaatimustenmukaisuuden arviointitoimia koskevat tietopyynnöt, jotka ne ovat saaneet markkinavalvontaviranomaisilta;

               (d)pyynnöstä vaatimustenmukaisuuden arviointitoimet, jotka on suoritettu niitä koskevan ilmoituksen soveltamisalalla, ja mahdollisesti suoritetut muut toimet, mukaan luettuna rajat ylittävät toimet ja alihankinta.

               2.Ilmoitettujen laitosten on toimitettava tämän asetuksen nojalla ilmoitetuille muille laitoksille, jotka suorittavat samanlaisia, samat CE-merkityt lannoitevalmisteet kattavia vaatimustenmukaisuuden arviointitoimia, asiaankuuluvat tiedot kysymyksistä, jotka liittyvät vaatimustenmukaisuuden arvioinnin kielteisiin tuloksiin ja pyynnöstä myös myönteisiin tuloksiin.

               34 artikla
               Kokemusten vaihto

               Komissio huolehtii kokemusten vaihdon järjestämisestä jäsenvaltioiden ilmoittamista koskevista toimintalinjoista vastaavien kansallisten viranomaisten välillä.

               35 artikla
               Ilmoitettujen laitosten koordinointi

               Komissio varmistaa, että asianmukainen koordinointi ja yhteistyö järjestetään tämän asetuksen nojalla ilmoitettujen laitosten välillä ja että tätä koordinointia ja yhteistyötä harjoitetaan asianmukaisella tavalla ilmoitettujen laitosten alakohtaisen ryhmän muodossa.

               Jäsenvaltioiden on varmistettava, että niiden ilmoittamat laitokset osallistuvat kyseisen ryhmän työhön suoraan tai nimettyjen edustajien välityksellä.

               5 lukuUnionin markkinavalvonta, unionin markkinoille tuleville CE-merkityille lannoitevalmisteille tehtävät tarkastukset sekä unionin suojamenettely

               36 artikla
               Unionin markkinavalvonta ja unionin markkinoille tulevien CE-merkittyjen lannoitevalmisteiden tarkastukset

               CE-merkittyihin lannoitevalmisteisiin sovelletaan asetuksen (EY) N:o 765/2008 16–29 artiklaa.

               37 artikla
               Menettely sellaisten CE-merkittyjen lannoitevalmisteiden käsittelemiseksi, jotka aiheuttavat riskin kansallisella tasolla

               1.Kun jonkin jäsenvaltion markkinavalvontaviranomaisilla on riittävät perusteet uskoa, että CE-merkitty lannoitevalmiste aiheuttaa kohtuuttoman riskin ihmisten, eläinten tai kasvien turvallisuudelle tai terveydelle taikka ympäristölle, niiden on suoritettava asianomaista lannoitevalmistetta koskeva arviointi, joka kattaa kaikki tässä asetuksessa säädetyt vaatimukset. Asianomaisten talouden toimijoiden on tätä varten tehtävä kaikin mahdollisin tavoin yhteistyötä markkinavalvontaviranomaisten kanssa.

               Jos markkinavalvontaviranomaiset havaitsevat arvioinnin yhteydessä, että CE-merkitty lannoitevalmiste ei täytä tässä asetuksessa säädettyjä vaatimuksia, niiden on vaadittava viipymättä asianomaista talouden toimijaa ryhtymään kaikkiin tarvittaviin korjaaviin toimenpiteisiin kohtuullisessa ajassa lannoitevalmisteen saattamiseksi vastaamaan kyseisiä vaatimuksia, lannoitevalmisteen poistamiseksi markkinoilta, sitä koskevan palautusmenettelyn järjestämiseksi tai CE-merkinnän poistamiseksi.

               Markkinavalvontaviranomaisten on ilmoitettava tästä asianomaiselle ilmoitetulle laitokselle.

               Asetuksen (EY) N:o 765/2008 21 artiklaa sovelletaan toisessa alakohdassa tarkoitettuihin toimenpiteisiin.

               2.Jos markkinavalvontaviranomaiset katsovat, että vaatimustenvastaisuus ei rajoitu kansalliselle alueelle, niiden on ilmoitettava komissiolle ja muille jäsenvaltioille arvioinnin tuloksista ja toimenpiteistä, jotka ne ovat vaatineet talouden toimijaa toteuttamaan.

               3.Talouden toimijan on varmistettava, että kaikki asianmukaiset korjaavat toimenpiteet toteutetaan kaikkien asianomaisten CE-merkittyjen lannoitevalmisteiden osalta, jotka se on asettanut saataville markkinoilla eri puolilla unionia.

               4.Jos asianomainen talouden toimija ei 1 kohdan toisessa alakohdassa tarkoitetun ajan kuluessa toteuta riittäviä korjaavia toimenpiteitä, markkinavalvontaviranomaisten on ryhdyttävä kaikkiin tarvittaviin väliaikaisiin toimenpiteisiin, joilla kielletään CE-merkityn lannoitevalmisteen asettaminen saataville kansallisilla markkinoilla tai rajoitetaan sitä tai poistetaan lannoitevalmiste markkinoilta tai järjestetään sitä koskeva palautusmenettely.

               Markkinavalvontaviranomaisten on viipymättä ilmoitettava komissiolle ja muille jäsenvaltioille näistä toimenpiteistä.

               5.Edellä 4 kohdan toisessa alakohdassa tarkoitettuun ilmoitukseen on sisällyttävä kaikki saatavilla olevat yksityiskohtaiset tiedot, erityisesti tiedot, jotka ovat tarpeen vaatimustenvastaisen CE-merkityn lannoitevalmisteen tunnistamista varten, lannoitevalmisteen alkuperä, siihen liittyvän väitetyn vaatimustenvastaisuuden ja riskin luonne, toteutettujen kansallisten toimenpiteiden luonne ja kesto sekä asianomaisen talouden toimijan esittämät perustelut. Markkinavalvontaviranomaisten on erityisesti ilmoitettava, johtuuko vaatimustenvastaisuus jommastakummasta seuraavista:

               (a)CE-merkitty lannoitevalmiste ei täytä liitteessä I, II tai III vahvistettuja vaatimuksia;

               (b)12 artiklassa tarkoitetuissa vaatimustenmukaisuusolettaman luovissa yhdenmukaistetuissa standardeissa on puutteita.

               6.Muiden jäsenvaltioiden kuin tämän artiklan mukaisen menettelyn aloittaneen jäsenvaltion on viipymättä ilmoitettava komissiolle ja muille jäsenvaltioille kaikki toteutetut toimenpiteet ja kaikki niiden hallussa olevat lisätiedot, jotka liittyvät asianomaisen CE-merkityn lannoitevalmisteen vaatimustenvastaisuuteen, sekä vastalauseensa siinä tapauksessa, että toteutetusta kansallisesta toimenpiteestä on erimielisyyttä.

               7.Jos kolmen kuukauden kuluessa 4 kohdan toisessa alakohdassa tarkoitetun ilmoituksen vastaanottamisesta mikään jäsenvaltio tai komissio ei ole esittänyt vastalausetta yhden jäsenvaltion toteuttamasta väliaikaisesta toimenpiteestä, toimenpiteen katsotaan olevan oikeutettu.

               8.Jäsenvaltioiden on varmistettava, että CE-merkittyä lannoitevalmistetta koskeviin asiamukaisiin rajoittaviin toimenpiteisiin, kuten markkinoiltapoistoon, ryhdytään viipymättä.

               38 artikla
               Unionin suojamenettely

               1.Jos 37 artiklan 3 ja 4 kohdassa säädetyn menettelyn päätyttyä esitetään vastalauseita jonkin jäsenvaltion toteuttamaa toimenpidettä vastaan tai jos komissio katsoo, että kansallinen toimenpide on unionin lainsäädännön vastainen, komissio ryhtyy viipymättä kuulemaan jäsenvaltioita ja asianomaista talouden toimijaa tai toimijoita ja arvioi kansallisen toimenpiteen. Tämän arvioinnin tulosten perusteella komissio hyväksyy täytäntöönpanopäätöksen, jossa määritetään, onko kansallinen toimenpide oikeutettu vai ei.

               Jos kansallinen toimenpide katsotaan oikeutetuksi, päätöksessä määrätään kaikki jäsenvaltiot toteuttamaan tarvittavat toimenpiteet sen varmistamiseksi, että vaatimustenvastainen CE-merkitty lannoitevalmiste poistetaan niiden markkinoilta, ja niiden on ilmoitettava asiasta komissiolle.

               Jos kansallista toimenpidettä ei katsota oikeutetuksi, päätöksessä määrätään kyseinen jäsenvaltio peruuttamaan toimenpide.

               Komissio osoittaa päätöksensä kaikille jäsenvaltioille ja antaa sen välittömästi tiedoksi niille ja asianomaiselle talouden toimijalle tai asianomaisille talouden toimijoille.

               2.Jos kansallinen toimenpide katsotaan oikeutetuksi ja CE-merkityn lannoitevalmisteen vaatimustenvastaisuuden katsotaan johtuvan 37 artiklan 5 kohdan b alakohdassa tarkoitetusta puutteesta yhdenmukaistetuissa standardeissa, komissio soveltaa asetuksen (EU) N:o 1025/2012 11 artiklassa säädettyä menettelyä.

               39 artikla
               Vaatimustenmukaiset CE-merkityt lannoitevalmisteet, jotka aiheuttavat riskin

               1.Jos jäsenvaltio havaitsee 37 artiklan 1 kohdan mukaisesti suorittamansa arvioinnin jälkeen, että siitä huolimatta, että CE-merkitty lannoitevalmiste on tämän asetuksen mukainen, se aiheuttaa kohtuuttoman riskin ihmisten, eläinten tai kasvien turvallisuudelle tai terveydelle taikka ympäristölle, sen on vaadittava asianomaista talouden toimijaa ryhtymään kaikkiin tarvittaviin toimenpiteisiin kohtuullisessa ajassa sen varmistamiseksi, että asianomainen lannoitevalmiste ei markkinoille saatettaessa enää aiheuta kyseistä riskiä, tai lannoitevalmisteen poistamiseksi markkinoilta tai sitä koskevan palautusmenettelyn järjestämiseksi.

               2.Talouden toimijan on varmistettava, että korjaavat toimenpiteet toteutetaan kaikkien asianomaisten CE-merkittyjen lannoitevalmisteiden osalta, jotka talouden toimija on asettanut saataville markkinoilla eri puolilla unionia.

               3.Jäsenvaltion on välittömästi ilmoitettava asiasta komissiolle ja muille jäsenvaltioille. Ilmoitukseen on sisällyttävä kaikki saatavilla olevat yksityiskohtaiset tiedot, erityisesti tiedot, jotka ovat tarpeen asianomaisen CE-merkityn lannoitevalmisteen tunnistamista varten, lannoitevalmisteen alkuperä ja toimitusketju, riskin luonne sekä toteutettujen  kansallisten toimenpiteiden luonne ja kesto.

               4.Komissio ryhtyy viipymättä kuulemaan jäsenvaltioita ja asianomaista talouden toimijaa tai asianomaisia talouden toimijoita ja arvioi kansalliset toimenpiteet. Tämän arvioinnin tulosten perusteella komissio hyväksyy täytäntöönpanopäätöksen, jossa määritetään, onko kansallinen toimenpide oikeutettu vai ei, ja määrätään tarvittaessa toteuttamaan asianmukaisia toimenpiteitä.

               Nämä täytäntöönpanosäädökset hyväksytään 41 artiklan 3 kohdassa tarkoitettua neuvoa-antavaa menettelyä noudattaen.

               Komissio hyväksyy 41 artiklan 4 kohdassa tarkoitettua menettelyä noudattaen välittömästi sovellettavia täytäntöönpanosäädöksiä asianmukaisesti perustelluissa erittäin kiireellisissä tapauksissa, jotka liittyvät ihmisten, eläinten ja kasvien terveyden ja turvallisuuden sekä ympäristön suojeluun.

               5.Komissio osoittaa päätöksensä kaikille jäsenvaltioille ja antaa sen välittömästi tiedoksi niille ja asianomaiselle talouden toimijalle tai asianomaisille talouden toimijoille.

               40 artikla
               Muodollinen vaatimustenvastaisuus

               1.Jos jäsenvaltio havaitsee CE-merkityssä lannoitevalmisteessa jonkin seuraavista seikoista, se on vaadittava asianomaista talouden toimijaa korjaamaan kyseinen vaatimustenvastaisuus, sanotun kuitenkaan rajoittamatta 37 artiklan soveltamista:

               (a)CE-merkintä on kiinnitetty asetuksen (EY) N:o 765/2008 30 artiklan tai tämän asetuksen 17 artiklan vastaisesti;

               (b)ilmoitetun laitoksen tunnusnumero on kiinnitetty 17 artiklan vastaisesti tai tunnusnumeroa ei ole kiinnitetty vaikka 17 artiklassa sitä vaaditaan;

               (c)EU-vaatimustenmukaisuusvakuutus ei ole CE-merkityn lannoitevalmisteen mukana;

               (d)EU-vaatimustenmukaisuusvakuutusta ei ole laadittu oikein;

               (e)teknisiä asiakirjoja ei ole saatavilla tai ne eivät ole täydellisiä;

               (f)6 artiklan 6 kohdassa tai 8 artiklan 3 kohdassa tarkoitetut tiedot puuttuvat tai ne ovat virheellisiä tai epätäydellisiä;

               (g)mitä tahansa muuta 6 artiklassa tai 8 artiklassa säädettyä hallinnollista vaatimusta ei ole täytetty.

               2.Jos 1 kohdassa tarkoitettu vaatimustenvastaisuus jatkuu, asianomaisen jäsenvaltion on ryhdyttävä kaikkiin tarvittaviin toimenpiteisiin CE-merkityn lannoitevalmisteen markkinoilla saataville asettamisen rajoittamiseksi tai kieltämiseksi tai sen varmistamiseksi, että sitä koskeva palautusmenettely järjestetään tai se poistetaan markkinoilta tai että CE-merkintä poistetaan.

               6 lukuKomitea ja delegoidut säädökset

               41 artikla
               Komiteamenettely

               1.Komissiota avustaa lannoitevalmistekomitea. Tämä komitea on asetuksessa (EU) N:o 182/2011 tarkoitettu komitea.

               2.Kun viitataan tähän kohtaan, sovelletaan asetuksen (EU) N:o 182/2011 4 artiklaa.

               3.Kun viitataan tähän kohtaan, sovelletaan asetuksen (EU) N:o 182/2011 5 artiklaa.

               4.Kun viitataan tähän kohtaan, sovelletaan asetuksen (EU) N:o 182/2011 8 artiklaa yhdessä sen 5 artiklan kanssa.

               42 artikla
               Muutokset liitteisiin

               1.Siirretään komissiolle valta antaa delegoituja säädöksiä 43 artiklan mukaisesti liitteiden I–IV muuttamiseksi niiden mukauttamiseksi tekniikan kehitykseen ja jotta helpotettaisiin sellaisten CE-merkittyjen lannoitevalmisteiden sisämarkkinoille pääsyä ja vapaata liikkuvuutta,

               (a)joiden kauppa sisämarkkinoilla on todennäköisesti merkittävä, ja

               (b)joista on tieteellisiä todisteita, että ne eivät aiheuta kohtuutonta riskiä ihmisten, eläinten tai kasvien turvallisuudelle tai terveydelle taikka ympäristölle ja että ne ovat riittävän tehokkaita.

               2.Kun komissio muuttaa liitettä II lisätäkseen tällaisten organismien ainesosaluokkaan uuden mikro-organismin 1 kohdan mukaisesti, se toimii seuraavien tietojen perusteella:

               (a)mikro-organismin nimi;

               (b)mikro-organismin taksonominen luokitus;

               (c)mikro-organismin turvallista tuotantoa ja käyttöä koskevat aiemmat tiedot;

               (d)taksonominen suhde elintarviketurvallisuusviranomaisen vahvistaman tunnustetun turvallisuusolettaman vaatimukset täyttävään mikro-organismilajiin;

               (e)tiedot toksiinijäämistä;

               (f)tiedot tuotantoprosessista; ja

               (g)tiedot siitä, mitä välituotejäämiä tai mikrobimetaboliitteja ainesosassa esiintyy.

               3.Antaessaan delegoituja säädöksiä 1 kohdan mukaisesti komissio voi muuttaa liitteessä II vahvistettuja ainesosaluokkia lisätäkseen asetuksessa (EY) N:o 1069/2009 tarkoitettuja eläimistä saatavia sivutuotteita vain, jos tällaisille tuotteille on määritetty valmistusketjun päätepiste kyseisessä asetuksessa säädettyjen menettelyjen mukaisesti.

               4.Lisäksi siirretään komissiolle valta antaa 43 artiklan mukaisesti delegoituja säädöksiä liitteiden I–IV muuttamiseksi uusien tieteellisten todisteiden huomioon ottamiseksi. Komission käyttää tätä siirrettyä valtaa, jos riskiarvioinnin perusteella on tarpeen tehdä muutos sen varmistamiseksi, että tämän asetuksen vaatimusten mukainen CE-merkitty lannoitevalmiste ei tavanomaisissa käyttöoloissa käytettynä aiheuta kohtuuttomia riskejä ihmisten, eläinten tai kasvien turvallisuudelle tai terveydelle taikka ympäristölle.

               43 artikla
               Siirretyn säädösvallan käyttäminen

               1.Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset.

               2.Siirretään komissiolle ... päivästä ...kuuta ... alkaen [Publications office, please insert the date of entry into force of this Regulation] viiden vuoden ajaksi 42 artiklassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.

               3.Euroopan parlamentti tai neuvosto voi milloin tahansa peruuttaa 42 artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, päätöksessä mainittuna päivänä. Päätös ei vaikuta jo voimassa olevien delegoitujen säädösten pätevyyteen.

               4.Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.

               5.Edellä olevan 42 artiklan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.

               7 lukuSiirtymä- ja loppusäännökset

               44 artikla
               Seuraamukset

               Jäsenvaltioiden on vahvistettava tämän asetuksen rikkomiseen sovellettavia seuraamuksia koskevat säännöt ja toteutettava kaikki tarvittavat toimenpiteet niiden soveltamisen varmistamiseksi. Säädettyjen seuraamusten on oltava tehokkaita, oikeasuhteisia ja varoittavia. Jäsenvaltioiden on ilmoitettava näistä säännöistä ja toimenpiteistä sekä niihin vaikuttavista myöhemmistä muutoksista komissiolle viipymättä.

               45 artikla
               Asetuksen (EY) N:o 1069/2009 muutokset

               Muutetaan asetuksen (EY) N:o 1069/2009 5 artikla seuraavasti:

               (1)Korvataan 2 kohdan ensimmäinen alakohta seuraavasti:

               "Jäljempänä 32, 35 ja 36 artiklassa tarkoitetuille johdetuille tuotteille, jotka eivät enää aiheuta merkittävää riskiä ihmisten tai eläinten terveydelle, voidaan määrittää valmistusketjun päätepiste, jonka jälkeen tämän asetuksen vaatimukset eivät enää koske niitä."

               (2)Korvataan 3 kohta seuraavasti:

               "3.
                     Jos ihmisten tai eläinten terveydelle aiheutuu riski, asetuksen (EY) N:o 178/2002 53 ja 54 artiklaa, jotka koskevat kiireellisiä terveyteen liittyviä toimenpiteitä, sovelletaan soveltuvin osin tämän asetuksen 32, 33 ja 36 artiklassa tarkoitettuihin johdettuihin tuotteisiin."

               46 artikla
               Asetuksen (EY) N:o 1107/2009 muutokset

               Muutetaan asetus (EY) N:o 1107/2009 seuraavasti:

               (1)Korvataan 2 artiklan 1 kohdan b alakohta seuraavasti:

               "b)
                     kasvien elintoimintoihin vaikuttaminen, esimerkiksi niiden kasvuun muutoin kuin ravinteina tai kasvibiostimulantteina vaikuttavien aineiden avulla;"

               (2)Lisätään 3 artiklaan kohta seuraavasti:

               (3)"34.
                     "kasvibiostimulantilla" tuotetta, joka kiihdyttää kasvin ravinteidenottoa riippumatta tuotteiden ravinnesisällöstä ja jonka ainoana tarkoituksena on parantaa yhtä tai useampaa seuraavista kasvin ominaisuuksista:

               (a)ravinteiden hyväksikäytön tehokkuus;

               (b)abioottisen stressin kestävyys;

               (c)kasvisadon laatuominaisuudet."

               47 artikla
               Asetuksen (EY) N:o 2003/2003 kumoaminen

               Kumotaan asetus (EY) N:o 2003/2003 49 artiklan toisessa kohdassa tarkoitetusta päivästä alkaen.

               Viittauksia kumottuun asetukseen pidetään viittauksina tähän asetukseen.

               48 artikla
               Siirtymäsäännökset

               Jäsenvaltiot eivät saa estää sellaisten tuotteiden asettamista saataville markkinoilla, jotka saatettiin markkinoille "EY-lannoitteina" asetuksen (EY) N:o 2003/2003 mukaisesti ennen ... päivää ...kuuta ... [Publications office, please insert the date of application of this Regulation]. Tällaisiin tuotteisiin sovelletaan kuitenkin soveltuvin osin 5 lukua.

               49 artikla
               Voimaantulo ja soveltaminen

               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Sitä sovelletaan 1 päivästä tammikuuta 2018.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)

                     http://ec.europa.eu/smart-regulation/evaluation/search/download.do?documentId=4416

                     (2)
                  COM(2015) 614/2

                     (3)
                  EUVL L 300, 14.11.2009, s. 1.

                     (4)
                  EUVL L 312, 22.11.2008, s. 3.

                     (5)
                  EUVL L 396, 30.12.2006, s. 1.

                     (6)

                     http://ec.europa.eu/research/bioeconomy/index.cfm

                     (7)

                     http://bbi-europe.eu/sites/default/files/documents/BBI_JU_annual_Work_plan_2014.pdf

                     (8)
                  Ks. 4 jakso, Päätelmät ja suositukset.

                     (9)
                  Ryhmän kokousten toimintaraportit:

                     http://ec.europa.eu/transparency/regexpert/index.cfm?do=groupDetail.groupDetail&groupID=1320&NewSearch=1&NewSearch=1

                     (10)
                  http://ec.europa.eu/environment/consultations/closing_the_loop_en.htm?utm_content=buffer68ffa&utm_medium=social&utm_source=twitter.com&utm_campaign=buffer

                     (11)

                     http://ec.europa.eu/smart-regulation/roadmaps/docs/2012_grow_001_fertilisers_en.pdf

                     (12)

                     http://bookshop.europa.eu/en/study-on-options-to-fully-harmonise-the-eu-legislation-on-fertilising-materials-including-technical-feasibility-environmental-economic-and-social-impacts-pbNB0114252/

                     (13)
                  Seminaarin raportin voi ladata osoitteesta

                     http://bookshop.europa.eu/en/circular-approaches-to-phosphorus-pbKI0115204/

                     (14)
                  EUVL C , , s. .

                     (15)
                  Euroopan parlamentin ja neuvoston asetus (EY) N:o 2003/2003, annettu 13 päivänä lokakuuta 2003, lannoitteista (EUVL L 304, 21.11.2003, s. 1).

                     (16)
                  Euroopan parlamentin ja neuvoston asetus (EY) N:o 765/2008, annettu 9 päivänä heinäkuuta 2008, tuotteiden kaupan pitämiseen liittyvää akkreditointia ja markkinavalvontaa koskevista vaatimuksista ja neuvoston asetuksen (ETY) N:o 339/93 kumoamisesta (EUVL L 218, 13.8.2008, s. 30).

                     (17)
                  Euroopan parlamentin ja neuvoston päätös N:o 768/2008/EY, tehty 9 päivänä heinäkuuta 2008, tuotteiden kaupan pitämiseen liittyvistä yhteisistä puitteista ja päätöksen 93/465/ETY kumoamisesta (EUVL L 218, 13.8.2008, s. 82).

                     (18)
                  Euroopan parlamentin ja neuvoston asetus (EY) N:o 1069/2009, annettu 21 päivänä lokakuuta 2009, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta (sivutuoteasetus) (EUVL L 300, 14.11.2009, s. 1).

                     (19)
                  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

                     (20)
                  Euroopan parlamentin ja neuvoston direktiivi 2008/98/EY, jätteistä ja tiettyjen direktiivien kumoamisesta (EUVL L 312, 22.11.2008, s. 3).

                     (21)
                  Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).

                     (22)
                  Neuvoston direktiivi 86/278/ETY, annettu 12 päivänä kesäkuuta 1986, ympäristön, erityisesti maaperän, suojelusta käytettäessä puhdistamolietettä maanviljelyssä (EYVL L 181, 4.7.1986, s. 6).

                     (23)
                  Neuvoston direktiivi 89/391/ETY, annettu 12 päivänä kesäkuuta 1989, toimenpiteistä työntekijöiden turvallisuuden ja terveyden parantamisen edistämiseksi työssä (EYVL L 183, 29.6.1989, s. 1).

                     (24)
                  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista lupamenettelyistä ja rajoituksista (REACH) (EUVL L 396, 30.12.2006, s. 1).

                     (25)
                  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta (EUVL L 353, 31.12.2008, s. 1).

                     (26)
                  Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vierasaineiden enimmäismäärien vahvistamisesta (EUVL L 364, 20.12.2006, s. 5).

                     (27)
                  Neuvoston direktiivi 2000/29/EY, annettu 8 päivänä toukokuuta 2000, kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä (EYVL L 169, 10.7.2000, s. 1).

                     (28)
                  Euroopan parlamentin ja neuvoston asetus (EU) N:o 98/2013, annettu 15 päivänä tammikuuta 2013, räjähteiden lähtöaineiden markkinoille saattamisesta ja käytöstä (EUVL L 39, 9.2.2013, s. 1).

                     (29)
                  Euroopan parlamentin ja neuvoston asetus (EU) N:o 1143/2014, annettu 22 päivänä lokakuuta 2014, haitallisten vieraslajien tuonnin ja leviämisen ennalta ehkäisemisestä ja hallinnasta (EUVL L 317, 4.11.2014, s. 35).

                     (30)
                  Euroopan parlamentin ja neuvoston asetus (EU) N:o 1025/2012, annettu 25 päivänä lokakuuta 2012, eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta (EUVL L 316, 14.11.2012, s. 12).

                     (31)
                  Euroopan parlamentin ja neuvoston asetus (EU) N:o 182/2011, annettu 16. helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).

    ---documentbreak---

               EUROOPAN KOMISSIO
            Bryssel 17.3.2016
            COM(2016) 157 final
            Kiertotalouspaketti
            LIITTEET
            asiakirjaan
            Ehdotus Euroopan parlamentin ja neuvoston asetukseksi
            CE-merkittyjen lannoitevalmisteiden asettamista saataville markkinoilla koskevien sääntöjen vahvistamisesta ja asetusten (EY) N:o 1069/2009 ja (EY) N:o 1107/2009 muuttamisesta
            {SWD(2016) 64 final}{SWD(2016) 65 final}

               LIITTEET

               asiakirjaan

               Ehdotus Euroopan parlamentin ja neuvoston asetukseksi

               CE-merkittyjen lannoitevalmisteiden asettamista saataville markkinoilla koskevien sääntöjen vahvistamisesta ja asetusten (EY) N:o 1069/2009 ja (EY) N:o 1107/2009 muuttamisesta

               LIITE I
                  CE-merkittyjen lannoitevalmisteiden toimintoperusteiset tuoteluokat

               I OSA
                  Toimintoperusteisten tuoteluokkien nimet

               1.
                     Lannoite

               A.
                     Orgaaninen lannoite

               I.
                     Kiinteä orgaaninen lannoite

               II.
                     Nestemäinen orgaaninen lannoite

               B.
                     Orgaaninen kivennäislannoite

               I.
                     Kiinteä orgaaninen kivennäislannoite

               II.
                     Nestemäinen orgaaninen kivennäislannoite

               C.
                     Epäorgaaninen lannoite

               I.
                     Epäorgaaninen pääravinnelannoite

               a)
                     Kiinteä epäorgaaninen pääravinnelannoite

               i)
                     Yksiravinteinen kiinteä epäorgaaninen pääravinnelannoite

               A)
                     Yksiravinteinen kiinteä epäorgaaninen pääravinnelannoite, joka sisältää runsastyppistä ammoniumnitraattia

               ii)
                     Moniravinteinen kiinteä epäorgaaninen pääravinnelannoite

               A)
                     Moniravinteinen kiinteä epäorgaaninen pääravinnelannoite, joka sisältää runsastyppistä ammoniumnitraattia

               b)
                     Nestemäinen epäorgaaninen pääravinnelannoite

               i)
                     Yksiravinteinen nestemäinen epäorgaaninen pääravinnelannoite

               ii)
                     Moniravinteinen nestemäinen epäorgaaninen pääravinnelannoite

               II.
                     Epäorgaaninen hivenravinnelannoite

               a)
                     Yksiravinteinen epäorgaaninen hivenravinnelannoite

               b)
                     Moniravinteinen epäorgaaninen hivenravinnelannoite

               2.
                     Kalkitusaine

               3.
                     Maanparannusaine

               A.
                     Orgaaninen maanparannusaine

               B.
                     Epäorgaaninen maanparannusaine

               4.
                     Kasvualusta

               5.
                     Agronominen lisäaine

               A.
                     Inhibiittori

               I.
                     Nitrifikaatioinhibiittori

               II.
                     Ureaasi-inhibiittori

               B.
                     Kelaatinmuodostaja

               C.
                     Kompleksinmuodostaja

               6.
                     Kasvibiostimulantti

               A.
                     Mikrobipohjainen kasvibiostimulantti

               B.
                     Ei-mikrobipohjainen kasvibiostimulantti

               I.
                     Orgaaninen ei-mikrobipohjainen kasvibiostimulantti

               II.
                     Epäorgaaninen ei-mikrobipohjainen kasvibiostimulantti

               7.
                     Lannoitevalmisteiden mekaaninen seos (blendi)

               II osa
                  Toimintoperusteisiin tuoteluokkiin (PFC) liittyvät vaatimukset

               1.Tässä osassa vahvistetaan vaatimukset, jotka liittyvät CE-merkittyjen lannoitevalmisteiden toimintoperusteisiin tuoteluokkiin.

               2.Tässä liitteessä tietylle toimintoperusteiselle tuoteluokalle vahvistettuja vaatimuksia sovelletaan kyseisen tuoteluokan kaikkiin alaluokkiin kuuluviin CE-merkittyihin lannoitevalmisteisiin.

               3.Jos jonkin vaatimuksen (esimerkiksi tietyn haitallisen aineen esiintymättömyys) täyttyminen seuraa varmasti ja kiistatta CE-merkityn lannoitevalmisteen valmistusprosessin luonteesta, vaatimustenmukaisuuden arvioinnissa voidaan olettaa vaatimusten täyttyvän valmistajan vastuulla ilman tarkistamista (esimerkiksi testausta).

               4.Jos CE-merkitty lannoitevalmiste sisältää ainetta, jolle on vahvistettu jäämien enimmäismäärät elintarvikkeissa ja rehuissa

               (a)neuvoston asetuksen (ETY) N:o 315/93
                  1
               ;

               (b)Euroopan parlamentin ja neuvoston asetuksen (EY) N:o 396/2005
                  2
               ;

               (c)Euroopan parlamentin ja neuvoston asetuksen (EY) N:o 470/2009
                  3
               ; tai

               (d)Euroopan parlamentin ja neuvoston direktiivin 2002/32/EY
                  4
                mukaisesti,

               CE-merkityn lannoitevalmisteen käyttöohjeissa täsmennetty käyttö ei saa johtaa kyseisten enimmäismäärien ylittymiseen elintarvikkeissa tai rehussa.

               Toimintoperusteinen tuoteluokka (PFC) 1: Lannoite

               Lannoite on CE-merkitty lannoitevalmiste, jonka tarkoituksena on antaa kasveille ravinteita.

               Toimintoperusteinen tuoteluokka (PFC) 1(A): Orgaaninen lannoite

               1.Orgaaninen lannoite saa sisältää

               hiiltä (C) ja

               ravinteita,

               jotka ovat yksinomaan biologista alkuperää, lukuun ottamatta fossilisoituneita tai geologisiin muodostumiin kertyneitä aineksia.

               2.CE-merkityssä lannoitevalmisteessa saa olla haitallisia aineita enintään seuraavat määrät:

               kadmium (Cd)
                     1,5 mg/kg kuiva-ainetta,

               kuudenarvoinen kromi (Cr VI)
                     2 mg/kg kuiva-ainetta,

               elohopea (Hg)
                     1 mg/kg kuiva-ainetta,

               nikkeli (Ni)
                     50 mg/kg kuiva-ainetta,

               lyijy (Pb)
                     120 mg/kg kuiva-ainetta, ja

               biureetti (C2H5N3O2)
                     12 g/kg kuiva-ainetta.

               3.CE-merkitystä lannoitevalmisteesta otetussa 25 gramman näytteessä ei saa esiintyä Salmonella spp -bakteeria.

               4.CE-merkityssä lannoitevalmisteessa ei saa esiintyä kumpaakaan seuraavista bakteerityypeistä pitoisuutena, joka on yli 1 000 CFU/g tuorepainoa:

               (a)Escherichia coli, tai

               (b)Enterococcaceae.

               Tämä on osoitettava mittaamalla ainakin toisen bakteerityypin esiintyminen.

               Toimintoperusteinen tuoteluokka PFC 1(A)(I): Kiinteä orgaaninen lannoite

               1.Kiinteän orgaanisen lannoitteen on sisällettävä vähintään 40 massaprosenttia kuiva-ainetta.

               2.CE-merkityn lannoitevalmisteen on sisällettävä vähintään yhtä seuraavista ilmoitettavista ravinteista seuraavassa mainittu vähimmäismäärä:

               2,5 massaprosenttia kokonaistyppeä (N),

               2 massaprosenttia kokonaisfosforipentoksidia (P2O5), tai

               2 massaprosenttia kokonaiskaliumoksidia (K2O).

               3.CE-merkityssä lannoitevalmisteessa on oltava vähintään 15 massaprosenttia orgaanista hiiltä (C).

               Toimintoperusteinen tuoteluokka (PFC) 1(A)(II): Nestemäinen orgaaninen lannoite

               1.Nestemäisen orgaanisen lannoitteen on sisällettävä kuiva-ainetta enintään 40 prosenttia.

               2.CE-merkityn lannoitevalmisteen on sisällettävä vähintään yhtä seuraavista ilmoitettavista ravinteista seuraavassa mainittu vähimmäismäärä:

               2 massaprosenttia kokonaistyppeä (N),

               1 massaprosentti kokonaisfosforipentoksidia (P2O5), tai

               2 massaprosenttia kokonaiskaliumoksidia (K2O).

               3.CE-merkityssä lannoitevalmisteessa on oltava vähintään 5 massaprosenttia orgaanista hiiltä (C).

               Toimintoperusteinen tuoteluokka (PFC) 1(B): Orgaaninen kivennäislannoite

               1.Orgaaninen kivennäislannoite on valmiste, jossa on

               yhtä tai useampaa jäljempänä toimintoperusteisessa tuoteluokassa (PFC) 1(C) määriteltyä epäorgaanista lannoitetta ja

               materiaalia, joka sisältää

               –orgaanista hiiltä (C) ja

               –ravinteita,

               jotka ovat yksinomaan biologista alkuperää, lukuun ottamatta fossilisoituneita tai geologisiin muodostumiin kertyneitä aineksia.

               2.Jos yksi tai useampi valmisteessa olevista epäorgaanisista lannoitteista on toimintoperusteisessa tuoteluokassa 1(C)(I)(a)(i-ii)(A) täsmennetty yksi- tai moniravinteinen kiinteä epäorgaaninen pääravinnelannoite, joka sisältää runsastyppistä ammoniumnitraattia, CE-merkityn lannoitevalmisteen on sisällettävä alle 15,75 massaprosenttia typpeä (N) ammoniumnitraatista (NH4NO3) laskettuna.

               3.CE-merkityssä lannoitevalmisteessa saa olla haitallisia aineita enintään seuraavat määrät:

               (a)kadmium (Cd)

               (1)jos CE-merkityn lannoitevalmisteen kokonaisfosforipitoisuus (P) on alle 5 massaprosenttia kokonaisfosforipentoksidi (P2O5) -ekvivalenttia: 3 mg/kg kuiva-ainetta, tai

               (2)jos CE-merkityn lannoitevalmisteen kokonaisfosforipitoisuus (P) on vähintään 5 massaprosenttia kokonaisfosforipentoksidi (P2O5) -ekvivalenttia ('fosforilannoite'):

               ... päivästä ...kuuta ... [Publications office, please insert the date of application of this Regulation] alkaen: 60 mg/kg fosforipentoksidia (P2O5),

               ... päivästä ...kuuta ... [Publications office, please insert the date occurring three years after the date of application of this Regulation] alkaen: 40 mg/kg fosforipentoksidia (P2O5), ja

               ... päivästä ...kuuta ... [Publications office, please insert the date occurring twelve years after the date of application of this Regulation] alkaen: 20 mg/kg fosforipentoksidia (P2O5),

               (b)kuudenarvoinen kromi (Cr VI)
                     2 mg/kg kuiva-ainetta,

               (c)elohopea (Hg)
                     1 mg/kg kuiva-ainetta,

               (d)nikkeli (Ni)
                     50 mg/kg kuiva-ainetta, ja

               (e)lyijy (Pb)
                     120 mg/kg kuiva-ainetta.

               4.CE-merkitystä lannoitevalmisteesta otetussa 25 gramman näytteessä ei saa esiintyä Salmonella spp -bakteeria.

               5.CE-merkityssä lannoitevalmisteessa ei saa esiintyä kumpaakaan seuraavista bakteerityypeistä pitoisuutena, joka on yli 1 000 CFU/g tuorepainoa:

               (a)Escherichia coli, tai

               (b)Enterococcaceae.

               Tämä on osoitettava mittaamalla ainakin toisen bakteerityypin esiintyminen.

               Toimintoperusteinen tuoteluokka (PFC) 1(B)(I): Kiinteä orgaaninen kivennäislannoite

               1.Kiinteän orgaanisen kivennäislannoitteen on sisällettävä vähintään 60 massaprosenttia kuiva-ainetta.

               2.CE-merkityn lannoitevalmisteen on sisällettävä vähintään yhtä seuraavista ilmoitettavista ravinteista seuraavassa mainittu vähimmäismäärä:

               2,5 massaprosenttia kokonaistyppeä (N), josta on oltava orgaanista typpeä (N) 1 prosentti CE-merkityn lannoitevalmisteen massasta, tai

               2 massaprosenttia kokonaisfosforipentoksidia (P2O5), tai

               2 massaprosenttia kokonaiskaliumoksidia (K2O).

               3.CE-merkityssä lannoitevalmisteessa on oltava vähintään 7,5 massaprosenttia orgaanista hiiltä (C).

               4.CE-merkityn lannoitevalmisteen jokaisessa yksikössä on oltava ilmoitettu pitoisuus orgaanista ainesta ja ravinteita.

               Toimintoperusteinen tuoteluokka (PFC) 1(B)(II): Nestemäinen orgaaninen kivennäislannoite

               1.Nestemäisen orgaanisen kivennäislannoitteen on sisällettävä kuiva-ainetta vähemmän kuin 60 prosenttia.

               2.CE-merkityn lannoitevalmisteen on sisällettävä vähintään yhtä seuraavista ilmoitettavista ravinteista seuraavassa mainittu vähimmäismäärä:

               2 massaprosenttia kokonaistyppeä (N), josta on oltava orgaanista typpeä (N) 0,5 prosenttia CE-merkityn lannoitevalmisteen massasta, tai

               2 massaprosenttia kokonaisfosforipentoksidia (P2O5), tai

               2 massaprosenttia kokonaiskaliumoksidia (K2O).

               3.CE-merkityssä lannoitevalmisteessa on oltava vähintään 3 massaprosenttia orgaanista hiiltä (C).

               Toimintoperusteinen tuoteluokka (PFC) 1(C): Epäorgaaninen lannoite

               Epäorgaaninen kivennäislannoite on muu lannoite kuin orgaaninen lannoite tai orgaaninen kivennäislannoite.

               Toimintoperusteinen tuoteluokka (PFC) 1(C)(I): Epäorgaaninen pääravinnelannoite

               1.Epäorgaaninen pääravinnelannoite on lannoite, jonka tarkoituksena on antaa kasveille yhtä tai useampaa seuraavista pääravinteista: typpi (N), fosfori (P), kalium (K), magnesium (Mg), kalsium (Ca), rikki (S) tai natrium (Na).

               2.CE-merkityssä lannoitevalmisteessa saa olla haitallisia aineita enintään seuraavat määrät:

               (a)kadmium (Cd)

               (1)jos CE-merkityn lannoitevalmisteen kokonaisfosforipitoisuus (P) on alle 5 massaprosenttia kokonaisfosforipentoksidi (P2O5) -ekvivalenttia: 3 mg/kg kuiva-ainetta, tai

               (2)jos CE-merkityn lannoitevalmisteen kokonaisfosforipitoisuus (P) on vähintään 5 massaprosenttia kokonaisfosforipentoksidi (P2O5) -ekvivalenttia ('fosforilannoite'):

               ... päivästä ...kuuta ... [Publications office, please insert the date of application of this Regulation] alkaen: 60 mg/kg fosforipentoksidia (P2O5),

               ... päivästä ...kuuta ... [Publications office, please insert the date occurring three years after the date of application of this Regulation] alkaen: 40 mg/kg fosforipentoksidia (P2O5), ja

               ... päivästä ...kuuta ... [Publications office, please insert the date occurring twelve years after the date of application of this Regulation] alkaen: 20 mg/kg fosforipentoksidia (P2O5),

               (b)kuudenarvoinen kromi (Cr VI)
                     2 mg/kg kuiva-ainetta,

               (c)elohopea (Hg)
                     2 mg/kg kuiva-ainetta,

               (d)nikkeli (Ni)
                     120 mg/kg kuiva-ainetta,

               (e)lyijy (Pb)
                     150 mg/kg kuiva-ainetta,

               (f)arseeni (As)
                     60 mg/kg kuiva-ainetta,

               (g)biureetti (C2H5N3O2)
                     12 g/kg kuiva-ainetta, ja

               (h)perkloraatti (ClO4-)
                     50 mg/kg kuiva-ainetta.

               Toimintoperusteinen tuoteluokka (PFC) 1(C)(I)(a): Kiinteä epäorgaaninen pääravinnelannoite

               Kiinteä epäorgaaninen pääravinnelannoite on epäorgaaninen pääravinnelannoite, joka ei ole tämän liitteen toimintoperusteisessa tuoteluokassa (PFC) 1(C)(I)(b) tarkoitettuna suspensiona eikä liuoksena.

               Toimintoperusteinen tuoteluokka (PFC) 1(C)(I)(a)(i): Yksiravinteinen kiinteä epäorgaaninen pääravinnelannoite

               1.Yksiravinteisella kiinteällä epäorgaanisella pääravinnelannoitteella on oltava ilmoitettu pitoisuus vain yhdelle ravinteelle.

               2.CE-merkityn lannoitevalmisteen on sisällettävä yhtä seuraavista ilmoitettavista ravinteista seuraavassa mainittu vähimmäismäärä:

               10 massaprosenttia kokonaistyppeä (N),

               12 massaprosenttia kokonaisfosforipentoksidia (P2O5),

               6 massaprosenttia kokonaiskaliumoksidia (K2O),

               5 massaprosenttia kokonaismagnesiumoksidia (MgO),

               12 massaprosenttia kokonaiskalsiumoksidia (CaO),

               10 massaprosenttia kokonaisrikkitrioksidia (SO3), tai

               1 massaprosentti kokonaisnatriumoksidia (Na2O).

               Toimintoperusteinen tuoteluokka (PFC) 1(C)(I)(a)(ii): Moniravinteinen kiinteä epäorgaaninen pääravinnelannoite

               1.Moniravinteisella kiinteällä epäorgaanisella pääravinnelannoitteella on oltava ilmoitettu pitoisuus useammalle kuin yhdelle ravinteelle.

               2.CE-merkityn lannoitevalmisteen on sisällettävä useampaa kuin yhtä seuraavista ilmoitettavista ravinteista seuraavassa mainittu vähimmäismäärä:

               3 massaprosenttia kokonaistyppeä (N),

               3 massaprosenttia kokonaisfosforipentoksidia (P2O5),

               3 massaprosenttia kokonaiskaliumoksidia (K2O).

               1,5 massaprosenttia kokonaismagnesiumoksidia (MgO),

               1,5 massaprosenttia kokonaiskalsiumoksidia (CaO),

               1,5 massaprosenttia kokonaisrikkitrioksidia (SO3), tai

               1 massaprosentti kokonaisnatriumoksidia (Na2O).

               Toimintoperusteinen tuoteluokka (PFC) 1(C)(I)(a)(i-ii)(A): Yksi- tai moniravinteinen kiinteä epäorgaaninen pääravinnelannoite, joka sisältää runsastyppistä ammoniumnitraattia

               1.Yksi- tai moniravinteinen kiinteä epäorgaaninen pääravinnelannoite, joka sisältää runsastyppistä ammoniumnitraattia, on ammoniumnitraattiperusteinen (NH4NO3) ja sisältää vähintään 28 massaprosenttia typpeä (N) ammoniumnitraatista (NH4NO3) laskettuna.

               2.Muiden ainesten kuin ammoniumnitraatin (NH4NO3) on oltava inerttiä ammoniumnitraatin (NH4NO3) suhteen.

               3.CE-merkityn lannoitevalmisteen saa toimittaa loppukäyttäjälle ainoastaan pakattuna. Pakkaus on suljettava sellaisella tavalla tai sellaisella välineellä, että pakkausta avattaessa kiinnitys, kiinnityssulkija tai itse pakkaus rikkoutuu korjauskelvottomaksi. Venttiilisäkkien käyttö on sallittua.

               4.Kun CE-merkitylle lannoitevalmisteelle on tehty kaksi liitteessä III olevan moduulin A1 otsikon 4.1 alla kuvattua lämpökäsittelyä, sen öljynpidätyksen on oltava enintään 4 painoprosenttia.

               5.CE-merkityn lannoitevalmisteen räjähtämättömyyden on oltava sellainen, että

               sen jälkeen, kun on tehty viisi liitteessä IV olevan moduulin A1 otsikon 4.2 alla kuvattua lämpökäsittelyä,

               kahdessa liitteessä IV olevan moduulin A1 otsikon 4.2 alla kuvatussa räjähtämättömyyskokeessa

               yksi tai useampi putkea vasten olevista lyijysylintereistä painuu kokoon molemmissa kokeissa alle 5 prosenttia.

               6.Hiilenä (C) mitatun palavan aineen massaprosentti ei saa ylittää

               0,2:ta prosenttia niiden CE-merkittyjen lannoitevalmisteiden osalta, joiden typpipitoisuus (N) on vähintään 31,5 massaprosenttia, ja

               0,4:ää prosenttia niiden CE-merkittyjen lannoitevalmisteiden osalta, joiden typpipitoisuus (N) on vähintään 28 mutta alle 31,5 massaprosenttia.

               7.Kun 10 g CE-merkittyä lannoitevalmistetta sekoitetaan 100 ml:aan vettä, liuoksen pH:n on oltava vähintään 4,5.

               8.Enintään 5 massaprosenttia CE-merkitystä lannoitevalmisteesta saa läpäistä 1 mm:n seulan ja enintään 3 massaprosenttia 0,5 mm:n seulan.

               9.Kuparipitoisuus (Cu) saa olla enintään 10 mg/kg ja klooripitoisuus (Cl) enintään 200 mg/kg.

               Toimintoperusteinen tuoteluokka (PFC) 1(C)(I)(b): Nestemäinen epäorgaaninen pääravinnelannoite

               Nestemäinen epäorgaaninen pääravinnelannoite on epäorgaaninen pääravinnelannoite suspensiona tai liuoksena kun

               suspensiolla tarkoitetaan kaksifaasista dispersiota, jossa kiinteät hiukkaset pysyvät suspensiona nestefaasissa; ja

               liuoksella tarkoitetaan nestemäistä liuosta, jossa ei ole kiinteitä ainehiukkasia.

               Toimintoperusteinen tuoteluokka (PFC) 1(C)(I)(b)(i): Yksiravinteinen nestemäinen epäorgaaninen pääravinnelannoite

               1.Yksiravinteisella nestemäisellä epäorgaanisella pääravinnelannoitteella on oltava ilmoitettu pitoisuus vain yhdelle ravinteelle.

               2.CE-merkityn lannoitevalmisteen on sisällettävä yhtä seuraavista ilmoitettavista ravinteista seuraavassa mainittu vähimmäismäärä:

               5 massaprosenttia kokonaistyppeä (N),

               5 massaprosenttia kokonaisfosforipentoksidia (P2O5),

               3 massaprosenttia kokonaiskaliumoksidia (K2O).

               2 massaprosenttia kokonaismagnesiumoksidia (MgO),

               6 massaprosenttia kokonaiskalsiumoksidia (CaO),

               5 massaprosenttia kokonaisrikkitrioksidia (SO3), tai

               1 massaprosentti kokonaisnatriumoksidia (Na2O).

               Toimintoperusteinen tuoteluokka (PFC) 1(C)(I)(b)(ii): Moniravinteinen nestemäinen epäorgaaninen pääravinnelannoite

               1.Moniravinteisella nestemäisellä epäorgaanisella pääravinnelannoitteella on oltava ilmoitettu pitoisuus useammalle kuin yhdelle ravinteelle.

               2.CE-merkityn lannoitevalmisteen on sisällettävä useampaa kuin yhtä seuraavista ilmoitettavista ravinteista seuraavassa mainittu vähimmäismäärä:

               1,5 massaprosenttia kokonaistyppeä (N),

               1,5 massaprosenttia kokonaisfosforipentoksidia (P2O5),

               1,5 massaprosenttia kokonaiskaliumoksidia (K2O).

               0,75 massaprosenttia kokonaismagnesiumoksidia (MgO),

               0,75 massaprosenttia kokonaiskalsiumoksidia (CaO),

               0,75 massaprosenttia kokonaisrikkitrioksidia (SO3), tai

               0,5 massaprosentti kokonaisnatriumoksidia (Na2O).

               Toimintoperusteinen tuoteluokka (PFC) 1(C)(II): Epäorgaaninen hivenravinnelannoite

               1.Epäorgaaninen hivenravinnelannoite on muu epäorgaaninen lannoite kuin pääravinnelannoite, ja sen tarkoituksena on antaa kasveille yhtä tai useampaa seuraavista hivenravinteista: boori (B), koboltti (Co), kupari (Cu), rauta (Fe), mangaani (Mn), molybdeeni (Mo) tai sinkki (Zn).

               2.Hivenravinnelannoitteen saa toimittaa loppukäyttäjälle ainoastaan pakattuna.

               3.CE-merkityssä lannoitevalmisteessa saa olla haitallisia aineita enintään seuraavat määrät:

                        Haitallinen aine

                        Suurin massakonsentraatio suhteessa hivenravinteiden kokonaispitoisuuteen

                        (mg/kg seuraavien kokonaismääriä: boori (B), koboltti (Co), kupari (Cu), rauta (Fe), mangaani (Mn), molybdeeni (Mo) ja sinkki (Zn)).

                        arseeni (As)

                        1000

                        kadmium (Cd)

                        200

                        lyijy (Pb)

                        600

                        elohopea (Hg)

                        100

                        nikkeli (Ni)

                        2 000

               Toimintoperusteinen tuoteluokka (PFC) 1(C)(II)(a): Yksiravinteinen epäorgaaninen hivenravinnelannoite

               1.Yksiravinteisella epäorgaanisella hivenravinnelannoitteella on oltava ilmoitettu pitoisuus vain yhdelle ravinteelle.

               2.CE-merkityn lannoitevalmisteen on oltava jonkin seuraavassa taulukossa esitetyn tyypin, kuvauksen ja vastaavien ravinteiden vähimmäispitoisuusvaatimusten mukainen.

                        Tyyppijärjestelmä

                        Kuvaus

                        Ravinteiden vähimmäispitoisuus

                        Hivenravinnelannoitesuola

                        Kemiallisesti saatu kiinteä hivenravinnelannoite, joka sisältää pääasiallisena ainesosana ionirakenteista kivennäisaineen suolaa, oksidia tai hydroksidia

                        10 massaprosenttia CE-merkitystä lannoitevalmisteesta on oltava vesiliukoista hivenravinnetta.

                        Hivenravinnepohjainen lannoite

                        Hivenravinnelannoite, jossa on yhdistetty hivenravinnelannoitesuolaa ja yhtä tai useampaa muuta hivenravinnelannoitesuolaa ja/tai yhtä kelatoitua hivenravinnetta.

                        5 massaprosenttia CE-merkitystä lannoitevalmisteesta on oltava hivenravinnetta

                        Hivenravinnelannoiteliuos

                        Vesiliuos, joka sisältää hivenravinnelannoitteen eri muotoja

                        2 massaprosenttia CE-merkitystä lannoitevalmisteesta on oltava vesiliukoista hivenravinnetta

                        Hivenravinnelannoitesuspensio

                        Tuote, joka on saatu suspendoimalla hivenravinnelannoitteen eri muotoja

                        2 massaprosenttia CE-merkitystä lannoitevalmisteesta on oltava hivenravinnetta

                        Kelatoitu hivenravinnelannoite

                        Vesiliukoinen tuote, joka saadaan ilmoitetusta hivenravinteesta ja toimintoperusteisen tuoteluokan 5(B) yhdestä tai useammasta vaatimukset täyttävästä kelaatinmuodostajasta kemiallisen reaktion tuloksena.

                        5 massaprosenttia CE-merkitystä lannoitevalmisteesta on oltava vesiliukoista hivenravinnetta, ja

                        vähintään 80 prosenttia vesiliukoisesta hivenravinteesta on oltava kelatoitu toimintoperusteisen tuoteluokan 5(B) vaatimukset täyttävällä kelaatinmuodostajalla

                        Kemiallinen hivenravinnelannoite

                        Vesiliukoinen tuote, joka saadaan ilmoitetusta hivenravinteesta ja toimintoperusteisen tuoteluokan 5(B) yhdestä tai useammasta vaatimukset täyttävästä kompleksinmuodostajasta kemiallisen reaktion tuloksena.

                        5 massaprosenttia CE-merkitystä lannoitevalmisteesta on oltava vesiliukoista hivenravinnetta, ja

                        vähintään 80 prosenttia vesiliukoisesta hivenravinteesta on oltava kompleksoitu toimintoperusteisen tuoteluokan 5(C) vaatimukset täyttävällä kompleksinmuodostajalla

               Toimintoperusteinen tuoteluokka (PFC) 1(C)(II)(b): Moniravinteinen epäorgaaninen hivenravinnelannoite

               1.Moniravinteisella epäorgaanisella hivenravinnelannoitteella on oltava ilmoitettu pitoisuus useammalle kuin yhdelle hivenravinteelle.

               2.CE-merkityn lannoitevalmisteen on sisällettävä ilmoitettavia ravinteita ainakin jokin seuraavista määristä:

               2 massaprosenttia, kun kyseessä on suspensiona tai liuoksena oleva lannoite (nestemäinen moniravinteinen epäorgaaninen hivenravinnelannoite), jossa

               suspensiolla tarkoitetaan kaksifaasista dispersiota, jossa kiinteät hiukkaset pysyvät suspensiona nestefaasissa; ja

               liuoksella tarkoitetaan nestettä, jossa ei ole kiinteitä ainehiukkasia, ja

               5 massaprosenttia, kun kyseessä on muu lannoite (kiinteä moniravinteinen epäorgaaninen hivenravinnelannoite).

               Toimintoperusteinen tuoteluokka (PFC) 2: Kalkitusaine

               1.Kalkitusaine on CE-merkitty lannoitevalmiste, jolla korjataan maaperän happamuutta ja joka sisältää kalsiumin (Ca) tai magnesiumin (Mg) oksideja, hydroksideja, karbonaatteja tai silikaatteja.

               2.CE-merkityssä lannoitevalmisteessa saa olla haitallisia aineita enintään seuraavat määrät:

               kadmium (Cd)
                     3 mg/kg kuiva-ainetta,

               kuudenarvoinen kromi (Cr VI)
                     2 mg/kg kuiva-ainetta,

               elohopea (Hg)
                     2 mg/kg kuiva-ainetta,

               nikkeli (Ni)
                     90 mg/kg kuiva-ainetta,

               lyijy (Pb)
                     200 mg/kg kuiva-ainetta, ja

               arseeni (As)
                     120 mg/kg kuiva-ainetta.

               3.Seuraavien kuiva-aineesta määritettyjen parametrien on täytyttävä:

               Neutralointiarvo vähintään: 15 (CaO-ekvivalentti) tai 9 (HO--ekvivalentti), ja

               Reaktiivisuus vähintään:
                     10 % tai 50 % kuuden kuukauden jälkeen (inkubointikoe).

               Toimintoperusteinen tuoteluokka (PFC) 3: Maanparannusaine

               Maanparannusaine on CE-merkitty lannoitevalmiste, joka lisätään maaperään sen fysikaalisten ja kemiallisten ominaisuuksien, rakenteen tai biologisen aktiivisuuden ylläpitämiseksi, parantamiseksi tai suojelemiseksi.

               Toimintoperusteinen tuoteluokka (PFC) 3(A): Orgaaninen maanparannusaine

               1.Orgaaninen maanparannusaine saa sisältää yksinomaan biologista alkuperää olevaa ainesta, lukuun ottamatta fossilisoituneita tai geologisiin muodostumiin kertyneitä aineksia.

               2.CE-merkityssä lannoitevalmisteessa saa olla haitallisia aineita enintään seuraavat määrät:

               kadmium (Cd)
                     3 mg/kg kuiva-ainetta,

               kuudenarvoinen kromi (Cr VI)
                     2 mg/kg kuiva-ainetta,

               elohopea (Hg)
                     1 mg/kg kuiva-ainetta,

               nikkeli (Ni)
                     50 mg/kg kuiva-ainetta, ja

               lyijy (Pb)
                     120 mg/kg kuiva-ainetta.

               3.Jos CE-merkitty lannoitevalmiste sisältää asetuksessa (EY) N:o 1069/2009 määriteltyä eläimistä saatavaa sivutuotetta,

               (a)CE-merkitystä lannoitevalmisteesta otetussa 25 gramman näytteessä ei saa esiintyä Salmonella spp -bakteeria.

               (b)CE-merkityssä lannoitevalmisteessa ei saa esiintyä kumpaakaan seuraavista bakteerityypeistä pitoisuutena, joka on yli 1 000 CFU/g tuorepainoa:

               Escherichia coli, tai

               Enterococcaceae.

               Tämä on osoitettava mittaamalla ainakin toisen bakteerityypin esiintyminen.

               4.CE-merkityn lannoitevalmisteen on sisällettävä vähintään 40 % kuiva-ainetta.

               5.CE-merkityssä lannoitevalmisteessa on oltava vähintään 7,5 massaprosenttia orgaanista hiiltä (C).

               Toimintoperusteinen tuoteluokka (PFC) 3(B): Epäorgaaninen maanparannusaine

               1.Epäorgaaninen maanparannusaine on muu maanparannusaine kuin orgaaninen maanparannusaine.

               2.CE-merkityssä lannoitevalmisteessa saa olla haitallisia aineita enintään seuraavat määrät:

               kadmium (Cd)
                     1,5 mg/kg kuiva-ainetta,

               kuudenarvoinen kromi (Cr VI)
                     2 mg/kg kuiva-ainetta,

               elohopea (Hg)
                     1 mg/kg kuiva-ainetta,

               nikkeli (Ni)
                     100 mg/kg kuiva-ainetta, ja

               lyijy (Pb)
                     150 mg/kg kuiva-ainetta.

               Toimintoperusteinen tuoteluokka (PFC) 4: Kasvualusta

               1.Kasvualusta on muu materiaali kuin maa-aines, ja sitä käytetään kehittyvien juurien kasvualustana.

               2.CE-merkityssä lannoitevalmisteessa saa olla haitallisia aineita enintään seuraavat määrät:

               kadmium (Cd)
                     3 mg/kg kuiva-ainetta,

               kuudenarvoinen kromi (Cr VI)
                     2 mg/kg kuiva-ainetta,

               elohopea (Hg)
                     1 mg/kg kuiva-ainetta,

               nikkeli (Ni)
                     100 mg/kg kuiva-ainetta, ja

               lyijy (Pb)
                     150 mg/kg kuiva-ainetta.

               3.CE-merkitystä lannoitevalmisteesta otetussa 25 gramman näytteessä ei saa esiintyä Salmonella spp -bakteeria.

               4.CE-merkityssä lannoitevalmisteessa ei saa esiintyä kumpaakaan seuraavista bakteerityypeistä pitoisuutena, joka on yli 1 000 CFU/g tuorepainoa:

               (a)Escherichia coli, tai

               (b)Enterococcaceae.

               Tämä on osoitettava mittaamalla ainakin toisen bakteerityypin esiintyminen.

               Toimintoperusteinen tuoteluokka (PFC) 5: Agronominen lisäaine

               Agronominen lisäaine on CE-merkitty lannoitevalmiste, joka lisätään kasveille ravinteita antavaan tuotteeseen, jotta kyseisestä tuotteesta vapautuisi paremmin ravinteita.

               Toimintoperusteinen tuoteluokka (PFC) 5(A): Inhibiittori

               1.Inhibiittori on aine tai seos, joka hidastaa tai estää tiettyjen mikro-organismi- tai entsyymiryhmien toimintaa.

               2.Kunkin aineen oltava rekisteröity asetuksen (EY) N:o 1907/2006
                  5
                nojalla asiakirja-aineistoon, joka sisältää

               (a)asetuksen (EY) N:o 1907/2006 liitteissä VI, VII ja VIII säädetyt tiedot, ja

               (b)asetuksen (EY) N:o 1907/2006 14 artiklan mukaisen kemikaaliturvallisuusraportin, jotka kattaa käytön lannoitevalmisteena,

               jollei sitä nimenomaisesti koske jokin kyseisen asetuksen liitteessä IV tai liitteessä V olevassa 6, 7, 8 tai 9 kohdassa säädetyistä rekisteröintivelvollisuutta koskevista vapautuksista.

               Toimintoperusteinen tuoteluokka PFC 5(A)(I): Nitrifikaatioinhibiittori

               1.Nitrifikaatioinhibiittorin on estettävä ammoniumtypen (NH3-N) biologinen hapettuminen nitriittitypeksi (NO2-) ja näin hidastettava nitraattitypen (NO3-) muodostumista.

               2.Maa-aineksen inkubointikokeessa, jossa mitataan ammoniumtypen (NH3-N) hapettumisaste maanäytteessä, johon on lisätty nitrifikaatioinhibiittori, sen mukaan,

               miten ammoniumtyppi (NH3-N) häviää, tai

               mikä on nitriittitypen (NO2-) ja nitraattitypen (NO3-) tuotannon summa suhteessa aikaan,

               on osoitettava tilastollinen ero ammoniumtypen (NH3-N) hapettumisasteessa verrattuna vertailunäytteeseen, johon ei ole lisätty nitrifikaatioinhibiittoria.

               Toimintoperusteinen tuoteluokka (PFC) 5(A)(II): Ureaasi-inhibiittori

               1.Ureaasi-inhibiittorin on estettävä ureaasientsyymin hydrolyyttinen toiminta urean (CH4N2O) suhteen pääasiallisena tarkoituksena vähentää ammoniakin haihtumista.

               2.In vitro -mittauksessa, jossa mitataan urean (CH4N2O) hydrolyysiaste suhteessa aikaan maanäytteessä, johon on lisätty ureaasi-inhibiittoria, on osoitettava tilastollinen ero hydrolyysiasteessa verrattuna vertailunäytteeseen, johon ei ole lisätty ureaasi-inhibiittoria.

               Toimintoperusteinen tuoteluokka (PFC) 5(B): Kelaatinmuodostaja

               1.Kelaatinmuodostaja on orgaaninen aine, jolla parannetaan ravinteiden käyttökelpoisuutta kasveille pitkällä aikavälillä ja joka koostuu molekyylistä,

               jolla on kaksi tai useampaa kohtaa, jotka luovuttavat elektronipareja keskussiirtymämetallin (sinkki (Zn), kupari (Cu), rauta (Fe), mangaani (Mn), magnesium (Mg), kalsium (Ca) tai koboltti (Co)) kationille, ja joka

               on riittävän laaja muodostamaan viisi- tai kuusijäsenisen rengasrakenteen.

               2.Aineen oltava rekisteröity asetuksen (EY) N:o 1907/2006
                  6
                nojalla asiakirja-aineistoon, joka sisältää

               (a)asetuksen (EY) N:o 1907/2006 liitteissä VI, VII ja VIII säädetyt tiedot, ja

               (b)asetuksen (EY) N:o 1907/2006 14 artiklan mukaisen kemikaaliturvallisuusraportin, jotka kattaa käytön lannoitevalmisteena,

               jollei sitä nimenomaisesti koske jokin kyseisen asetuksen liitteessä IV tai liitteessä V olevassa 6, 7, 8 tai 9 kohdassa säädetyistä rekisteröintivelvollisuutta koskevista vapautuksista.

               3.CE-merkityn lannoitevalmisteen on edelleen oltava vakaa, kun se on ollut 3 päivää Hoagland-standardiliuoksessa, jonka pH on 7 ja 8.

               Toimintoperusteinen tuoteluokka (PFC) 5(C): Kompleksinmuodostaja

               1.Kompleksinmuodostaja on orgaaninen aine, jolla parannetaan ravinteiden käyttökelpoisuutta kasveille pitkällä aikavälillä ja joka voi muodostaa litteän tai steerisen rakenteen kahden- tai kolmenarvoisen siirtymämetallin kationin kanssa.

               2.Aineen oltava rekisteröity asetuksen (EY) N:o 1907/2006
                  7
                nojalla asiakirja-aineistoon, joka sisältää

               (a)asetuksen (EY) N:o 1907/2006 liitteissä VI, VII ja VIII säädetyt tiedot, ja

               (b)asetuksen (EY) N:o 1907/2006 14 artiklan mukaisen kemikaaliturvallisuusraportin, jotka kattaa käytön lannoitevalmisteena,

               jollei sitä nimenomaisesti koske jokin kyseisen asetuksen liitteessä IV tai liitteessä V olevassa 6, 7, 8 tai 9 kohdassa säädetyistä rekisteröintivelvollisuutta koskevista vapautuksista.

               3.CE-merkityn lannoitevalmisteen on edelleen oltava vakaa, kun se on ollut yhden päivän vesiliuoksessa, jonka pH on 6 ja 7.

               Toimintoperusteinen tuoteluokka (PFC) 6: Kasvibiostimulantti

               1.Kasvibiostimulantti on CE-merkitty lannoitevalmiste, jolla kiihdytetään kasvin ravinteidenottoa riippumatta tuotteen ravinnesisällöstä ja jonka ainoana tarkoituksena on parantaa yhtä tai useampaa seuraavista kasvin ominaisuuksista:

               (a)ravinteiden hyväksikäytön tehokkuus;

               (b)abioottisen stressin kestävyys;

               (c)kasvisadon laatuominaisuudet."

               2.CE-merkityssä lannoitevalmisteessa saa olla haitallisia aineita enintään seuraavat määrät:

               kadmium (Cd)
                     3 mg/kg kuiva-ainetta,

               kuudenarvoinen kromi (Cr VI)
                     2 mg/kg kuiva-ainetta, ja

               lyijy (Pb)
                     120 mg/kg kuiva-ainetta.

               3.Kasvibiostimulantilla on oltava ne vaikutukset, jotka sen etiketissä siinä mainituille kasveille väitetään olevan.

               Toimintoperusteinen tuoteluokka (PFC) 6(A): Mikrobipohjainen kasvibiostimulantti

               1.Mikrobipohjaisen kasvibiostimulantin on koostuttava yksinomaan liitteessä II olevassa ainesosaluokassa (CMC) 7 tarkoitetuista mikro-organismeista tai mikro-organismien ryhmistä.

               2.CE-merkityssä lannoitevalmisteessa saa olla haitallisia aineita enintään seuraavat määrät:

               elohopea (Hg)
                     1 mg/kg kuiva-ainetta, ja

               nikkeli (Ni)
                     50 mg/kg kuiva-ainetta.

               3.CE-merkitystä lannoitevalmisteesta otetussa 25 gramman tai 25 millilitran näytteessä ei saa esiintyä Salmonella spp -bakteeria.

               4.CE-merkitystä lannoitevalmisteesta otetussa 1 gramman tai 1 millilitran näytteessä ei saa esiintyä Escherichia coli -bakteeria.

               5.CE-merkityssä lannoitevalmisteessa saa olla Enterococcaceae-bakteereja enintään 10 CFU/g tuorepainoa.

               6.CE-merkitystä lannoitevalmisteesta otetussa 25 gramman tai 25 millilitran näytteessä ei saa esiintyä Listeria monocytogenes-bakteeria.

               7.CE-merkitystä lannoitevalmisteesta otetussa 25 gramman tai 25 millilitran näytteessä ei saa esiintyä Vibrio spp -bakteeria.

               8.CE-merkitystä lannoitevalmisteesta otetussa 25 gramman tai 25 millilitran näytteessä ei saa esiintyä Shigella spp -bakteeria.

               9.CE-merkitystä lannoitevalmisteesta otetussa 1 gramman tai 1 millilitran näytteessä ei saa esiintyä Staphylococcus aureus -bakteeria.

               10.Aerobinen pesäkemäärä ei saa ylittää arvoa 105 CFU/g tai ml CE-merkitystä lannoitevalmisteesta otettua näytettä, paitsi jos mikrobipohjainen biostimulantti on aerobinen bakteeri.

               11.Hiivan ja homeen pesäkemäärä ei saa ylittää arvoa 1 000 CFU/g tai ml CE-merkitystä lannoitevalmisteesta otettua näytettä, paitsi jos mikrobipohjainen biostimulantti on sieni.

               12.Jos mikrobipohjainen kasvibiostimulantti on suspensiona tai liuoksena, jossa

               suspensiolla tarkoitetaan kaksifaasista dispersiota, jossa kiinteät hiukkaset pysyvät suspensiona nestefaasissa; ja

               liuoksella tarkoitetaan nestemäistä liuosta, jossa ei ole kiinteitä ainehiukkasia,

               kasvibiostimulatin pH:n on oltava vähintään 4.

               13.Mikrobipohjaisen biostimulantin säilyvyysaika on 6 kuukautta etiketissä mainituissa varastointiolosuhteissa.

               Toimintoperusteinen tuoteluokka (PFC) 6(B): Ei-mikrobipohjainen kasvibiostimulantti

               Ei-mikrobipohjainen kasvibiostimulantti on muu kasvibiostimulantti kuin mikrobipohjainen kasvibiostimulantti.

               Toimintoperusteinen tuoteluokka (PFC) 6(B)(I): Orgaaninen ei-mikrobipohjainen kasvibiostimulantti

               1.Ei-mikrobipohjaisen kasvibiostimulantin on koostuttava yksinomaan eläimistä tai kasveista peräisin olevaa hiiltä (C) sisältävästä aineesta tai seoksesta.

               2.CE-merkityssä lannoitevalmisteessa saa olla haitallisia aineita enintään seuraavat määrät:

               elohopea (Hg)
                     1 mg/kg kuiva-ainetta, ja

               nikkeli (Ni)
                     50 mg/kg kuiva-ainetta.

               3.CE-merkitystä lannoitevalmisteesta otetussa 25 gramman näytteessä ei saa esiintyä Salmonella spp -bakteeria.

               4.CE-merkityssä lannoitevalmisteessa ei saa esiintyä kumpaakaan seuraavista bakteerityypeistä yli 1 000 CFU/g tuoretta massaa:

               (a)Escherichia coli, tai

               (b)Enterococcaceae.

               Tämä on osoitettava mittaamalla ainakin toisen bakteerityypin esiintyminen.

               Toimintoperusteinen tuoteluokka (PFC) 6(B)(II): Epäorgaaninen ei-mikrobipohjainen kasvibiostimulantti

               1.Epäorgaaninen ei-mikrobipohjainen kasvibiostimulantti on muu ei-mikrobipohjainen kasvibiostimulantti kuin orgaaninen ei-mikrobipohjainen kasvibiostimulantti.

               2.CE-merkityssä lannoitevalmisteessa saa olla haitallisia aineita enintään seuraavat määrät:

               elohopea (Hg)
                     2 mg/kg kuiva-ainetta,

               nikkeli (Ni)
                     120 mg/kg kuiva-ainetta, ja

               arseeni (As)
                     60 mg/kg kuiva-ainetta.

               Toimintoperusteinen tuoteluokka (PFC) 7: Lannoitevalmisteiden mekaaninen seos (blendi)

               1.Lannoitevalmisteiden mekaaninen seos on CE-merkitty lannoitevalmiste, joka koostuu kahdesta tai useammasta luokkien 1–6 CE-merkitystä lannoitevalmisteesta.

               2.Se, että jokainen mekaanisen seoksen ainesosana oleva lannoitevalmiste täyttää tämän asetuksen vaatimukset, on pitänyt osoittaa kyseiseen seoksessa olevaan lannoitevalmisteeseen sovellettavaa vaatimustenmukaisuuden arviointimenettelyä noudattaen.

               3.Mekaaninen sekoittaminen ei saa muuttaa minkään ainesosana olevan lannoitevalmisteen luonnetta

               tavalla, jolla on haitallinen vaikutus ihmisten, eläinten tai kasvien terveyteen tai turvallisuuteen taikka ympäristöön silloin kun CE-merkittyä lannoitevalmisteiden mekaanista seosta varastoidaan tai käytetään kohtuudella ennakoitavissa olosuhteissa, eikä

               millään muulla merkittävällä tavalla.

               4.Mekaanisen seoksen valmistajan on arvioitava, täyttääkö mekaaninen seos edellä 1–3 kohdassa esitetyt vaatimukset, varmistettava, että mekaaninen seos on liitteessä III vahvistettujen merkintävaatimusten mukainen, sekä otettava vastuu tämän asetuksen 15 artiklan 4 kohdan mukaisesti siitä, että mekaaninen seos on tämän asetuksen vaatimusten mukainen

               laatimalla CE-merkitylle lannoitevalmisteiden mekaaniselle seokselle tämän asetuksen 6 artiklan 2 kohdan mukaisesti EU-vaatimustenmukaisuusvakuutus ja

               pitämällä hallussaan EU-vaatimustenmukaisuusvakuutus jokaiselle seoksen aineosana olevalle lannoitevalmisteelle.

               5.Talouden toimijan, joka asettaa CE-merkityn lannoitevalmisteiden mekaanisen seoksen saataville markkinoille, on noudatettava seuraavia tämän asetuksen säännöksiä sekä kunkin mekaanisen seoksen ainesosana olevan lannoitevalmisteen että mekaanisen seoksen EU-vaatimustenmukaisuusvakuutuksen osalta:

               6 artiklan 3 kohta (valmistajan velvollisuus säilyttää EU-vaatimustenmukaisuusvakuutus);

               7 artiklan 2 kohdan a alakohta (valtuutetun edustajan velvollisuus pitää EU-vaatimustenmukaisuusvakuutus saatavilla);

               8 artiklan 2 kohta (maahantuojan velvollisuus varmistaa, että CE-merkityn lannoitevalmisteen mukana on EU-vaatimustenmukaisuusvakuutus);

               8 artiklan 8 kohta (maahantuojan velvollisuus pitää EU-vaatimustenmukaisuusvakuutuksen jäljennös markkinavalvontaviranomaisten saatavilla); ja

               9 artiklan 2 kohta (jakelijan velvollisuus tarkastaa, että CE-merkityn lannoitevalmisteen mukana on EU-vaatimustenmukaisuusvakuutus).

               LIITE II
                  Ainesosaluokat

               CE-merkityn lannoitevalmisteen on koostuttava yksinomaan sellaisista aineosista, jotka täyttävät yhden tai useamman jäljempänä luetellun ainesosaluokan vaatimukset.

               Niiden tuottamiseksi käytettävät aineosat eli panosmateriaalit eivät saa sisältää mitään ainetta, jolle on vahvistettu enimmäismäärä tämän asetuksen liitteessä I, sellaisessa määrin, että CE-merkityn lannoitevalmisteen kyseisen liitteen sovellettavien vaatimusten mukaisuus vaarantuu.

               I OSA
                  Yleiskatsaus ainesosaluokkiin

               Ainesosaluokka (CMC) 1: Ensiömateriaalista koostuvat aineet ja seokset

               Ainesosaluokka (CMC) 2: Käsittelemättömät tai mekaanisesti käsitellyt kasvit, kasvien osat tai kasviuutteet

               Ainesosaluokka (CMC) 3: Komposti

               Ainesosaluokka (CMC) 4: Energiakasvimädäte

               Ainesosaluokka (CMC) 5: Muu mädäte kuin energiakasvimädäte

               Ainesosaluokka (CMC) 6: Elintarviketeollisuuden sivutuotteet

               Ainesosaluokka (CMC) 7: Mikro-organismit

               Ainesosaluokka (CMC) 8: Agronomiset lisäaineet

               Ainesosaluokka (CMC) 9: Ravinnepolymeerit

               Ainesosaluokka (CMC) 10: Muut polymeerit kuin ravinnepolymeerit

               Ainesosaluokka (CMC) 11: Eräät eläimistä saatavat sivutuotteet

               II osa
                  Ainesosaluokkiin (CMC) liittyvät vaatimukset

               Tässä osassa määritellään aineosat, joista CE-merkittyjen lannoitevalmisteiden on yksinomaan koostuttava.

               Ainesosaluokka (CMC) 1: Ensiömateriaalista koostuvat aineet ja seokset

               1.CE-merkitty lannoitevalmiste saa sisältää aineita ja seoksia, jotka ovat muita kuin
                  8

               (a)direktiivissä 2008/98/ETY tarkoitettu jäte;

               (b)direktiivissä 2008/98/ETY tarkoitetut sivutuotteet;

               (c)materiaalit, jotka ovat aiemmin muodostaneet jonkin a–b alakohdassa tarkoitetun aineosan

               (d)asetuksessa (EY) N:o 1069/2009 tarkoitetut eläimistä saatavat sivutuotteet;

               (e)polymeerit, tai

               (f)aineet tai seokset, joilla edistetään CE-merkityn lannoitevalmisteen, johon ne sisällytetään, sisältämien ravinteiden vapautumista.

               2.Kaikki CE-merkittyyn lannoitevalmisteeseen sellaisenaan tai seoksena sisällytettävät aineet on pitänyt rekisteröidä asetuksen (EY) N:o 1907/2006 mukaisesti asiakirja-aineistoon, joka sisältää

               (a)asetuksen (EY) N:o 1907/2006 liitteissä VI, VII ja VIII säädetyt tiedot, ja

               (b)asetuksen (EY) N:o 1907/2006 14 artiklan mukaisen kemikaaliturvallisuusraportin, jotka kattaa käytön lannoitevalmisteena,

               jollei sitä nimenomaisesti koske jokin kyseisen asetuksen liitteessä IV tai liitteessä V olevassa 6, 7, 8 tai 9 kohdassa säädetyistä rekisteröintivelvollisuutta koskevista vapautuksista.

               Ainesosaluokka (CMC) 2: Käsittelemättömät tai mekaanisesti käsitellyt kasvit, kasvien osat tai kasviuutteet

               1.CE-merkitty lannoitevalmiste voi sisältää kasveja, kasvien osia tai kasviuutteita, joita ei ole käsitelty muutoin kuin leikkaamalla, jauhamalla, linkoamalla, puristamalla, kuivaamalla, pakastekuivaamalla tai uuttamalla vedellä.

               2.Edellä olevan 1 kohdan soveltamiseksi kasvien määritelmän katsotaan sisältävän levät sinilevää lukuun ottamatta.

               Ainesosaluokka (CMC) 3: Komposti

               1.CE-merkitty lannoitevalmiste voi sisältää kompostia, joka on saatu kompostoimalla aerobisesti yksinomaan yhtä tai useampaa seuraavista panosmateriaaleista:

               (a)direktiivissä 2008/98/EY tarkoitettu biojäte, joka on peräisin biojätteen erilliskeräyksestä jätteiden syntypaikalla;

               (b)asetuksen (EY) N:o 1069/2009 mukaisten luokkien 2 ja 3 eläimistä saatavat sivutuotteet;

               (c)elävät tai kuolleet organismit tai niiden osat käsittelemättöminä tai käsiteltyinä ainoastaan manuaalisin, mekaanisin tai painovoimaan perustuvin menetelmin, liuottamalla veteen, vaahdottamalla, erottamalla veden avulla, höyrytislauksella tai lämmittämällä ainoastaan veden poistamiseksi, tai jotka erotetaan ilmasta mitä tahansa menetelmää käyttäen, lukuun ottamatta seuraavia:

               orgaaninen yhdyskuntien kotitalousjätejae, joka on erotettu mekaanisella, fysikaalis-kemiallisella, biologisella ja/tai manuaalisella käsittelyllä;

               jätevesiliete, teollisuusliete ja ruoppausliete; sekä

               asetuksen (EY) N:o 1069/2009 mukaisen luokan 1 eläimistä saatavat sivutuotteet;

               (d)kompostointilisäaineet, jotka ovat tarpeen kompostointiprosessin tuottavuuden tai ympäristötehokkuuden parantamiseksi edellyttäen, että

               lisäaine on rekisteröity asetuksen (EY) N:o 1907/2006
                  9
                nojalla asiakirja-aineistoon, joka sisältää

               –asetuksen (EY) N:o 1907/2006 liitteissä VI, VII ja VIII säädetyt tiedot, ja

               –asetuksen (EY) N:o 1907/2006 14 artiklan mukaisen kemikaaliturvallisuusraportin, jotka kattaa käytön lannoitevalmisteena,

               jollei sitä nimenomaisesti koske jokin kyseisen asetuksen liitteessä IV tai liitteessä V olevassa 6, 7, 8 tai 9 kohdassa säädetyistä rekisteröintivelvollisuutta koskevista vapautuksista, ja

               kaikkien lisäaineiden kokonaispitoisuus on enintään 5 prosenttia panosmateriaalien kokonaispainosta; tai

               (e)mikä tahansa a–d alakohdassa luetelluista materiaaleista, joka

               on aiemmin kompostoitu tai mädätetty ja

               joka sisältää PAH16
                  10
                -yhdisteitä enintään 6 mg/kg kuiva-ainetta.

               2.Kompostoinnin on tapahduttava laitoksessa,

               joka käsittelee ainoastaan edellä 1 kohdassa tarkoitettuja panosmateriaaleja, ja

               jossa estetään panos- ja tuotosmateriaalien suora kosketus, myös varastoinnin aikana.

               3.Aerobinen kompostointi on biohajoavien materiaalien kontrolloitua, pääasiassa aerobista hajottamista, jossa biologisesti tuotettu lämpö saa aikaan termofiilisille bakteereille soveltuvat lämpötilat. Jokainen erä on säännöllisesti ja perusteellisesti sekoitettava kokonaisuudessaan, jotta voidaan varmistaa materiaalin hygieenisyys ja tasalaatuisuus. Kompostointiprosessin aikana koko erällä on oltava jokin seuraavista lämpötila-aika-profiileista:

               vähintään 65 °C:n lämpötilassa vähintään 5 päivän ajan;

               vähintään 60 °C:n lämpötilassa vähintään 7 päivän ajan;

               vähintään 55 °C vähintään 14 päivän ajan.

               4.Komposti saa sisältää

               (a)PAH16
                  11
                -yhdisteitä enintään 6 mg/kg kuiva-ainetta, ja

               (b)makroskooppisia yli 2 mm:n lasisia, metallisia ja muovisia epäpuhtauksia enintään 5 g/kg kuiva-ainetta.

               5.Komposti saa sisältää makroskooppisia yli 2 mm:n muovisia epäpuhtauksia enintään 2,5 g/kg kuiva-ainetta .. päivästä ...kuuta .... [Publications office: Please insert the date occurring 5 years after the date of application of this Regulation] alkaen. Biojätteen erilliskeräyksessä tapahtuvan edistymisen huomioon ottamiseksi raja-arvo 2,5 g/kg kuiva-ainetta on arvioitava uudelleen .. päivään ...kuuta .... mennessä [Publications office: Please insert the date occurring 8 years after the date of application of this Regulation].

               6.Kompostin on täytettävä ainakin yksi seuraavista stabiilisuuskriteereistä:

               (a)Hapenottokyky:

               Määritelmä: indikaattori, joka osoittaa missä määrin biohajoava orgaaninen aines hajoaa tietyssä ajassa. Menetelmä ei sovellu materiaalille, jonka sisällöstä yli 20 % on hiukkaskokoa > 10 mm.

               Kriteeri: enintään 25 mmol O2/kg orgaanista ainesta/h; tai

               (b)Itselämpenemiskerroin:

               Määritelmä: enimmäislämpötila, joka komposti saavuttaa standardoiduissa olosuhteissa indikaattorina aerobisen biologisen aktiivisuuden tilasta.

               Kriteeri: vähintään Rottegrad III.

               Ainesosaluokka (CMC) 4: Energiakasvimädäte

               1.CE-merkitty lannoitevalmiste voi sisältää mädätettä, joka on saatu mädättämällä anaerobisesti yksinomaan yhtä tai useampaa seuraavista panosmateriaaleista:

               (a)kasvit, joita ei ole käytetty muihin tarkoituksiin. Tämän kohdan soveltamiseksi kasvien määritelmän katsotaan sisältävän levät sinilevää lukuun ottamatta;

               (b)Mädätyslisäaineet, jotka ovat tarpeen mädätysprosessin tuottavuuden tai ympäristötehokkuuden parantamiseksi edellyttäen, että

               lisäaine on rekisteröity asetuksen (EY) N:o 1907/2006
                  12
                nojalla asiakirja-aineistoon, joka sisältää

               –asetuksen (EY) N:o 1907/2006 liitteissä VI, VII ja VIII säädetyt tiedot, ja

               –asetuksen (EY) N:o 1907/2006 14 artiklan mukaisen kemikaaliturvallisuusraportin, jotka kattaa käytön lannoitevalmisteena,

               jollei sitä nimenomaisesti koske jokin kyseisen asetuksen liitteessä IV tai liitteessä V olevassa 6, 7, 8 tai 9 kohdassa säädetyistä rekisteröintivelvollisuutta koskevista vapautuksista, ja

               kaikkien lisäaineiden kokonaispitoisuus on enintään 5 prosenttia panosmateriaalien kokonaispainosta; tai

               (c)mikä tahansa a–b alakohdassa luetelluista materiaaleista, joka
                  on aiemmin mädätetty.

               2.Anaerobisen mädätyksen on tapahduttava laitoksessa,

               joka käsittelee ainoastaan edellä 1 kohdassa tarkoitettuja panosmateriaaleja, ja

               jossa estetään panos- ja tuotosmateriaalien suora kosketus, myös varastoinnin aikana.

               3.Anaerobinen mädätys on biohajoavien materiaalien kontrolloitua, pääasiassa anaerobista hajottamista mesofiilisille tai termofiilisille bakteereille soveltuvissa lämpötiloissa. Jokainen erä on säännöllisesti ja perusteellisesti sekoitettava kokonaisuudessaan, jotta voidaan varmistaa materiaalin hygieenisyys ja tasalaatuisuus. Mädätysprosessin aikana koko erällä on oltava jokin seuraavista lämpötila-aika-profiileista:

               (a)Anaerobinen mädätys termofiilisillä bakteereilla 55 °C:n lämpötilassa vähintään 24 tunnin ajan ja hydraulinen viipymä vähintään 20 päivää;

               (b)Anaerobinen mädätys termofiilisillä bakteereilla 55 °C:n lämpötilassa sekä käsittelyprosessi, jossa on pastörointivaihe (70 °C – 1h);

               (c)Anaerobinen mädätys termofiilisillä bakteereilla 55 °C:n lämpötilassa, minkä jälkeen kompostointi

               vähintään 65 °C:n lämpötilassa vähintään 5 päivän ajan;

               vähintään 60 °C:n lämpötilassa vähintään 7 päivän ajan;

               vähintään 55 °C:n lämpötilassa vähintään 14 päivän ajan;

               (d)anaerobinen mädätys mesofiilisillä bakteereilla 37–40 °C:n lämpötilassa sekä käsittelyprosessi, jossa on pastörointivaihe (70°C – 1h); tai

               (e)anaerobinen mädätys mesofiilisillä bakteereilla 37–40 °C:n lämpötilassa, minkä jälkeen kompostointi

               vähintään 65 °C:n lämpötilassa vähintään 5 päivän ajan;

               vähintään 60 °C:n lämpötilassa vähintään 7 päivän ajan;

               vähintään 55 °C vähintään 14 päivän ajan.

               4.Mädätteen kiinteän ja nestemäisen osan on kummankin täytettävä vähintään yksi seuraavista stabiilisuuskriteereistä:

               (a)Hapenottokyky:

               Määritelmä: indikaattori, joka osoittaa missä määrin biohajoava orgaaninen aines hajoaa tietyssä ajassa. Menetelmä ei sovellu materiaalille, jonka sisällöstä yli 20 % on hiukkaskokoa > 10 mm.

               Kriteeri: enintään 50 mmol O2/kg orgaanista ainesta/h; tai

               (b)Biokaasujäännöspotentiaali:

               Määritelmä: indikaattori, joka osoittaa paljonko mädätteestä vapautuu kaasua 28 päivänä aikana mitattuna näytteen sisältämiä haihtuvia kiinteitä aineita vastaan. Testi on tehtävä kolmeen kertaan, ja vaatimuksen noudattamisen osoittamiseksi käytetään keskimääräistä tulosta. Haihtuvina kiinteinä aineina pidetään niitä materiaalinäytteen kiinteitä aineita, jotka häviävät kun kuivia kiinteitä aineita hehkutetaan 550 °C:n lämpötilassa.

               Kriteeri: enintään 0,45 l biokaasua /g haihtuvia kiinteitä aineita.

               Ainesosaluokka (CMC) 5: Muu mädäte kuin energiakasvimädäte

               1.CE-merkitty lannoitevalmiste voi sisältää mädätettä, joka on saatu mädättämällä anaerobisesti yksinomaan yhtä tai useampaa seuraavista panosmateriaaleista:

               (a)direktiivissä 2008/98/EY tarkoitettu biojäte, joka on peräisin biojätteen erilliskeräyksestä jätteiden syntypaikalla;

               (b)asetuksen (EY) N:o 1069/2009 mukaisten luokkien 2 ja 3 eläimistä saatavat sivutuotteet;

               (c)elävät tai kuolleet organismit tai niiden osat käsittelemättöminä tai käsiteltyinä ainoastaan manuaalisin, mekaanisin tai painovoimaan perustuvin menetelmin, liuottamalla veteen, vaahdottamalla, erottamalla veden avulla, höyrytislauksella tai lämmittämällä ainoastaan veden poistamiseksi, tai jotka erotetaan ilmasta mitä tahansa menetelmää käyttäen, lukuun ottamatta seuraavia:

               orgaaninen yhdyskuntien kotitalousjätejae, joka on erotettu mekaanisella, fysikaalis-kemiallisella, biologisella ja/tai manuaalisella käsittelyllä;

               jätevesiliete, teollisuusliete ja ruoppausliete;

               asetuksen (EY) N:o 1069/2009 mukaisen luokan 1 eläimistä saatavat sivutuotteet;

               (d)Mädätyslisäaineet, jotka ovat tarpeen mädätysprosessin tuottavuuden tai ympäristötehokkuuden parantamiseksi edellyttäen, että

               mädätelisäaine on rekisteröity asetuksen (EY) N:o 1907/2006
                  13
                nojalla asiakirja-aineistoon, joka sisältää

               –asetuksen (EY) N:o 1907/2006 liitteissä VI, VII ja VIII säädetyt tiedot, ja

               –asetuksen (EY) N:o 1907/2006 14 artiklan mukaisen kemikaaliturvallisuusraportin, jotka kattaa käytön lannoitevalmisteena,

               jollei sitä koske kyseisen asetuksen liitteessä IV tai liitteessä V olevassa 6, 7, 8 tai 9 kohdassa säädetty rekisteröintivelvollisuutta koskeva vapautus, ja

               kaikkien lisäaineiden kokonaispitoisuus on enintään 5 prosenttia panosmateriaalien kokonaispainosta; tai

               (e)mikä tahansa a–d alakohdassa luetelluista materiaaleista, joka

               on aiemmin kompostoitu tai mädätetty ja

               joka sisältää PAH16
                  14
                -yhdisteitä enintään 6 mg/kg kuiva-ainetta.

               2.Anaerobisen mädätyksen on tapahduttava laitoksessa,

               joka käsittelee ainoastaan edellä 1 kohdassa tarkoitettuja panosmateriaaleja, ja

               jossa estetään panos- ja tuotosmateriaalien suora kosketus, myös varastoinnin aikana.

               3.Anaerobinen mädätys on biohajoavien materiaalien kontrolloitua, pääasiassa anaerobista hajottamista mesofiilisille tai termofiilisille bakteereille soveltuvissa lämpötiloissa. Jokainen erä on säännöllisesti ja perusteellisesti sekoitettava kokonaisuudessaan, jotta voidaan varmistaa materiaalin hygieenisyys ja tasalaatuisuus. Mädätysprosessin aikana koko erällä on oltava jokin seuraavista lämpötila-aika-profiileista:

               (a)Anaerobinen mädätys termofiilisillä bakteereilla 55 °C:n lämpötilassa vähintään 24 tunnin ajan ja hydraulinen viipymä vähintään 20 päivää;

               (b)Anaerobinen mädätys termofiilisillä bakteereilla 55 °C:n lämpötilassa sekä käsittelyprosessi, jossa on pastörointivaihe (70 °C – 1h);

               (c)Anaerobinen mädätys termofiilisillä bakteereilla 55 °C:n lämpötilassa, minkä jälkeen kompostointi

               vähintään 65 °C:n lämpötilassa vähintään 5 päivän ajan;

               vähintään 60 °C:n lämpötilassa vähintään 7 päivän ajan;

               vähintään 55 °C:n lämpötilassa vähintään 14 päivän ajan;

               (d)anaerobinen mädätys mesofiilisillä bakteereilla 37–40 °C:n lämpötilassa sekä käsittelyprosessi, jossa on pastörointivaihe (70°C – 1h); tai

               (e)anaerobinen mädätys mesofiilisillä bakteereilla 37–40 °C:n lämpötilassa, minkä jälkeen kompostointi

               vähintään 65 °C:n lämpötilassa vähintään 5 päivän ajan;

               vähintään 60 °C:n lämpötilassa vähintään 7 päivän ajan;

               vähintään 55 °C vähintään 14 päivän ajan.

               4.Mädätteen kiinteä ja nestemäinen osa saavat kumpikin sisältää PAH16
                  15
                -yhdisteitä enintään 6 mg/kg kuiva-ainetta.

               5.Mädäte saa sisältää makroskooppisia yli 2 mm:m lasisia, metallisia ja muovisia epäpuhtauksia enintään 5 g/kg kuiva-ainetta.

               6.Mädäte saa sisältää makroskooppisia yli 2 mm:n muovisia epäpuhtauksia enintään 2,5 g/kg kuiva-ainetta .. päivästä ...kuuta .... [Publications office: Please insert the date occurring 5 years after the date of application of this Regulation] alkaen. Biojätteen erilliskeräyksessä tapahtuvan edistymisen huomioon ottamiseksi raja-arvo 2,5 g/kg kuiva-ainetta on arvioitava uudelleen .. päivään ...kuuta .... mennessä [Publications office: Please insert the date occurring 8 years after the date of application of this Regulation].

               7.Mädätteen kiinteän ja nestemäisen osan on kummankin täytettävä vähintään yksi seuraavista stabiilisuuskriteereistä:

               (a)Hapenottokyky:

               Määritelmä: indikaattori, joka osoittaa missä määrin biohajoava orgaaninen aines hajoaa tietyssä ajassa. Menetelmä ei sovellu materiaalille, jonka sisällöstä yli 20 % on hiukkaskokoa > 10 mm.

               Kriteeri: enintään 50 mmol O2/kg orgaanista ainesta/h; tai

               (b)Biokaasujäännöspotentiaali:

               Määritelmä: indikaattori, joka osoittaa paljonko mädätteestä vapautuu kaasua 28 päivänä aikana mitattuna näytteen sisältämiä haihtuvia kiinteitä aineita vastaan. Testi on tehtävä kolmeen kertaan, ja vaatimuksen noudattamisen osoittamiseksi käytetään keskimääräistä tulosta. Haihtuvina kiinteinä aineina pidetään niitä materiaalinäytteen kiinteitä aineita, jotka häviävät kun kuivia kiinteitä aineita hehkutetaan 550 °C:n lämpötilassa.

               Kriteeri: enintään 0,45 l biokaasua /g haihtuvia kiinteitä aineita.

               Ainesosaluokka (CMC) 6: Elintarviketeollisuuden sivutuotteet

               1.CE-merkitty lannoitevalmiste saa sisältää aineosia, jotka muodostuvat jostakin seuraavista aineista:

               (a)elintarviketeollisuuskalkki, eli elintarviketeollisuudesta peräisin oleva materiaali, joka saadaan karbonoimalla orgaanista ainesta käyttäen yksinomaan luonnon lähteistä peräisin olevaa poltettua kalkkia;

               (b)melassi, eli viskoosi sivutuote sokerijuurikkaan tai sokeriruo’on jalostuksessa sokeriksi; tai

               (c)vinassi, eli viskoosi sivutuote melassin käymisprosessissa etanoliksi, askorbiinihapoksi tai muiksi tuotteiksi.

               2.Aineen oltava rekisteröity asetuksen (EY) N:o 1907/2006
                  16
                nojalla asiakirja-aineistoon, joka sisältää

               (a)asetuksen (EY) N:o 1907/2006 liitteissä VI, VII ja VIII säädetyt tiedot, ja

               (b)asetuksen (EY) N:o 1907/2006 14 artiklan mukaisen kemikaaliturvallisuusraportin, jotka kattaa käytön lannoitevalmisteena,

               jollei sitä nimenomaisesti koske jokin kyseisen asetuksen liitteessä IV tai liitteessä V olevassa 6, 7, 8 tai 9 kohdassa säädetyistä rekisteröintivelvollisuutta koskevista vapautuksista.

               Ainesosaluokka (CMC) 7: Mikro-organismit

               CE-merkitty lannoitevalmiste voi sisältää mikro-organismeja, mukaan lukien mikro-organismit, jotka ovat kuolleita tai joiden solut ovat tyhjät, sekä niiden tuotantoalustojen haitattomia jäämiä, joille

               ei ole tehty muita käsittelyjä kuin kuivaaminen tai pakastekuivaaminen ja jotka

               on esitetty jäljempänä olevassa taulukossa:

                        Azotobacter spp.

                        Mycorrhizal fungi

                        Rhizobium spp.

                        Azospirillum spp.

               Ainesosaluokka (CMC) 8: Agronomiset lisäaineet

               1.CE-merkitty lannoitevalmiste voi sisältää ainetta tai seosta, joilla edistetään ravinteiden vapautumista lannoitevalmisteesta, ainoastaan jos kyseisen aineen tai seoksen on tällaiseen agronomiseen lisäaineeseen sovellettavaa vaatimustenmukaisuuden arviointimenetelmää soveltaen osoitettu olevan liitteessä I esitettyyn toimintoperusteiseen tuoteluokkaan 5 kuuluvalle tuotteelle tässä asetuksessa vahvistettujen vaatimusten mukainen.

               2.Agronomisen lisäaineen määrän CE-merkityssä lannoitevalmisteessa on oltava sellainen,

               (a)että se saa aikaan CE-merkityn lannoitevalmisteen käyttäjälle annetuissa tiedoissa väitetyn vaikutuksen, ja

               (b)ettei sillä ole haitallista kokonaisvaikutusta ihmisten, eläinten tai kasvien terveyteen tai turvallisuuteen taikka ympäristöön silloin kun CE-merkittyä lannoitevalmistetta varastoidaan tai käytetään kohtuudella ennakoitavissa olosuhteissa.

               3.CE-merkitty lannoitevalmiste voi sisältää vaatimustenmukaisen liitteessä I esitetyssä toimintoperusteisessa tuoteluokassa 5(A)(I) tarkoitetun nitrifikaatioinhibiittorin, jos vähintään 50 % lannoitevalmisteen kokonaistyppipitoisuudesta (N) koostuu typen (N) ammonium- (NH4+) ja ureamuodoista (CH4N2O).

               4.CE-merkitty lannoitevalmiste voi sisältää vaatimustenmukaisen liitteessä I esitetyssä toimintoperusteisessa tuoteluokassa 5(A)(II) tarkoitetun ureaasi-inhibiittorin, jos vähintään 50 % lannoitevalmisteen kokonaistyppipitoisuudesta (N) koostuu typen (N) ureamuodosta (CH4N2O).

               5.CE-merkityllä lannoitevalmisteen valmistajalla on oltava hallussaan EU-vaatimustenmukaisuusvakuutus vaatimustenmukaisesta agronomisesta lisäaineesta.

               6.Talouden toimijan, joka asettaa CE-merkityn lannoitevalmisteen saataville markkinoille, on noudatettava seuraavia tämän asetuksen säännöksiä sekä lannoitevalmisteen että vaatimustenmukaisen agronomisen lisäaineen EU-vaatimustenmukaisuusvakuutuksen osalta:

               (a)6 artiklan 3 kohta (valmistajan velvollisuus säilyttää EU-vaatimustenmukaisuusvakuutus);

               (b)7 artiklan 2 kohdan a alakohta (valtuutetun edustajan velvollisuus pitää EU-vaatimustenmukaisuusvakuutus saatavilla);

               (c)8 artiklan 2 kohta (maahantuojan velvollisuus varmistaa, että CE-merkityn lannoitevalmisteen mukana on EU-vaatimustenmukaisuusvakuutus);

               (d)8 artiklan 8 kohta (maahantuojan velvollisuus pitää EU-vaatimustenmukaisuusvakuutuksen jäljennös markkinavalvontaviranomaisten saatavilla); ja

               (e)9 artiklan 2 kohta (jakelijan velvollisuus tarkastaa, että CE-merkityn lannoitevalmisteen mukana on EU-vaatimustenmukaisuusvakuutus).

               Ainesosaluokka (CMC) 9: Ravinnepolymeerit

               1.CE-merkitty lannoitevalmiste voi sisältää polymeerejä, jotka koostuvat yksinomaan ainesosaluokan 1 kuvauksen mukaisista monomeeriaineista, kun polymerisoinnin tarkoituksena on kontrolloida ravinteiden vapautumista yhdestä tai useammasta monomeeriaineesta.

               2.Vähintään 3/5:n polymeereistä on oltava kuumaan veteen liukoista.

               3.Polymeerit eivät saa sisältää formaldehydiä.

               Ainesosaluokka (CMC) 10: Muut polymeerit kuin ravinnepolymeerit

               1.CE-merkityt lannoitevalmisteet voivat sisältää muita polymeerejä kuin ravinnepolymeerejä ainoastaan silloin, kun polymeerin tarkoituksena on

               (a)kontrolloida veden pääsyä ravinteiden hiukkasiin ja tätä kautta ravinteiden luovutusta (tällöin polymeeriä kutsutaan yleisesti 'pintakäsittelyaineeksi'), tai

               (b)parantaa CE-merkityn lannoitevalmisteen vedenpidätyskykyä.

               2.Seuraavia kriteerejä on noudatettava ... päivästä ...kuuta ... [Publications office, please insert the date occurring three years after the date of application of this Regulation]: Polymeerin on hajottava fyysisesti tai kemiallisesti siten, että suurin osa syntyneestä kompostista hajoaa lopulta hiilidioksidiksi (CO2), biomassaksi ja vedeksi. Vähintään 90 % orgaanisesta hiilestä on jäljempänä a–c alakohdassa tarkoitetussa biohajoavuuskokeessa muunnuttava hiilidioksidiksi (CO2) enintään 24 kuukaudessa.

               (a)Koe on tehtävä lämpötilassa 25 °C ± 2 °C.

               (b)Koe on tehtävä noudattaen menetelmää maaperän muovimateriaalien lopullisen aerobisen biohajoavuuden määrittämiseksi mittaamalla hapenkulutus ja muodostuneen hiilidioksidin määrä.

               (c)Kokeessa on käytettävä vertailumateriaalina mikrokiteistä selluloosajauhetta, joka on samankokoista kuin testimateriaali.

               (d)Testimateriaalia ei saa ennen koetta altistaa sellaisiin olosuhteisiin tai menettelyihin, jotka on tarkoitettu kalvon hajoamisen nopeuttamiseksi, esimerkiksi altistus lämmölle tai valolle.

               3.Polymeerillä ja sen hajoamisen sivutuotteilla ei saa olla haitallista kokonaisvaikutusta ihmisten, eläinten tai kasvien terveyteen tai turvallisuuteen taikka ympäristöön silloin kun lannoitevalmistetta varastoidaan tai käytetään kohtuudella ennakoitavissa olosuhteissa. Polymeerin on läpäistävä akuuttia toksisuutta mittaava kasvien kasvatuskoe, akuuttia toksisuutta mittaava lierokoe sekä nitrifikaationestokoe maaperän mikro-organismeilla seuraavasti:

               (a)Akuuttia toksisuutta mittaavassa kasvien kasvatuskokeessa on testimateriaalille altistetussa maaperässä kasvatettujen testattavan kasvilajin itävyysasteen ja kasvibiomassan oltava yli 90 % vastaavassa verrokkimaassa jota ei ole altistettu testimateriaalille, kasvatetun saman kasvilajin itävyysasteesta ja kasvibiomassasta.

               (b)Tuloksia pidetään luotettavina vain, jos vertailumateriaalissa (verrokkimaassa)

               itävyys on vähintään 70 %;

               taimissa ei ole näkyviä fytotoksisia vaikutuksia (esimerkiksi kloroosia, nekroosia, kuihtumista, lehtien ja versojen epämuodostumia) ja kasveissa ilmenee vain kyseiselle lajille tavanomaista kasvussa ja morfologiassa tapahtuvaa vaihtelua;

               itäneiden kontrollitaimien keskimääräinen eloonjääneisyys on vähintään 90 %koko tutkimuksen ajan; ja

               yksittäisen lajin ympäristöolosuhteet ovat identtiset ja kasvualustassa on yhtä paljon samasta lähteestä peräisin olevaa maa-ainesta, tukiainetta tai substraattia.

               (c)Akuuttia toksisuutta mittaavassa lierokokeessa todettu kuolleisuus ja testimateriaalille altistetussa maaperässä elossa olevien lierojen biomassa saavat erota enintään 10 % vastaavassa verrokkimaaperässä, jota ei ole altistettu testimateriaalille, havaituista vastaavista tuloksista. Tuloksia pidetään luotettavina, jos

               havaittu kuolleisuus vertailumateriaalissa (verrokkimaaperässä) on < 10 %, ja

               lierojen biomassan keskimääräinen hävikki verrokkimaaperässä on enintään 20 %.

               (d)Maaperän mikro-organismeilla tehtävässä nitrifikaationestokokeessa nitriittiä on muodostuttava testimateriaalille altistetussa maaperässä yli 90 % siitä määrästä, joka muodostuu vastaavassa verrokkimaaperässä, jota ei ole altistettu testimateriaalille. Tuloksia pidetään luotettavina, jos rinnakkaisten vertailunäytteiden (verrokkimaaperä) ja koenäytteiden välinen vaihtelu on alle ±20 %.

               Ainesosaluokka (CMC) 11: Eräät eläimistä saatavat sivutuotteet

               CE-merkitty lannoitevalmiste voi sisältää asetuksessa (EY) N:o 1069/2009 tarkoitettuja eläimistä saatavia sivutuotteita, jotka ovat saavuttaneet kyseisen asetuksen mukaisesti määritellyn valmistusketjun päätepisteen ja jotka luetellaan ja täsmennetään seuraavassa taulukossa:

               LIITE III
                  Merkintävaatimukset

               Tässä asetuksessa vahvistetaan CE-merkittyjen lannoitevalmisteiden merkintävaatimukset. Vaatimuksia, jotka tämän asetuksen 2 ja 3 osassa vahvistetaan tietylle liitteessä määritellylle toimintoperusteiselle tuoteluokalle (PFC), sovelletaan kyseisen toimintoperusteisen tuoteluokan kaikkien alaluokkien CE-merkittyihin lannoitevalmisteisiin.

               1 osa
                  Yleiset merkintävaatimukset

               1.Tässä asetuksessa edellytetyt tiedot on erotettava selvästi muista tiedoista.

               2.Seuraavat tiedot ovat pakollisia:

               (a)liitteessä I olevassa I osassa mainittu toimintoperusteisen tuoteluokan (PFC) nimi;

               (b)CE-merkityn lannoitevalmisteen määrä massana tai volyyminä;

               (c)tarkoituksen mukaista käyttöä koskevat ohjeet, mukaan lukien tarkoitettu käyttömäärä ja kohdekasvit;

               (d)tarvittavat tiedot toimenpiteistä, joita suositellaan ihmisten, eläinten tai kasvien turvallisuudelle tai terveydelle taikka ympäristölle aiheutuvien riskin hallitsemiseksi; ja

               (e)kuvaus kaikista aineosista, joita on yli 5 prosenttia tuotteen painosta alenevassa suuruusjärjestyksessä kuivapainon mukaan, mukaan lukien maininta liitteessä II tarkoitetusta asianomaisesta ainesosaluokasta (CMC).

               3.Jos vaatimustenmukaisuuden arviointimenettelyyn on osallistunut ilmoitettu laitos, on mainittava asianomaisen ilmoitetun laitoksen tunnusnumero.

               4.Jos CE-merkitty lannoitevalmiste sisältää asetuksessa (EY) N:o 1069/2009 tarkoitettua eläimistä saatavaa sivutuotetta, joka on muu kuin lanta, siinä on oltava seuraavat käyttöohjeet: "Tuotantoeläimiä ei saa ruokkia syöttämällä niille tai antamalla niiden laiduntaa laidunkasvillisuutta, joka on kasvatettu sellaisessa maassa, johon on käytetty tuotetta, paitsi jos niitto tai laiduntaminen tapahtuu vähintään 21 päivän varoajan jälkeen."

               5.Jos CE-merkitty lannoitevalmiste sisältää ainetta, jolle on vahvistettu jäämien enimmäismäärät elintarvikkeissa ja rehuissa asetuksen (ETY) N:o 315/93, asetuksen (EY) N:o 396/2005, asetuksen (EY) N:o 470/2009 tai direktiivin 2002/32/EY mukaisesti, 2 kohdan c alakohdassa tarkoitetuissa ohjeissa on varmistettava, että CE-merkityn lannoitevalmisteen tarkoituksen mukainen käyttö ei johda kyseisten enimmäismäärien ylittymiseen elintarvikkeissa tai rehuissa.

               6.Liitteessä I mainittua toimintoperusteisen tuoteluokan (PFC) nimeä ei saa mainita CE-merkityssä lannoitevalmisteessa, jolle ei ole tehty tämän asetuksen mukaisesti kyseiselle toimintoperusteiselle tuoteluokalle tarkoitettua vaatimustenmukaisuuden arviointia, jonka tulos on hyväksyttävä.

               7.Tietojen, jotka ovat muita kuin 2–6 kohdassa edellytettyjä tietoja, on oltava seuraavien vaatimusten mukaisia:

               (a)Niillä ei saa johtaa käyttäjää harhaan esimerkiksi väittämällä tuotteella olevan sellaisia ominaisuuksia, joita sillä ei ole, tai väittämällä tuotteella olevan ainutlaatuisia ominaisuuksia, joita samanlaisilla tuotteilla on myös;

               (b)niiden on liityttävä tarkistettavissa oleviin tekijöihin; ja

               (c)niissä ei saa esittää väitteitä, esimerkiksi "kestävä" tai "ympäristöystävällinen", jollei näitä väitteitä voi puolueettomasti tarkistaa laajalti tunnustettujen ohjeiden, standardien tai järjestelmien perusteella.

               8.Ilmaisua "vähäkloorinen" tai vastaavaa ilmaisua voi käyttää vain, jos klooripitoisuus (Cl-) on alle 30 g/kg.

               2 osa
                  Tuotekohtaiset merkintävaatimukset

               Toimintoperusteinen tuoteluokka (PFC) 1: Lannoite

               1.Typen (N), fosforin (P) ja kaliumin (K) pitoisuudet on ilmoitettava vain, jos CE-merkitty lannoitevalmiste sisältää kyseisiä ravinteita vähintään liitteessä I asianomaiselle toimintoperusteiselle tuoteluokalle määritellyn vähimmäismäärän.

               2.Seuraavia sääntöjä sovelletaan lannoitevalmisteisiin, jotka sisältävät liitteessä II olevaa ainesosaluokkaa 8 koskevassa 3 kohdassa tarkoitettuja nitrifikaatioinhibiittoreita ja 4 kohdassa tarkoitettuja ureaasi-inhibiittoreita.

               (a)Etiketissä on oltava tapauksen mukaan ilmaisu "nitrifikaatioinhibiittori" tai "ureaasi-inhibiittori" sekä nitrifikaatioinhibiittorin tai ureaasi-inhibiittorin vaatimustenmukaisuuden arvioinnin tutkineen ilmoitetun laitoksen tunnistenumero.

               (b)Nitrifikaatioinhibiittorin pitoisuus on ilmoitettava massaprosentteina ammoniakkityppenä (NH4+) ja ureatyppenä (CH4N2O) esiintyvän typen kokonaismäärästä.

               (c)Ureaasi-inhibiittorin pitoisuus on ilmoitettava massaprosentteina ureatyppenä (CH4N2O) esiintyvän typen kokonaismäärästä.

               (d)On annettava tekniset tiedot, joiden perusteella lannoitteen käyttäjä pystyy määrittelemään kasvatettaville kasveille soveltuvat käyttömäärät ja -ajoitukset.

               Toimintoperusteinen tuoteluokka (PFC) 1(A): Orgaaninen lannoite

               Seuraavat tiedot ovat pakollisia:

               (a)Ilmoitettavat ravinteet typpi (N), fosfori (P) tai kalium (K) kemiallisina merkkeinä järjestyksessä N-P-K;

               (b)ilmoitettavat ravinteet magnesium (Mg), kalsium (Ca), rikki (S) tai natrium (Na) kemiallisina merkkeinä järjestyksessä Mg-Ca-S-Na;

               (c)luvut, jotka osoittavat ilmoitettavan ravinteen typpi (N), fosfori (P) tai kalium (K) kokonaispitoisuuden, joiden jälkeen sulkeissa luvut, jotka ilmoittavat magnesiumin (Mg), kalsiumin (Ca), rikin (S) tai natriumin (Na) kokonaispitoisuuden;

               (d)seuraavien ilmoitettavien ravinteiden pitoisuus ja muut parametrit prosentteina lannoitteen massasta seuraavassa järjestyksessä;

               kokonaistyppi (N)

               –orgaanisen typen (N) vähimmäismäärä, jonka jälkeen kuvaus käytetyn orgaanisen aineksen alkuperästä;

               –typpi (N) ammoniumtyppenä;

               kokonaisfosforipentoksidi (P2O5);

               kokonaiskaliumoksidi (K2O);

               magnesiumoksidi (MgO), kalsiumoksidi (CaO), rikkitrioksidi (SO3) ja natriumoksidi (Na2O), ilmaistuna

               –ainoastaan vesiliukoisen ainesosan pitoisuutena silloin, kun kyseiset ravinteet ovat täysin vesiliukoisia,

               –kokonaispitoisuutena ja vesiliukoisen ainesosan pitoisuutena silloin kun kyseisten ravinteiden vesiliukoinen pitoisuus on vähintään neljännes kyseisten ravinteiden kokonaispitoisuudesta; ja

               –muissa tapauksissa kokonaispitoisuutena.

               kokonaiskupari (Cu), jos se on yli 200 mg / kg kuiva-ainetta, ja kokonaissinkki (Zn), jos se on yli 600 mg / kg kuiva-ainetta;

               orgaaninen hiili (C); ja

               kuiva-aine.

               Toimintoperusteinen tuoteluokka (PFC) 1(B): Orgaaninen kivennäislannoite

               1.Seuraavat pääravinteita koskevat tiedot ovat pakollisia:

               (a)Ilmoitettavat ravinteet typpi (N), fosfori (P) tai kalium (K) kemiallisina merkkeinä järjestyksessä N-P-K;

               (b)ilmoitettavat ravinteet magnesium (Mg), kalsium (Ca), rikki (S) tai natrium (Na) kemiallisina merkkeinä järjestyksessä Mg-Ca-S-Na;

               (c)luvut, jotka osoittavat ilmoitettavan ravinteen typpi (N), fosfori (P) tai kalium (K) kokonaispitoisuuden, joiden jälkeen sulkeissa luvut, jotka ilmoittavat magnesiumin (Mg), kalsiumin (Ca), rikin (S) tai natriumin (Na) kokonaispitoisuuden;

               (d)seuraavien ilmoitettavien ravinteiden pitoisuus prosentteina lannoitteen massasta seuraavassa järjestyksessä;

               kokonaistyppi (N)

               –orgaanisen typen (N) vähimmäismäärä, jonka jälkeen kuvaus käytetyn orgaanisen aineksen alkuperästä;

               –typpi (N) nitraattityppenä;

               –typpi (N) ammoniumtyppenä;

               –typpi (N) ureatyppenä;

               kokonaisfosforipentoksidi (P2O5);

               –vesiliukoinen fosforipentoksidi (P2O5);

               –neutraaliin ammoniumsitraattiin liukoinen fosforipentoksidi (P2O5);

               –silloin kun esiintyy pehmeää jauhettu fosfaattia, muurahaishappoon liukoinen fosforipentoksidi (P2O5);

               kokonaiskaliumoksidi (K2O);

               –vesiliukoinen kaliumoksidi (K2O);

               magnesiumoksidi (MgO), kalsiumoksidi (CaO), rikkitrioksidi (SO3) ja natriumoksidi (Na2O), ilmaistuna

               –ainoastaan vesiliukoisen ainesosan pitoisuutena silloin, kun kyseiset ravinteet ovat täysin vesiliukoisia,

               –kokonaispitoisuutena ja vesiliukoisen ainesosan pitoisuutena silloin kun kyseisten ravinteiden vesiliukoinen pitoisuus on vähintään neljännes kyseisten ravinteiden kokonaispitoisuudesta;

               –muissa tapauksissa kokonaispitoisuutena; ja

               (e)silloin kun esiintyy ureaa (CH4N2O), tiedot mahdollisesta vaikutuksesta ilman laatuun kun lannoitteita käytettäessä vapautuu ammoniakkia, ja kehotus käyttäjille asianmukaisten korjaavien toimenpiteiden toteuttamisesta.

               2.Seuraavat muut tiedot on ilmoitettava prosentteina CE-merkityn lannoitevalmisteen massasta:

               orgaanisen hiilen (C) pitoisuus; ja

               kuiva-ainepitoisuus.

               Toimintoperusteinen tuoteluokka (PFC) 1(B)(I): Kiinteä orgaaninen kivennäislannoite

               Jos yhtä tai useampaa hivenravinteista boori (B), koboltti (Co), kupari (Cu), rauta (Fe), mangaani (Mn), molybdeeni (Mo) ja sinkki (Zn) esiintyy vähintään seuraavassa taulukossa massaprosentteina ilmoitettuna pitoisuutena, se/ne

               on ilmoitettava, jos sitä/niitä lisätään CE-merkittyyn lannoitevalmisteeseen tarkoituksellisesti, ja

               se/ne voidaan ilmoittaa muissa tapauksissa:

                        Hivenravinne

                        Tarkoitettu käytettäväksi viljelykasveille tai nurmelle

                        Tarkoitettu puutarhakäyttöön

                        Boori (B)

                        0,01

                        0,01

                        Koboltti (Co)

                        0,002

                        Ei sovelleta

                        Kupari (Cu)

                        0,01

                        0,002

                        Rauta (Fe)

                        0,5

                        0,02

                        Mangaani (Mn)

                        0,1

                        0,01

                        Molybdeeni (Mo)

                        0,001

                        0,001

                        Sinkki

                        0,01

                        0,002

               Ne on ilmoitettava pääravinteita koskevien tietojen jälkeen. Seuraavat tiedot ovat pakollisia:

               (a)ilmoitettavien hivenravinteiden nimet ja kemialliset merkit seuraavassa järjestyksessä: boori (B), koboltti (Co), kupari (Cu), rauta (Fe), mangaani (Mn), molybdeeni (Mo) tai sinkki (Zn), jonka jälkeen sen vastaionin/vastaionien nimi/nimet;

               (b)Prosenttiosuutena lannoitteen massasta ilmoitettava hivenravinteiden kokonaispitoisuus

               –ainoastaan vesiliukoisen ainesosan pitoisuutena silloin, kun kyseiset ravinteet ovat täysin vesiliukoisia,

               –kokonaispitoisuutena ja vesiliukoisen ainesosan pitoisuutena silloin kun kyseisten ravinteiden vesiliukoinen pitoisuus on vähintään neljännes kyseisten ravinteiden kokonaispitoisuudesta; ja

               –muissa tapauksissa kokonaispitoisuutena.

               (c)Kun ilmoitettava hivenravinne on kelatoitu yhdellä tai useammalla kelaatinmuodostajalla, hivenravinteen nimen ja kemiallisen merkin jälkeen seuraava ilmaisu:

               –"kelatoitu ...lla/llä" (kelaatinmuodostajan nimi tai lyhenne) sekä kelatoidun hivenravinteen määrä prosentteina CE-merkityn lannoitevalmisteen massasta;

               (d)Kun CE-merkitty lannoitevalmiste sisältää yhtä tai useampaa hivenravinnetta, joka on kompleksoitu yhdellä tai useammalla kompleksinmuodostajalla:

               –hivenravinteen nimen ja kemiallisen merkin jälkeen seuraava ilmaisu: "kompleksoitu ...lla/llä" sekä kompleksoidun hivenravinteen määrä prosentteina CE-merkityn lannoitevalmisteen massasta; ja

               –kompleksinmuodostajan nimi tai lyhenne.

               (e)Seuraava maininta: "Käytettäväksi ainoastaan todettuun tarpeeseen. Asianmukaista käyttömäärää ei saa ylittää."

               Toimintoperusteinen tuoteluokka (PFC) 1(B)(II): Nestemäinen orgaaninen kivennäislannoite

               Jos yhtä tai useampaa hivenravinteista boori (B), koboltti (Co), kupari (Cu), rauta (Fe), mangaani (Mn), molybdeeni (Mo) ja sinkki (Zn) esiintyy vähintään seuraavassa taulukossa massaprosentteina ilmoitettuna pitoisuutena, se/ne

               on ilmoitettava, jos sitä/niitä lisätään CE-merkittyyn lannoitevalmisteeseen tarkoituksellisesti, ja

               se/ne voidaan ilmoittaa muissa tapauksissa:

                        Hivenravinne

                        Prosenttia massasta

                        Boori (B)

                        0,01

                        Koboltti (Co)

                        0,002

                        Kupari (Cu)

                        0,002

                        Rauta (Fe)

                        0,02

                        Mangaani (Mn)

                        0,01

                        Molybdeeni (Mo)

                        0,001

                        Sinkki

                        0,002

               Ne on ilmoitettava pääravinteita koskevien tietojen jälkeen. Seuraavat tiedot ovat pakollisia:

               (a)ilmoitettavien hivenravinteiden nimet ja kemialliset merkit seuraavassa järjestyksessä: boori (B), koboltti (Co), kupari (Cu), rauta (Fe), mangaani (Mn), molybdeeni (Mo) tai sinkki (Zn), jonka jälkeen sen vastaionin/vastaionien nimi/nimet;

               (b)Prosenttiosuutena lannoitteen massasta ilmoitettava hivenravinteiden kokonaispitoisuus

               –ainoastaan vesiliukoisen ainesosan pitoisuutena silloin, kun kyseiset ravinteet ovat täysin vesiliukoisia,

               –kokonaispitoisuutena ja vesiliukoisen ainesosan pitoisuutena silloin kun kyseisten ravinteiden vesiliukoinen pitoisuus on vähintään neljännes kyseisten ravinteiden kokonaispitoisuudesta; ja

               –muissa tapauksissa kokonaispitoisuutena.

               (c)Kun ilmoitettava hivenravinne on kelatoitu yhdellä tai useammalla kelaatinmuodostajalla, hivenravinteen nimen ja kemiallisen merkin jälkeen seuraava ilmaisu:

               –"kelatoitu ...lla/llä" (kelaatinmuodostajan nimi tai lyhenne) sekä kelatoidun hivenravinteen määrä prosentteina CE-merkityn lannoitevalmisteen massasta;

               (d)Kun CE-merkitty lannoitevalmiste sisältää yhtä tai useampaa hivenravinnetta, joka on kompleksoitu yhdellä tai useammalla kompleksinmuodostajalla:

               –hivenravinteen nimen ja kemiallisen merkin jälkeen seuraava ilmaisu: "kompleksoitu ...lla/llä" sekä kompleksoidun hivenravinteen määrä prosentteina CE-merkityn lannoitevalmisteen massasta; ja

               –kompleksinmuodostajan nimi tai lyhenne.

               (e)Seuraava maininta: "Käytettäväksi ainoastaan todettuun tarpeeseen. Asianmukaista käyttömäärää ei saa ylittää."

               Toimintoperusteinen tuoteluokka (PFC) 1(C): Epäorgaaninen lannoite

               Toimintoperusteinen tuoteluokka (PFC) 1(C)(I): Epäorgaaninen pääravinnelannoite

               1.Seuraavat pääravinteita koskevat tiedot ovat pakollisia:

               (a)Ilmoitettavat ravinteet typpi (N), fosfori (P) tai kalium (K) kemiallisina merkkeinä järjestyksessä N-P-K;

               (b)ilmoitettavat ravinteet magnesium (Mg), kalsium (Ca), rikki (S) tai natrium (Na) kemiallisina merkkeinä järjestyksessä Mg-Ca-S-Na;

               (c)luvut, jotka osoittavat ilmoitettavan ravinteen typpi (N), fosfori (P) tai kalium (K) kokonaispitoisuuden, joiden jälkeen sulkeissa luvut, jotka ilmoittavat magnesiumin (Mg), kalsiumin (Ca), rikin (S) tai natriumin (Na) kokonaispitoisuuden;

               (d)seuraavien ilmoitettavien ravinteiden pitoisuus prosentteina lannoitteen massasta seuraavassa järjestyksessä;

               kokonaistyppi (N),

               –typpi (N) nitraattityppenä,

               –typpi (N) ammoniumtyppenä;

               –typpi (N) ureatyppenä;

               –typpi (N) ureaformaldehydistä, isobutylideenidiureasta, krotonylideenidiureasta;

               –typpi (N) syanamiditypestä;

               kokonaisfosforipentoksidi (P2O5);

               –vesiliukoinen fosforipentoksidi (P2O5);

               –neutraaliin ammoniumsitraattiin liukoinen fosforipentoksidi (P2O5);

               –silloin kun esiintyy pehmeää jauhettu fosfaattia, muurahaishappoon liukoinen fosforipentoksidi (P2O5);

               vesiliukoinen kaliumoksidi (K2O);

               magnesiumoksidi (MgO), kalsiumoksidi (CaO), rikkitrioksidi (SO3) ja natriumoksidi (Na2O), ilmaistuna

               –ainoastaan vesiliukoisen ainesosan pitoisuutena silloin, kun kyseiset ravinteet ovat täysin vesiliukoisia,

               –kokonaispitoisuutena ja vesiliukoisen ainesosan pitoisuutena silloin kun kyseisten ravinteiden vesiliukoinen pitoisuus on vähintään neljännes kyseisten ravinteiden kokonaispitoisuudesta; ja

               –muissa tapauksissa kokonaispitoisuutena; ja

               (e)silloin kun esiintyy ureaa (CH4N2O), tiedot mahdollisesta vaikutuksesta ilman laatuun kun lannoitteita käytettäessä vapautuu ammoniakkia, ja kehotus käyttäjille asianmukaisten korjaavien toimenpiteiden toteuttamisesta.

               Toimintoperusteinen tuoteluokka (PFC) 1(C)(I)(a): Kiinteä epäorgaaninen pääravinnelannoite

               1.Lannoitteeseen on merkittävä seuraavat ilmaisut:

               (a)"kemiallinen", jos jokainen hiukkanen sisältää kaikki ilmoitettavat ravinteet ilmoitettuna pitoisuutena; ja

               (b)"seos" muissa tapauksissa.

               2.Lannoitteen raekokojakauma on ilmoitettava, ja se on ilmaistava tuotteen prosenttiosuutena, joka läpäisee tietyn seulan.

               3.Tuotteen hiukkasmuoto on ilmoitettava käyttäen jotakin seuraavista maininnoista:

               (a)rakeina;

               (b)pelletteinä;

               (c)jauheena, jos vähintään 90 % tuotteesta läpäisee 10 mm seulan; tai

               (d)prilleinä.

               4.Pinnoitetuissa lannoitteissa on ilmoitettava pintakäsittelyaineen/-aineiden nimi ja kullakin pintakäsittelyaineella pinnoitettujen lannoitteiden prosenttiosuus, joiden jälkeen seuraavat tiedot:

               (a)pinnoitettujen osioiden liukenemisnopeus kuukausina ja tänä aikana kunkin osion osalta vapautuneiden ravinteiden prosenttiosuus;

               (b)valmistajan liukenemisnopeuden määrittämiseksi tekemässä kokeessa käytetyn alustan (liuotin tai substraatti) nimi;

               (c)testilämpötila;

               (d)kun kyseessä ovat polymeerillä pinnoitetut lannoitteet, seuraava maininta: "Ravinteiden vapautumisnopeus voi vaihdella kasvualustan lämpötilan mukaan. Lannoitusta voi olla tarpeen mukauttaa." ja

               (e)kun kyseessä ovat rikillä (S) pinnoitetut lannoitteet ja rikillä (S)/polymeerillä pinnoitetut lannoitteet, seuraava maininta: "Ravinteiden vapautumisnopeus voi vaihdella kasvualustan lämpötilan ja biologisen aktiivisuuden mukaan. Lannoitusta voi olla tarpeen mukauttaa."

               5.Jos yhtä tai useampaa hivenravinteista boori (B), koboltti (Co), kupari (Cu), rauta (Fe), mangaani (Mn), molybdeeni (Mo) ja sinkki (Zn) esiintyy vähintään seuraavassa massaprosentteina ilmoitettuna pitoisuutena, se/ne

               on ilmoitettava, jos sitä/niitä lisätään CE-merkittyyn lannoitevalmisteeseen tarkoituksellisesti, ja

               se/ne voidaan ilmoittaa muissa tapauksissa:

                        Hivenravinne

                        Tarkoitettu käytettäväksi viljelykasveille tai nurmelle

                        Tarkoitettu puutarhakäyttöön

                        Boori (B)

                        0,01

                        0,01

                        Koboltti (Co)

                        0,002

                        Ei sovelleta

                        Kupari (Cu)

                        0,01

                        0,002

                        Rauta (Fe)

                        0,5

                        0,02

                        Mangaani (Mn)

                        0,1

                        0,01

                        Molybdeeni (Mo)

                        0,001

                        0,001

                        Sinkki

                        0,01

                        0,002

               Ne on ilmoitettava pääravinteita koskevien tietojen jälkeen. Seuraavat tiedot ovat pakollisia:

               (a)ilmoitettavien hivenravinteiden nimet ja kemialliset merkit seuraavassa järjestyksessä: boori (B), koboltti (Co), kupari (Cu), rauta (Fe), mangaani (Mn), molybdeeni (Mo) tai sinkki (Zn), jonka jälkeen sen vastaionin/vastaionien nimi/nimet;

               (b)Prosenttiosuutena lannoitteen massasta ilmoitettava hivenravinteiden kokonaispitoisuus

               –ainoastaan vesiliukoisen ainesosan pitoisuutena silloin, kun kyseiset ravinteet ovat täysin vesiliukoisia,

               –kokonaispitoisuutena ja vesiliukoisen ainesosan pitoisuutena silloin kun kyseisten ravinteiden vesiliukoinen pitoisuus on vähintään neljännes kyseisten ravinteiden kokonaispitoisuudesta; ja

               –muissa tapauksissa kokonaispitoisuutena.

               (c)Kun ilmoitettava hivenravinne on kelatoitu yhdellä tai useammalla kelaatinmuodostajalla, hivenravinteen nimen ja kemiallisen merkin jälkeen seuraava ilmaisu:

               –"kelatoitu ...lla/llä" (kelaatinmuodostajan nimi tai lyhenne) sekä kelatoidun hivenravinteen määrä prosentteina CE-merkityn lannoitevalmisteen massasta;

               (d)Kun CE-merkitty lannoitevalmiste sisältää yhtä tai useampaa hivenravinnetta, joka on kompleksoitu yhdellä tai useammalla kompleksinmuodostajalla:

               –hivenravinteen nimen ja kemiallisen merkin jälkeen seuraava ilmaisu: "kompleksoitu ...lla/llä" sekä kompleksoidun hivenravinteen määrä prosentteina CE-merkityn lannoitevalmisteen massasta; ja

               –kompleksinmuodostajan nimi tai lyhenne.

               (e)Seuraava maininta: "Käytettäväksi ainoastaan todettuun tarpeeseen. Asianmukaista käyttömäärää ei saa ylittää."

               Toimintoperusteinen tuoteluokka (PFC) 1(C)(I)(b): Nestemäinen epäorgaaninen pääravinnelannoite

               1.Etiketissä on ilmoitettava, onko lannoite suspensiona tai liuoksena, kun

               suspensiolla tarkoitetaan kaksifaasista dispersiota, jossa kiinteät hiukkaset pysyvät suspensiona nestefaasissa; ja

               liuoksella tarkoitetaan nestemäistä liuosta, jossa ei ole kiinteitä ainehiukkasia.

               2.Ravinnepitoisuus on ilmoitettava prosenttiosuutena lannoitevalmisteen massasta tai volyymistä:

               3.Jos yhtä tai useampaa hivenravinteista boori (B), koboltti (Co), kupari (Cu), rauta (Fe), mangaani (Mn), molybdeeni (Mo) ja sinkki (Zn) esiintyy vähintään seuraavassa massaprosentteina ilmoitettuna pitoisuutena, se/ne

               on ilmoitettava, jos sitä/niitä lisätään CE-merkittyyn lannoitevalmisteeseen tarkoituksellisesti, ja

               se/ne voidaan ilmoittaa muissa tapauksissa:

                        Hivenravinne

                        Prosenttia massasta

                        Boori (B)

                        0,01

                        Koboltti (Co)

                        0,002

                        Kupari (Cu)

                        0,002

                        Rauta (Fe)

                        0,02

                        Mangaani (Mn)

                        0,01

                        Molybdeeni (Mo)

                        0,001

                        Sinkki

                        0,002

               Ne on ilmoitettava pääravinteita koskevien tietojen jälkeen. Seuraavat tiedot ovat pakollisia:

               (a)ilmoitettavien hivenravinteiden nimet ja kemialliset merkit seuraavassa järjestyksessä: boori (B), koboltti (Co), kupari (Cu), rauta (Fe), mangaani (Mn), molybdeeni (Mo) tai sinkki (Zn), jonka jälkeen sen vastaionin/vastaionien nimi/nimet;

               (b)Prosenttiosuutena lannoitteen massasta ilmoitettava hivenravinteiden kokonaispitoisuus

               –ainoastaan vesiliukoisen ainesosan pitoisuutena silloin, kun kyseiset ravinteet ovat täysin vesiliukoisia,

               –kokonaispitoisuutena ja vesiliukoisen ainesosan pitoisuutena silloin kun kyseisten ravinteiden vesiliukoinen pitoisuus on vähintään neljännes kyseisten ravinteiden kokonaispitoisuudesta; ja

               –muissa tapauksissa kokonaispitoisuutena.

               (c)Kun ilmoitettava hivenravinne on kelatoitu yhdellä tai useammalla kelaatinmuodostajalla, hivenravinteen nimen ja kemiallisen merkin jälkeen seuraava ilmaisu:

               –"kelatoitu ...lla/llä" (kelaatinmuodostajan nimi tai lyhenne) sekä kelatoidun hivenravinteen määrä prosentteina CE-merkityn lannoitevalmisteen massasta;

               (d)Kun CE-merkitty lannoitevalmiste sisältää yhtä tai useampaa hivenravinnetta, joka on kompleksoitu yhdellä tai useammalla kompleksinmuodostajalla:

               –hivenravinteen nimen ja kemiallisen merkin jälkeen seuraava ilmaisu: "kompleksoitu ...lla/llä" sekä kompleksoidun hivenravinteen määrä prosentteina CE-merkityn lannoitevalmisteen massasta; ja

               –kompleksinmuodostajan nimi tai lyhenne.

               (e)Seuraava maininta: "Käytettäväksi ainoastaan todettuun tarpeeseen. Asianmukaista käyttömäärää ei saa ylittää."

               Toimintoperusteinen tuoteluokka (PFC) 1(C)(II): Epäorgaaninen hivenravinnelannoite

               1.CE-merkityn lannoitevalmisteen sisältämien ilmoitettavien hivenravinteiden nimet ja kemialliset merkit on lueteltava seuraavassa järjestyksessä: boori (B), koboltti (Co), kupari (Cu), rauta (Fe), mangaani (Mn), molybdeeni (Mo) tai sinkki (Zn), jonka jälkeen sen vastaionin/vastaionien nimi/nimet;

               2.Kun ilmoitettu hivenravinne / ilmoitetut hivenravinteet on kelatoitu yhdellä tai useammalla kelaatinmuodostajalla ja jokainen kelaatinmuodostaja voidaan yksilöidä ja kvantifioida ja kelaatinmuodostaja kelatoi vähintään 1-prosenttisesti vesiliukoisen hivenravinteen, hivenravinteen nimen ja kemiallisen merkin jälkeen on lisättävä seuraava ilmaisu:

               –"kelatoitu ...lla/llä" (kelaatinmuodostajan nimi tai lyhenne) sekä kelatoidun hivenravinteen määrä prosentteina CE-merkityn lannoitevalmisteen massasta.

               3.Kun ilmoitettava hivenravinne on kompleksoitu yhdellä tai useammalla kompleksinmuodostajalla, hivenravinteen nimen ja kemiallisen merkin jälkeen on lisättävä seuraava ilmaisu:

               –"kompleksoitu ...lla/llä" sekä kompleksoidun hivenravinteen määrä prosentteina CE-merkityn lannoitevalmisteen massasta, ja

               –kompleksinmuodostajan nimi tai lyhenne.

               4.Seuraava maininta on merkittävä: "Käytettäväksi ainoastaan todettuun tarpeeseen. Asianmukaista käyttömäärää ei saa ylittää."

               Toimintoperusteinen tuoteluokka (PFC) 1(C)(II)(a): Yksiravinteinen epäorgaaninen hivenravinnelannoite

               1.Etiketissä on mainittava asianmukainen typologia, jota tarkoitetaan liitteessä I olevassa II osassa olevassa taulukossa kohdassa toimintoperusteinen tuoteluokka (PFC) 1(C)(II)(a).

               2.Hivenravinteiden kokonaispitoisuus on ilmoitettava prosenttiosuutena lannoitteen massasta seuraavasti:

               –ainoastaan vesiliukoisen ainesosan pitoisuutena silloin kun hivenravinne on täysin vesiliukoinen;

               –kokonaispitoisuutena ja vesiliukoisen ainesosan pitoisuutena silloin kun hivenravinteen vesiliukoinen pitoisuus on vähintään neljännes kyseisen ravinteen kokonaispitoisuudesta; ja

               –muissa tapauksissa kokonaispitoisuutena.

               Toimintoperusteinen tuoteluokka (PFC) 1(C)(II)(b): Moniravinteinen epäorgaaninen hivenravinnelannoite

               1.Hivenravinteen voi ilmoittaa vain, jos sitä esiintyy lannoitteessa seuraavina määrinä:

                        Hivenravinne

                        Ei kelatoituna, ei kompleksoituna

                        Kelatoituna tai kompleksoituna

                        Boori (B)

                        0,2

                        Ei sovelleta

                        Koboltti (Co)

                        0,02

                        0,02

                        Kupari (Cu)

                        0,5

                        0,1

                        Rauta (Fe)

                        2

                        0,3

                        Mangaani (Mn)

                        0,5

                        0,1

                        Molybdeeni (Mo)

                        0,02

                        Ei sovelleta

                        Sinkki

                        0,5

                        0,1

               2.Jos lannoite on suspensiona tai liuoksena, etiketissä on mainittava tapauksen mukaan "suspensiona" tai "liuoksena".

               3.Hivenravinteiden kokonaispitoisuus on ilmoitettava prosenttiosuutena lannoitteen massasta seuraavasti:

               –ainoastaan vesiliukoisen ainesosan pitoisuutena silloin kun hivenravinteet ovat täysin vesiliukoisia,

               –kokonaispitoisuutena ja vesiliukoisen ainesosan pitoisuutena silloin kun hivenravinteiden vesiliukoinen pitoisuus on vähintään puolet kyseisten ravinteiden kokonaispitoisuudesta; ja

               –muissa tapauksissa kokonaispitoisuutena.

               Toimintoperusteinen tuoteluokka (PFC) 2: Kalkitusaine

               Seuraavat parametrit on ilmoitettava seuraavassa järjestyksessä:

               –neutralointiarvo;

               –raekokojakauma ilmaistuna tuotteen prosenttiosuutena, joka läpäisee tietyn seulan;

               –kalsiumoksidin (CaO) kokonaispitoisuus ilmaistuna prosentteina CE-merkityn lannoitevalmisteen massasta;

               –magnesiumoksidin (MgO) kokonaispitoisuus ilmaistuna prosentteina CE-merkityn lannoitevalmisteen massasta;

               –reaktiivisuus, lukuun ottamatta oksidi- ja hydroksidikalkkeja; ja

               –luonnollista alkuperää olevien kuonien ja karbonaattien osalta: reaktiivisuuden määritysmenetelmä.

               Toimintoperusteinen tuoteluokka (PFC) 3: Maanparannusaine

               Seuraavat parametrit on ilmaistava prosentteina CE-merkityn lannoitevalmisteen massasta ja ilmoitettava seuraavassa järjestyksessä;

               –kuiva-aine;

               –orgaanisen hiilen (C) pitoisuus;

               –typen kokonaispitoisuus (N);

               –fosforipentoksidin (P2O5) kokonaispitoisuus;

               –kaliumoksidin (K2O) kokonaispitoisuus;

               –kuparin (Cu) kokonaispitoisuus, jos se on yli 200 mg / kg kuiva-ainetta ja sinkin (Zn) kokonaispitoisuus, jos se on yli 600 mg / kg kuiva-ainetta; ja

               –pH.

               Toimintoperusteinen tuoteluokka (PFC) 4: Kasvualusta

               Parametrit on ilmoitettava seuraavassa järjestyksessä:

               –sähkönjohtavuus, lukuun ottamatta mineraalivillaa;

               –pH;

               –Määrä

               mineraalivillan osalta ilmaistuna kappalemääränä sekä pituus-, korkeus- ja leveysmittana,

               muiden esimuotoiltujen kasvualustojen osalta ilmaistuna kokona vähintään kahdella mitalla, ja

               muiden kasvualustojen osalta ilmaistuna kokonaisvolyyminä;

               –esimuotoiltuja kasvualustoja lukuun ottamatta määrä ilmaistuna niiden materiaalien volyyminä, joiden partikkelikoko on suurempi kuin 60 mm;

               –kokonaistyppi (N);

               –kokonaisfosforipentoksidi (P2O5); ja

               –kokonaiskaliumoksidi (K2O).

               Toimintoperusteinen tuoteluokka (PFC) 5: Agronominen lisäaine

               Tähän toimintoperusteiseen tuoteluokkaan sovelletaan ainoastaan yleisiä merkintävaatimuksia.

               Toimintoperusteinen tuoteluokka (PFC) 6: Kasvibiostimulantti

               Seuraavat tiedot ovat pakollisia:

               (a)fyysinen muoto;

               (b)valmistuspäivä ja viimeinen voimassaolopäivä;

               (c)varastointiolosuhteet:

               (d)käyttötapa/käyttötavat;

               (e)käyttömäärä, -ajankohta (kasvin kehitysvaihe) ja -tiheys;

               (f)väitetty vaikutus kunkin kohdekasvin osalta; ja

               (g)tuotteen tehokkuuteen liittyvät ohjeet, mukaan lukien maanhoitokäytännöt, kemialliset lannoitteet, yhteensopimattomuus kasvinsuojeluaineiden kanssa, ruiskulle suositellut suutinkoko ja paine.

               Toimintoperusteinen tuoteluokka (PFC) 6(A): Mikrobipohjainen kasvibiostimulantti

               Etiketissä on oltava seuraava virke: "Mikro-organismit voivat aiheuttaa herkistymistä."

               Toimintoperusteinen tuoteluokka (PFC) 7: Lannoitevalmisteiden mekaaninen seos (blendi)

               CE-merkittyyn lannoitevalmisteiden mekaaniseen seokseen sovelletaan kaikkia merkintävaatimuksia, joita sovelletaan kaikkiin  ainesosana oleviin CE-merkittyihin lannoitevalmisteisiin, ja ne ilmoitetaan suhteessa lopulliseen CE-merkittyyn lannoitevalmisteiden mekaaniseen seokseen.

               3 osa
                  Poikkeussäännöt

               1.CE-merkityn lannoitevalmisteen ilmoitettava ravinnepitoisuus tai ilmoitettavat fysikaalis-kemialliset ominaisuudet voivat poiketa todellisesta arvosta ainoastaan tässä osassa asianomaiselle toimintoperusteiselle tuoteluokalle vahvistettujen poikkeamien rajoissa. Sallittujen poikkeamien tarkoituksena on ottaa huomioon valmistus-, näytteenotto- ja analyysimenetelmissä ilmenevät vaihtelut.

               2.Tässä osassa esitetyt ilmoitettuihin parametreihin liittyvät sallitut poikkeamat ovat negatiivisia ja positiivisia arvoja, jotka ilmaistaan prosentteina massasta.

               3.Valmistajat, maahantuojat ja jakelijat eivät saa järjestelmällisesti käyttää näitä poikkeamia hyväkseen.

               4.Poiketen siitä, mitä 1 kohdassa säädetään, sellaisen aineosan, jolle on vahvistettu liitteessä I tai II vähimmäis- tai enimmäispitoisuus, tosiasiallinen pitoisuus CE-merkityssä lannoitevalmisteessa ei saa koskaan olla vähimmäispitoisuutta alhaisempi eikä enimmäispitoisuutta korkeampi.

               Toimintoperusteinen tuoteluokka (PFC) 1: Lannoite

               Toimintoperusteinen tuoteluokka (PFC) 1(A): Orgaaninen lannoite

                        Ilmoitettavan ravinnepitoisuuden ja muiden ilmoitettavien parametrien sallitut poikkeamat

                        Orgaaninen hiili (C)

                        ± 20 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 2,0 prosenttiyksikköä

                        Kuiva-ainepitoisuus

                        ± 5,0 prosenttiyksikköä absoluuttisena arvona

                        Kokonaistyppi (N)

                        ± 50 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 1,0 prosenttiyksikköä

                        Orgaaninen typpi (N)

                        ± 50 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 1,0 prosenttiyksikköä

                        Kokonaisfosforipentoksidi (P2O5)

                        ± 50 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 1,0 prosenttiyksikköä

                        Kokonaiskaliumoksidi (K2O)

                        ± 50 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 1,0 prosenttiyksikköä

                        Magnesiumoksidin, kalsiumoksidin rikkitrioksidin ja natriumoksidin kokonaismäärät ja vesiliukoiset määrät

                        ± 25 % kyseisten ravinteiden ilmoitetusta arvosta kuitenkin niin, että se on absoluuttisena arvona enintään 1,5 prosenttiyksikköä

                        Kokonaiskupari (Cu)

                        ± 50 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 2,5 prosenttiyksikköä

                        Kokonaissinkki (Zn)

                        ± 50 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 2,0 prosenttiyksikköä

                        Määrä

                        – 5 %:n suhteellinen poikkeama ilmoitetusta arvosta

               Toimintoperusteinen tuoteluokka (PFC) 1(B): Orgaaninen kivennäislannoite

                        Epäorgaanisen pääravinteen muotojen ilmoitetun pitoisuuden sallitut poikkeamat

                        N

                        P2O5

                        K2O

                        MgO

                        CaO

                        SO3

                        Na2O

                        ± 25 % ravinnemuotojen ilmoitetusta arvosta kuitenkin niin, että se on absoluuttisena arvona enintään 2 prosenttiyksikköä

                        ± 25 % kyseisten ravinteiden ilmoitetusta arvosta kuitenkin niin, että se on absoluuttisena arvona enintään 1,5 prosenttiyksikköä

                        ± 25 % ilmoitetusta arvosta kuitenkin niin, että se on absoluuttisena arvona enintään 0,9 prosenttiyksikköä

                        Hivenravinnelannoitteet

                        Hivenravinnemuotojen ilmoitetun pitoisuuden sallitut poikkeamat

                        Pitoisuus enintään 2 %

                         ± 20 % ilmoitetusta arvosta

                        Pitoisuus 2,1–10 %

                        ± 0,3 prosenttiyksikköä absoluuttisena arvona

                        Pitoisuus yli 10 %

                        ± 1,0 prosenttiyksikköä absoluuttisena arvona

               Orgaaninen hiili: ± 20 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 2,0 prosenttiyksikköä

               Orgaaninen typpi: ± 50 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 1,0 prosenttiyksikköä

               Kokonaiskupari (Cu)
                     ± 50 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 2,5 prosenttiyksikköä

               Kokonaissinkki (Zn)
                     ± 50 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 2,0 prosenttiyksikköä

               Kuiva-ainepitoisuus: ± 5,0 prosenttiyksikköä absoluuttisena arvona

               Määrä: – 5 %:n suhteellinen poikkeama ilmoitetusta arvosta

               Toimintoperusteinen tuoteluokka (PFC) 1(C): Epäorgaaninen lannoite

               Toimintoperusteinen tuoteluokka (PFC) 1(C)(I): Epäorgaaninen pääravinnelannoite

                        Pääravinnemuotojen ilmoitetun pitoisuuden sallitut poikkeamat

                        N

                        P2O5

                        K2O

                        MgO

                        CaO

                        SO3

                        Na2O

                        ± 25 % ravinnemuotojen ilmoitetusta arvosta kuitenkin niin, että se on absoluuttisena arvona enintään 2 prosenttiyksikköä

                        ± 25 % kyseisten ravinteiden ilmoitetusta arvosta kuitenkin niin, että se on absoluuttisena arvona enintään 1,5 prosenttiyksikköä

                        ± 25 % ilmoitetusta arvosta kuitenkin niin, että se on absoluuttisena arvona enintään 0,9 prosenttiyksikköä

               Raekokojakauma: ± 10 %:n suhteellinen poikkeama, jota sovelletaan tietyn seulan läpäisevän materiaalin ilmoitettuun prosenttiosuuteen

               Määrä:  ± 5 %:n suhteellinen poikkeama ilmoitetusta arvosta

               Toimintoperusteinen tuoteluokka (PFC) 1(C)(II): Epäorgaaninen hivenravinnelannoite

                        Hivenravinnelannoitteet

                        Hivenravinnemuotojen ilmoitetun pitoisuuden sallitut poikkeamat

                        Pitoisuus enintään 2 %

                         ± 20 % ilmoitetusta arvosta

                        Pitoisuus 2,1–10 %

                        ± 0,3 prosenttiyksikköä absoluuttisena arvona

                        Pitoisuus yli 10 %

                        ± 1,0 prosenttiyksikköä absoluuttisena arvona

               Määrä:  ± 5 %:n suhteellinen poikkeama ilmoitetusta arvosta

               Toimintoperusteinen tuoteluokka (PFC) 2: Kalkitusaine

                        Ilmoitetun parametrin sallitut poikkeamat

                        Neutralointikyky

                        ± 3

                        Raekokojakauma

                        ± 10 %:n suhteellinen poikkeama, jota sovelletaan tietyn seulan läpäisevän materiaalin ilmoitettuun prosenttiosuuteen

                        Kokonaiskalsiumoksidi

                        ± 3 prosenttiyksikköä absoluuttisena arvona

                        Kokonaismagnesiumoksidi

                        Pitoisuus alle 8 %

                        Pitoisuus 8–16 %

                        Pitoisuus vähintään 16 %

                        ± 1,0 prosenttiyksikköä absoluuttisena arvona

                        ± 2,0 prosenttiyksikköä absoluuttisena arvona

                        ± 3,0 prosenttiyksikköä absoluuttisena arvona

                        Reaktiivisuus

                        ± 15 prosenttiyksikköä absoluuttisena arvona

                        Määrä

                        – 5 %:n suhteellinen poikkeama, jota sovelletaan ilmoitettuun arvoon

               Toimintoperusteinen tuoteluokka (PFC) 3: Maanparannusaine

                        Ilmoitettavan ravinteen muodot ja muut ilmoitetut laatukriteerit

                        Ilmoitetun parametrin sallitut poikkeamat

                        pH

                        ± 0,7 valmistuksen aikana

                        ± 1,0 koko jakeluketjun ajan

                        Orgaaninen hiili (C)

                        ± 10 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 1,0 prosenttiyksikköä

                        Kokonaistyppi (N)

                        ± 20 %:n suhteellinen poikkeama kuitenkin niin, että se on absoluuttisena arvona enintään 1,0 prosenttiyksikköä

                        Kokonaisfosforipentoksidi (P2O5)

                        ± 20 %:n suhteellinen poikkeama kuitenkin niin, että se on absoluuttisena arvona enintään 1,0 prosenttiyksikköä

                        Kokonaiskaliumoksidi (K2O)

                        ± 20 %:n suhteellinen poikkeama kuitenkin niin, että se on absoluuttisena arvona enintään 1,0 prosenttiyksikköä

                        Kuiva-aine

                        ± 10 %:n suhteellinen poikkeama ilmoitetusta arvosta

                        Määrä

                        – 5 %:n suhteellinen poikkeama ilmoitetusta arvosta valmistuksen aikana

                        – 25 %:n suhteellinen poikkeama ilmoitetusta arvosta koko jakeluketjun ajan

                        Orgaaninen hiili (C) / orgaaninen typpi (N)

                        ± 20 %:n suhteellinen poikkeama ilmoitetusta arvosta kuitenkin niin, että se on absoluuttisena arvona enintään 2,0 prosenttiyksikköä

                        Raekokojakauma

                        ± 10 %:n suhteellinen poikkeama, jota sovelletaan tietyn seulan läpäisevän materiaalin ilmoitettuun prosenttiosuuteen

               Toimintoperusteinen tuoteluokka (PFC) 4: Kasvualusta

                        Ilmoitettavan ravinteen muodot ja muut ilmoitetut laatukriteerit

                        Ilmoitetun parametrin sallitut poikkeamat

                        Sähkönjohtavuus

                        ± 50 %:n suhteellinen poikkeama valmistuksen aikana

                        ± 75%:n suhteellinen poikkeama koko jakeluketjun ajan

                        pH

                        ± 0,7 valmistuksen aikana

                        ± 1,0 koko jakeluketjun ajan

                        Määrä volyyminä (litraa tai m³)

                        –5 %:n suhteellinen poikkeama valmistuksen aikana

                        –25 %:n suhteellinen poikkeama koko jakeluketjun ajan

                        Määrän (volyymin) määritys niiden materiaalien osalta, joiden partikkelikoko on suurempi kuin 60 mm

                        –5 %:n suhteellinen poikkeama valmistuksen aikana

                        –25 %:n suhteellinen poikkeama koko jakeluketjun ajan

                        Määrän (volyymin) määritys esimuotoiltujen kasvualustojen osalta

                        –5 %:n suhteellinen poikkeama valmistuksen aikana

                        –25 %:n suhteellinen poikkeama koko jakeluketjun ajan

                        Vesiliukoinen typpi (N)

                        ± 50 %:n suhteellinen poikkeama valmistuksen aikana

                        ± 75%:n suhteellinen poikkeama koko jakeluketjun ajan

                        Vesiliukoinen fosforipentoksidi (P2O5)

                        ± 50 %:n suhteellinen poikkeama valmistuksen aikana

                        ± 75%:n suhteellinen poikkeama koko jakeluketjun ajan

                        Vesiliukoinen kaliumoksidi (K2O)

                        ± 50 %:n suhteellinen poikkeama valmistuksen aikana

                        ± 75%:n suhteellinen poikkeama koko jakeluketjun ajan

               Toimintoperusteinen tuoteluokka (PFC) 6: Kasvibiostimulantti

                        Ilmoitettu pitoisuus g/kg tai g/l 20 °C:ssa

                        Sallittu poikkeama

                        Enintään 25

                        ± 15 %:n suhteellinen poikkeama toimintoperusteisen tuoteluokan 6 osalta

                        ± 15 %:n suhteellinen poikkeama, kun kasvibiostimulantteja sekoitetaan muihin toimintoperusteiseen tuoteluokkaan 7 kuuluviin CE-merkittyihin lannoitevalmisteisiin

                        Yli 25 mutta enintään 100

                        ± 10 %:n suhteellinen poikkeama

                        Yli 100 mutta enintään 250

                        ± 6 %:n suhteellinen poikkeama

                        Yli 250 mutta enintään 500

                        ± 5 %:n suhteellinen poikkeama

                        Yli 500

                        ± 25 g/kg tai ± 25g/l

               LIITE IV
               Vaatimustenmukaisuuden arviointimenettelyt

               1 osa
                  Vaatimustenmukaisuuden arviointimenettelyjen soveltaminen

               Tässä osassa vahvistetaan tämän liitteen 2 osassa määriteltyjen vaatimustenmukaisuuden arviointimenettelymoduulien sovellettavuus CE-merkittyihin lannoitevalmisteisiin niiden liitteessä II määriteltyjen ainesosaluokkien (CMC) ja liitteessä I määriteltyjen toimintoperusteisten tuoteluokkien (PFC) mukaan.

               1.Sisäisen tuotannonvalvonnan sovellettavuus (moduuli A)

               1.Moduulia A voidaan soveltaa CE-merkittyihin lannoitevalmisteisiin, jotka koostuvat yksinomaan yhdestä tai useammasta

               (a)ainesosaluokassa 1 tarkoitetuista ensiömateriaalista koostuvista aineista ja seoksista,

               (b)ainesosaluokassa 4 tarkoitetusta energiakasvimädätteestä,

               (c)ainesosaluokassa 6 tarkoitetuista elintarviketeollisuuden sivutuotteista,

               (d)ainesosaluokassa 7 tarkoitetuista mikro-organismeista,

               (e)ainesosaluokassa 8 tarkoitetuista agronomisista lisäaineista,

               (f)ainesosaluokassa 9 tarkoitetuista ravinnepolymeereistä,

               2.Moduulia A voidaan soveltaa myös toimintoperusteisessa tuoteluokassa 7 tarkoitettuun mekaanisesti seostettuun lannoitevalmisteeseen.

               3.Poiketen siitä, mitä 1 ja 2 kohdassa säädetään, moduulia A ei saa soveltaa

               (a)toimintoperusteisessa tuoteluokassa 1(C)(I)(a)(i-ii)(A) tarkoitettuun yksi- tai moniravinteiseen kiinteään epäorgaaniseen pääravinnelannoitteeseen, joka sisältää runsastyppistä ammoniumnitraattia, eikä tällaista tuotetta sisältävää lannoitevalmisteiden mekaaniseen seokseen,

               (b)toimintoperusteisessa tuoteluokassa 5(A)(I) tarkoitettuun nitrifikaatioinhibiittoriin,

               (c)toimintoperusteisessa tuoteluokassa 5(A)(II) tarkoitettuun ureaasi-inhibiittoriin, eikä

               (d)toimintoperusteisessa tuoteluokassa 6 tarkoitettuun kasvibiostimulanttiin.

               2.Sisäisen tuotannonvalvonnan ja valvotun tuotetestauksen sovellettavuus (moduuli A1)

               Moduulia A1 on sovellettava toimintoperusteisessa tuoteluokassa 1(C)(I)(a)(iii)(A) tarkoitettuun yksi- tai moniravinteiseen kiinteään epäorgaaniseen pääravinnelannoitteeseen, joka sisältää runsastyppistä ammoniumnitraattia, sekä tällaista tuotetta sisältävään toimintoperusteisessa tuoteluokassa 7 tarkoitettuun lannoitevalmisteiden mekaaniseen seokseen.

               3.EU-tyyppitarkastuksen (moduuli B) ja sisäiseen tuotannonvalvontaan perustuvan tyypinmukaisuuden (moduuli C) sovellettavuus

               1.Moduulia B voidaan yhdessä moduulin C kanssa soveltaa CE-merkittyihin lannoitevalmisteisiin, jotka koostuvat yksinomaan yhdestä tai useammasta

               (a)ainesosaluokassa 2 tarkoitetusta käsittelemättömästä tai mekaanisesti käsitellystä kasvista, kasvien osasta tai kasviuutteista,

               (b)muita polymeereistä kuin ainesosaluokassa 10 tarkoitetuista ravinnepolymeereistä,

               (c)ainesosaluokassa 11 tarkoitetuista eräistä eläimistä saatavista sivutuotteista, tai

               (d)ainesosaluokista, joihin voidaan soveltaa moduulia A kyseisen moduulin sovellettavuutta koskevan 1 kohdan 1 alakohdan mukaisesti.

               2.Moduulia B ja moduulia C voidaan soveltaa myös

               (a)toimintoperusteisessa tuoteluokassa 5(A)(I) tarkoitettuun nitrifikaatioinhibiittoriin,

               (b)toimintoperusteisessa tuoteluokassa 5(A)(II) tarkoitettuun ureaasi-inhibiittoriin,

               (c)toimintoperusteisessa tuoteluokassa 6 tarkoitettuun kasvibiostimulanttiin, ja

               (d)tuotteeseen, johon voidaan soveltaa moduulia A kyseisen moduulin sovellettavuutta koskevan 1 kohdan 2 alakohdan mukaisesti.

               3.Poiketen siitä, mitä 1 ja 2 kohdassa säädetään, moduuleita B ja C ei saa soveltaa toimintoperusteisessa tuoteluokassa 1(C)(I)(a)(i-ii)(A) tarkoitettuun yksi- tai moniravinteiseen kiinteään epäorgaaniseen pääravinnelannoitteeseen, joka sisältää runsastyppistä ammoniumnitraattia, eikä tällaista tuotetta sisältävään lannoitevalmisteiden mekaaniseen seokseen.

               4.Tuotantoprosessin laadunvarmistuksen sovellettavuus (moduuli D1)

               1.Moduulia D1 voi soveltaa mihin tahansa CE-merkittyyn lannoitevalmisteeseen.

               2.Poiketen siitä, mitä 1 kohdassa säädetään, moduulia D1 ei saa soveltaa toimintoperusteisessa tuoteluokassa 1(C)(I)(a)(i-ii)(A) tarkoitettuun yksi- tai moniravinteiseen kiinteään epäorgaaniseen pääravinnelannoitteeseen, joka sisältää runsastyppistä ammoniumnitraattia, eikä tällaista tuotetta sisältävään lannoitevalmisteiden mekaaniseen seokseen.

               2 osa
                  Vaatimustenmukaisuuden arviointimenettelyjen kuvaus

               Moduuli A – Sisäinen tuotannonvalvonta

               1.Moduulin kuvaus

               1.Sisäinen tuotannonvalvonta on vaatimustenmukaisuuden arviointimenettely, jossa valmistaja täyttää jäljempänä 2, 3 ja 4 kohdassa säädetyt velvoitteet sekä varmistaa ja vakuuttaa yksinomaisella vastuullaan, että kyseiset CE-merkityt lannoitevalmisteet täyttävät niihin sovellettavat tämän asetuksen vaatimukset.

               2.Tekniset asiakirjat

               2.1Valmistajan on laadittava tekniset asiakirjat. Asiakirjojen perusteella on voitava arvioida, onko CE-merkitty lannoitevalmiste asiaankuuluvien vaatimusten mukainen, ja niihin on sisällyttävä asianmukainen analyysi ja arviointi riskistä tai riskeistä.

               2.2Teknisissä asiakirjoissa on täsmennettävä sovellettavat vaatimukset, ja niiden on katettava CE-merkityn lannoitevalmisteen suunnittelu, valmistus ja käyttö siinä määrin kuin se on olennaista arvioinnin kannalta. Teknisten asiakirjojen on sisällettävä ainakin seuraavat osatekijät:

               (a)lannoitevalmisteen yleinen kuvaus,

               (b)rakenne- ja valmistuspiirustukset sekä kaaviot,

               (c)kuvaukset ja selitykset, jotka selvittävät näitä piirustuksia ja kaavioita sekä CE-merkityn lannoitevalmisteen käyttöä,

               (d)luettelo kokonaan tai osittain sovelletuista yhdenmukaistetuista standardeista, joiden viitetiedot on julkaistu Euroopan unionin virallisessa lehdessä, ja, jos näitä yhdenmukaistettuja standardeja ei ole sovellettu, kuvaukset ratkaisuista, jotka on valittu tämän asetuksen olennaisten vaatimusten täyttämiseksi, mukaan lukien luettelo sovelletuista yhteisistä spesifikaatioista ja muista asiaankuuluvista teknisistä spesifikaatioista. Osittain sovellettujen yhdenmukaistettujen standardien tapauksessa teknisissä asiakirjoissa on täsmennettävä osat, joita on sovellettu,

               (e)suoritettujen suunnittelulaskelmien ja tarkastusten tulokset jne., ja

               (f)testiraportit.

               3.Valmistus

               3.Valmistajan on toteutettava kaikki tarvittavat toimenpiteet sen varmistamiseksi, että valmistusprosessilla ja sen valvonnalla taataan, että valmistetut CE-merkityt lannoitevalmisteet ovat edellä 2 kohdassa tarkoitettujen teknisten asiakirjojen ja niihin sovellettavien tämän asetuksen vaatimusten mukaisia.

               4.CE-merkintä, EU-vaatimustenmukaisuusvakuutus

               4,1.Valmistajan on kiinnitettävä CE-merkintä kuhunkin yksittäiseen lannoitevalmisteeseen, joka täyttää tämän asetuksen sovellettavat vaatimukset.

               4,2.Valmistajan on laadittava kirjallinen EU-vaatimustenmukaisuusvakuutus kullekin CE-merkityn lannoitevalmisteen erälle ja pidettävä se yhdessä teknisten asiakirjojen kanssa kansallisten viranomaisten saatavilla kymmenen vuoden ajan sen jälkeen, kun CE-merkitty lannoitevalmiste on saatettu markkinoille. EU:n vaatimustenmukaisuusvakuutuksessa on yksilöitävä CE-merkitty lannoitevalmiste, jota varten se on laadittu.

               4,3.Kuhunkin CE-merkittyyn lannoitevalmisteeseen on liitettävä jäljennös EU:n vaatimustenmukaisuusvakuutuksesta.

               5.Valtuutettu edustaja

               5.Valmistajan valtuutettu edustaja voi täyttää valmistajan puolesta ja valmistajan vastuulla edellä 4 kohdassa tarkoitetut valmistajan velvollisuudet edellyttäen, että ne on eritelty toimeksiannossa.

               Moduuli A1 – Sisäinen tuotannonvalvonta ja valvottu tuotetestaus

               1.Moduulin kuvaus

               1.Sisäinen tuotannonvalvonta ja valvottu tuotetestaus on vaatimustenmukaisuuden arviointimenettely, jossa valmistaja täyttää jäljempänä 2, 3, 4 ja 5 kohdassa säädetyt velvoitteet sekä varmistaa ja vakuuttaa yksinomaisella vastuullaan, että kyseiset CE-merkityt lannoitevalmisteet täyttävät niihin sovellettavat tämän asetuksen vaatimukset.

               2.Tekniset asiakirjat

               2,1.Valmistajan on laadittava tekniset asiakirjat. Asiakirjojen perusteella on voitava arvioida, onko CE-merkitty lannoitevalmiste asiaankuuluvien vaatimusten mukainen, ja niihin on sisällyttävä asianmukainen analyysi ja arviointi riskistä tai riskeistä.

               2,2.Teknisissä asiakirjoissa on täsmennettävä sovellettavat vaatimukset, ja niiden on katettava CE-merkityn lannoitevalmisteen suunnittelu, valmistus ja käyttö siinä määrin kuin se on olennaista arvioinnin kannalta. Teknisten asiakirjojen on sisällettävä mahdollisuuksien mukaan ainakin seuraavat osatekijät:

               (a)lannoitevalmisteen yleinen kuvaus,

               (b)rakenne- ja valmistuspiirustukset sekä kaaviot,

               (c)kuvaukset ja selitykset, jotka selvittävät näitä piirustuksia ja kaavioita sekä CE-merkityn lannoitevalmisteen käyttöä,

               (d)niiden paikkojen sekä niissä paikoissa toimineiden nimet ja osoitteet, joissa tuote ja sen olennaiset aineosat on tuotettu,

               (e)luettelo kokonaan tai osittain sovelletuista yhdenmukaistetuista standardeista, joiden viitetiedot on julkaistu Euroopan unionin virallisessa lehdessä, ja, jos näitä yhdenmukaistettuja standardeja ei ole sovellettu, kuvaukset ratkaisuista, jotka on valittu tämän asetuksen olennaisten vaatimusten täyttämiseksi, mukaan lukien luettelo sovelletuista yhteisistä spesifikaatioista ja muista asiaankuuluvista teknisistä spesifikaatioista. Osittain sovellettujen yhdenmukaistettujen standardien tapauksessa teknisissä asiakirjoissa on täsmennettävä osat, joita on sovellettu,

               (f)suoritettujen suunnittelulaskelmien ja tarkastusten tulokset jne., ja

               (g)testiraportit.

               3.Valmistus

               3.Valmistajan on toteutettava kaikki tarvittavat toimenpiteet sen varmistamiseksi, että valmistusprosessilla ja sen valvonnalla taataan, että valmistetut CE-merkityt lannoitevalmisteet ovat edellä 2 kohdassa tarkoitettujen teknisten asiakirjojen ja niihin tämän asetuksen vaatimusten mukaisia.

               4.Tuotetarkastukset öljynpidätyskyvyn ja räjähtämättömyyden osalta

               4.Valmistajan on tehtävä jäljempänä 4.1–4.3 kohdassa tarkoitetut lämpökäsittelyt ja kokeet edustavalle tuotenäytteelle vähintään kolmen kuukauden välein vaatimusten mukaisuuden varmistamiseksi seuraavien suhteen:

               (a)tämän asetuksen liitteessä I olevan toimintoperusteisen tuoteluokan 1(C)(I)(a)(i-ii)(A) kohdassa 4 tarkoitettu öljynpidätyskyky, ja

               (b)tämän asetuksen liitteessä I olevan toimintoperusteisen tuoteluokan 1(C)(I)(a)(i-ii)(A) kohdassa 5 tarkoitettu räjähtämättömyys.

               Testit suoritetaan valmistajan valitseman ilmoitetun laitoksen vastuulla.

               4,1.Lämpökäsittelyt ennen liitteessä I olevan toimintoperusteisen tuoteluokan 1(C)(I)(a)(i-ii)(A) kohdassa 4 tarkoitetun öljynpidätyskykyvaatimuksen noudattamisen testaamista

               4.1.1Periaate ja määritelmä

               4.1.1Näyte lämmitetään erlenmeyerpullossa huoneen lämpötilasta 50 °C:seen ja pidetään tässä lämpötilassa kahden tunnin ajan (50 °C:n vaihe). Tämän jälkeen näytettä jäähdytetään, kunnes saavutetaan 25 °C:n lämpötila, ja näyte pidetään tässä lämpötilassa kahden tunnin ajan (25 °C:n vaihe). Peräkkäiset 50 °C:n ja 25 °C:n vaiheet muodostavat yhden lämpökäsittelyn. Kun näyte on läpikäynyt kaksi lämpökäsittelyä, se pidetään 20 (±3) °C:n lämpötilassa öljynpidätyskykyä mittaavan arvon määrittämiseksi.

               4.2.1Välineistö

               4.2.1Tavalliset laboratoriovälineet, erityisesti:

               (a)vesialtaat, joiden lämpötila voidaan termostaatin avulla säätää 25 (±1) ja 50 (±1) °C:seen

               (b)erlenmeyerpulloja, joista jokaisen tilavuus on 150 ml.

               4.3.1Menettely

               4.1.3.1Kukin 70 (5) gramman näyte pannaan erlenmeyerpulloon, joka sen jälkeen suljetaan tulpalla.

               4.1.3.2Kukin pullo siirretään kahden tunnin välein 50 °C:n altaasta 25 °C:n altaaseen ja päinvastoin.

               4.1.3.3Allasveden lämpötila pidetään vakiona ja vesi pidetään liikkeessä sekoittamalla sitä nopeasti, jotta vedenpinta ulottuu näytteen pinnan yläpuolelle. Tulppa suojataan kondensaatiolta vaahtokumisuojuksella.

               4,2.Lämpökäsittelyt ennen liitteessä I olevan toimintoperusteisen tuoteluokan 1(C)(I)(a)(i-ii)(A) kohdassa 5 tarkoitettua räjähtämättömyyskoetta

               4.2.1Periaate ja määritelmä

               4.2.1Näyte lämmitetään vedenpitävässä laatikossa huoneen lämpötilasta 50 °C:seen ja pidetään tässä lämpötilassa tunnin ajan (50 °C:n vaihe). Tämän jälkeen näytettä jäähdytetään, kunnes saavutetaan 25 °C:n lämpötila, ja näyte pidetään tässä lämpötilassa tunnin ajan (25 °C:n vaihe). Peräkkäiset 50 °C:n ja 25 °C:n vaiheet muodostavat yhden lämpökäsittelyn. Kun näyte on läpikäynyt vaadittavan määrän lämpökäsittelyjä, se pidetään 20 (±3) °C:n lämpötilassa räjähtämättömyyskokeeseen saakka.

               4.2.2Välineistö

               (a)vesiallas, jonka lämpötilaa voidaan säädellä termostaatilla 20 °C:sta 51 °C:seen ja jonka lämpenemis- ja jäähtymisnopeus on vähintään 10 °C/h, tai kaksi vesiallasta, joista toisen lämpötila on termostaatilla säädetty 20 °C:seen ja toisen 51 °C:seen. Altaiden vettä sekoitetaan koko ajan; altaan on oltava tilavuudeltaan niin suuri, että vesi pääsee kiertämään riittävästi.

               (b)ruostumattomasta teräksestä valmistettu laatikko, joka on kaikkialta vedenpitävä ja jonka keskellä on lämpöanturi. Laatikon ulkoleveys on 45 (±2) mm ja seinämien paksuus 1,5 mm (katso kuva 1). Laatikon korkeus ja pituus voidaan valita niin, että ne sopivat vesihauteen mittoihin, esim. pituus 600 mm, korkeus 400 mm.

               4.2.3Menettely

               4.2.3Yhteen räjähdykseen riittävä määrä lannoitetta pannaan laatikkoon ja kansi suljetaan.  Laatikko asetetaan vesialtaaseen. Vesi lämmitetään 51 °C:seen ja mitataan lämpötila lannoitteen keskeltä. Vesi jäähdytetään tunti sen jälkeen, kun lämpötila keskellä on noussut 50 °C:seen. Tunti sen jälkeen, kun lämpötila keskellä on 25 °C, aloitetaan jälleen veden lämmittäminen ja toinen lämpökierto. Jos käytetään kahta vesiallasta, laatikko siirretään altaasta toiseen kunkin lämmitys/jäähdytysjakson jälkeen.

               Kuvio 1

               4,3.Liitteessä I olevan toimintoperusteisen tuoteluokan 1(C)(I)(a)(i-ii)(A) kohdassa 5 tarkoitettu räjähtämättömyyskoe

               4.3.1Kuvaus

               4.3.1.1Koe on suoritettava edustavalle CE-merkitylle lannoitevalmistenäytteelle. Ennen räjähtämättömyyskoetta koko näytteen on käytävä läpi viisi lämpökäsittelyä edellä olevan 4.2 kohdan säännösten mukaisesti.

               4.3.1.2CE-merkitylle lannoitevalmisteelle on tehtävä räjähtämättömyyskoe vaaka-asennossa olevassa teräsputkessa seuraavien olosuhteiden vallitessa:

               (a)saumaton teräsputki,

               (b)putken pituus: vähintään 1 000 mm,

               (c)nimellishalkaisija ulkopuolelta mitattuna: vähintään 114 mm,

               (d)seinän nimellispaksuus: vähintään 5 mm,

               (e)tehostin: valitun tehostimen tyypin ja massan on oltava sellaiset, että ne maksimoivat näytteeseen kohdistetun räjähdyspaineen, jotta näytteen räjähdyksensiirtoalttius voitaisiin määrittää,

               (f)koelämpötila: 15-25 °C,

               (g)räjähdyksen toteamiseksi käytettävät lyijysylinterit: halkaisija 50 mm ja korkeus 100 mm,

               (h)sijoitettuna 150 mm välein tukemaan putkea horisontaalisesti. Koe on suoritettava kahdesti. Koetta pidetään luotettavana, jos yksi tai useampi putkea vasten olevista lyijysylintereistä painuu kokoon molemmissa kokeissa alle 5 %.

               4.3.2Periaate

               4.3.2Näytekappale suljetaan teräsputkeen, jossa se altistetaan räjähdyspanoksen aiheuttamalle tärähdykselle. Räjähdyksen eteneminen määritetään niiden lyijysylinterien kokoonpainumisesta, joiden päälle putki on asetettuna vaakatasossa kokeen aikana.

               4.3.3Materiaalit

               (a)83–86 % pentriittiä sisältävä muoviräjähde

               Tiheys: 1 500–1 600 kg/m3

               Räjähdysnopeus: 7 300–7 700 m/s

               Massa: 500 (± 1) grammaa

               (b)Seitsemän pituussuunnassa joustavaa sytytyslankaa, joiden päällys ei sisällä metallia

               Täyttömassa: 11–13 g/m

               Kunkin langan pituus: 400 (± 2) mm.

               (c)Sekundaarisesta räjähdysaineesta puristettu pelletti sytyttimen asettamista varten

               Räjähdysaine: heksogeeni/vaha 95/5 tai tetryyli tai samankaltainen sekundääriräjähde, voi sisältää grafiittia

               Tiheys: 1 500–1 600 kg/m3

               Halkaisija: 19–21 mm

               Korkeus: 19–23 mm

               Keskussyvennys sytytintä varten: halkaisija 7–7,3 mm, syvyys 12 mm.

               (d)ISO 65 - 1981 - Raskaat sarjat -standardin mukainen saumaton putki, jonka nimellisulottuvuudet DN 100 (4″)

               Ulkohalkaisija: 113,1–115,0 mm

               Seinämän paksuus: 5,0–6,5 mm

               Pituus: 1 005 (± 2) mm.

               (e)Pohjalevy

               Materiaali: hyvin hitsautuva teräs

               Mitat: 160 × 160 mm

               Paksuus: 5–6 mm.

               (f)Kuusi lyijysylinteriä

               Halkaisija: 50 (± 1) mm.

               Korkeus: 100–101 mm

               Materiaalit: pehmeä lyijy, jonka puhtausaste on vähintään 99,5 %.

               (g)Teräsharkko

               Pituus: vähintään 1 000 mm

               Leveys: vähintään 150 mm

               Korkeus: vähintään 150 mm

               Massa: vähintään 300 kg, jollei teräsharkolla ole vakaata perustaa.

               (h)Lisälataukseen tarvittava muovi- tai pahvisylinteri

               Seinämän paksuus: 1,5–2,5 mm

               Halkaisija: 92–96 mm

               Korkeus: 64–67 mm.

               (i)Sytytin (sähköinen tai muu kuin sähköinen), jonka sytytysvoima on 8-10

               (j)Puukiekko

               Halkaisija: 92–96 mm, jonka on sovittava muovi- tai pahvisylinterin (4.3.8) sisähalkaisijaan.

               Paksuus: 20 mm.

               (k)Puusauva, jonka ulottuvuudet ovat samat kuin sytyttimellä (edellä oleva i alakohta)

               (l)Nuppineuloja (enimmäispituus 20 mm)

               4.3.4Menettely

               4.3.4.1Teräsputkeen työnnettävän räjähdyspanoksen valmistaminen

               4.3.4.1Tarvikkeiden mukaan räjähdyspanos voidaan sytyttää käyttämällä

               joko jäljempänä 4.3.4.1.1 kohdassa tarkoitettua seitsemän kohdan samanaikaista sytytystä, tai

               jäljempänä 4.3.4.1.2 kohdassa tarkoitettua puristepallon keskussytytystä.

               4.3.4.1.1Seitsemän kohdan samanaikainen sytytys

               4.3.4.1.1Käyttövalmis räjähdyspanos esitetään jäljempänä olevassa kuvassa 2.

               4.3.4.1.1.1Porataan puukiekkoon (edellä olevan 4.3.3 kohdan j alakohta) reiät kiekon akselin keskuksen läpi sekä rinnakkain symmetrisesti 55 mm halkaisijasta sijaitsevan samankeskisen kehän läpi. Reikien halkaisijan on oltava 6–7 mm (ks. kuvion 2 sarakkeet A–B) käytettävän sytytyslangan halkaisijan mukaan (edellä olevan 4.3.3 kohdan b alakohta).

               4.3.4.1.1.2Leikataan seitsemän 400 mm:n mittaista joustavaa sytytyslankaa (edellä olevan 4.3.3 kohdan b alakohta). Räjähdysaineen valumista sytytyslangan päistä vältetään leikkaamalla lanka siististi ja sulkemalla leikkauspäät liimalla. Kukin seitsemästä langasta työnnetään puukiekossa (edellä olevan 4.3.3 kohdan j alakohta) olevien seitsemän reiän läpi siten, että lankojen päät työntyvät muutaman senttimetrin päähän kiekon toiselta puolelta. Pieni nuppineula (edellä olevan 4.3.3 kohdan l alakohta) työnnetään poikittain kunkin sytytyslangan tekstiilisuojukseen 5–6 mm päähän langan päästä ja langan ympärille pannaan liimaa 2 cm:n leveydeltä nuppineulan vieressä olevaan kohtaan. Lopuksi vedetään jokaista lankaa sen pitkästä päästä, niin että nuppineula ja puukiekko koskevat toisiaan.

               4.3.4.1.1.3Muotoillaan muoviräjähde (edellä olevan 4.3.3 kohdan a alakohta) 92–96 mm:n läpimittaiseksi sylinteriksi siten, että se mahtuu sylinteriin (edellä olevan 4.3.3 kohdan h alakohta). Tämä sylinteri asetetaan pystyasentoon tasaiselle alustalle ja työnnetään muovailtu räjähde sisään. Työnnetään tämän jälkeen sylinterin yläosaan puukiekko
                  17
               , johon on kiinnitetty seitsemän sytytyslankaa, ja painetaan se alas räjähteeseen. Sylinterin korkeus (64–67 mm) säädetään siten, että sen yläreuna ei ulotu puutason yläpuolelle. Lopuksi sylinteri kiinnitetään koko ympärykseltään puukiekkoon esim. niiteillä tai pienillä nauloilla.

               4.3.4.1.1.4Ryhmitetään sytytyslankojen vapaat päät puusauvan (edellä olevan 4.3.3 kohdan k alakohta) ympärille siten, että lankojen päät ovat kaikki sauvan kanssa samassa sauvaan nähden kohtisuorassa tasossa. Kiinnitetään langat kimpuksi sauvan ympärille teipillä
                  18
               .

               4.3.4.1.2Puristepallon keskussytytys

               4.3.4.1.2Käyttövalmis räjähdyspanos esitetään kuvassa 3.

               4.3.4.1.2.1Puristepallon valmistaminen

               4.3.4.1.2.1Noudattaen tarpeellista varovaisuutta pannaan 10 grammaa sekundääristä räjähdettä (edellä olevan 4.3.3 kohdan c alakohta) muottiin, jonka sisähalkaisija on 19–21 mm, ja painetaan räjähde muodoltaan ja tiheydeltään oikeaksi. (Läpimitan suhteen korkeuteen pitäisi olla likimain 1:1) Muotin pohjan keskiosassa on 12 mm:n korkuinen ja halkaisijaltaan 7,0–7,3 mm suuruinen tappi/naula (suuruus riippuu käytettävän sytyttimen halkaisijasta), joka muodostaa puristettuun hylsyyn sylinterin muotoisen syvennyksen sytyttimen lopulliseksi sisääntyöntämiseksi.

               4.3.4.1.2.2Räjähdyspanoksen valmistaminen

               4.3.4.1.2.2Räjähde (edellä olevan 4.3.3 kohdan a alakohta) pannaan pystyasennossa tasaisella alustalla olevaan sylinteriin (edellä olevan 4.3.3 kohdan h alakohta), räjähde painetaan alas käyttäen puumuottia, jotta se muotoutuu sylinteriksi, jonka keskellä on syvennys. Puristepelletti työnnetään tähän syvennykseen. Sylinterinmuotoinen räjähde, joka sisältää puristepelletin, peitetään puukiekolla (edellä olevan 4.3.3 kohdan j alakohta), jonka keskellä 7,0–7,3 mm:n päässä halkaisijasta on reikä, johon sytytin pannaan. Puukiekko ja sylinteri kiinnitetään toisiinsa teipillä. Varmistetaan, että kiekkoon poratut reiät ja puristepelletin syvennys ovat samakeskisiä työntämällä puusauva (edellä olevan 4.3.3 kohdan k alakohta) niiden läpi.

               4.3.4.2Räjähtämättömyyskokeisiin tarvittavien teräsputkien valmistaminen

               4.3.4.2Porataan teräsputken (edellä olevan 4.3.3 kohdan d alakohta) toiseen päähän kaksi halkaisijaltaan 4 mm:n mittaista vastakkain olevaa reikää reunaseinän läpi 4 mm:n päähän reunasta. Hitsataan puskusaumaan pohjalaatta (edellä olevan 4.3.3 kohdan e alakohta) putken vastakkaiseen päähän siten, että pohjalaatan ja putken seinän välinen suorassa kulmassa oleva hitsaussauma täyttyy kokonaan hitsausmetallilla kauttaaltaan putken ympäri.

               4.3.4.3Teräsputken täyttäminen ja lataaminen

               4.3.4.3(Ks. kuviot 2 ja 3)

               4.3.4.3.1Näyte, teräsputki ja räjähdyspanos tulee olla säädetty 20 ( 5) °C:seen. Kahteen räjähdyskokeeseen tarvitaan 16–18 kg:n näyte.

               4.3.4.3.2.1Putki asetetaan pystysuoraan asentoon siten, että sen nelikulmainen pohja lepää vakaata, tasaista, mielellään betonista alustaa vasten. Täytetään noin kolmasosa putkesta näytteellä ja pudotetaan putki viisi kertaa maahan pystysuorassa asennossa noin 10 cm:n korkeudelta, jotta prillit tai rakeet saataisiin mahdollisimman tiiviisti putkeen. Tiivistymisen edistämiseksi putkea täristetään iskemällä sen sivuseinää 750–1 000 gramman vasaralla aina pudotusten välillä yhteensä 10 kertaa.

               4.3.4.3.2.2Lataaminen toistetaan toisella näyte-erällä. Lopuksi lisätään näytettä vielä niin paljon, että tiivistämisen jälkeen, eli kun putki on nostettu ja pudotettu kymmenen kertaa ja kun sitä on isketty vasaralla yhteensä 20 kertaa, putkessa on tyhjää tilaa 70 mm.

               4.3.4.3.2.3Näytteen täyttökorkeus on sovitettava teräsputkeen siten, että räjähdys-panos (edellä 4.3.4.1.1 tai 4.3.4.1.2 kohdassa tarkoitettu), joka työnnetään sisään myöhemmin, tulee tiiviiseen kosketukseen näytteen kanssa koko pinnaltaan.

               4.3.4.3.3Työnnetään räjähdyspanos putkeen siten, että se on kosketuksissa näytteen kanssa; puukiekon yläpinnan on oltava 6 mm putken reunan alapuolella. On varmistettava, että räjähde ja näyte koskettavat toisiaan, lisäämällä tai poistamalla vähän näytettä. Kuvien 2 ja 3 mukaisesti sokat on työnnettävä reikien läpi putken avoimen pään lähellä ja niiden haarat on avattava putken seiniä myöten.

               4.3.4.4Teräsputken ja lyijysylinterien asettaminen (ks. kuvio 4)

               4.3.4.4.1Numeroidaan lyijysylinterien (edellä olevan 4.3.3 kohdan f alakohta) pohjat yhdestä kuuteen.  Tehdään 6 merkkiä 150 mm välein tasaisella alustalla makaavan teräsharkon (4.3.7) keskilinjalle siten, että ensimmäinen merkki on vähintään 75 mm:n päässä harkon reunasta.  Lyijysylinteri asetetaan pystyyn kuhunkin merkkiin siten, että kunkin sylinterin pohja on merkin keskellä.

               4.3.4.4.2Asetetaan kohdan 4.3.4.3 mukaan valmistettu sylinteri vaakatasoon lyijysylinterien päälle siten, että putken pituusakseli on teräsharkon keskilinjan suuntainen ja putken hitsattu pää ylittää 50 mm:llä lyijysylinteri nro 6:n. Putken pyörimisen estämiseksi työnnetään pieniä puukiiloja lyijysylinterien yläosien ja putken seinän väliin (yksi kullakin puolella) tai putken ja teräsharkon väliin pannaan puuristi.

               Huomautus: Varmistetaan, että putki koskettaa jokaista kuutta sylinteriä; putken pinnan vähäistä kaarevuutta voidaan tasata pyörittämällä putkea pituusakselinsa ympäri; jos jokin lyijysylintereistä on liian korkea, kyseistä sylinteriä kopautetaan varovasti vasaralla, kunnes se on toivotun mittainen.

               4.3.4.5Räjähdyksen valmistelu

               4.3.4.5.1Sijoitetaan 4.3.4.4 kohdassa kuvattu laite bunkkeriin tai sopivaan maanalaiseen tilaan, esim. kaivokseen tai tunneliin. Varmistetaan, että ennen räjäytystä teräsputken lämpötila pysyy 20 (5) °C:ssa.

               Huomautus: Jollei tällaista räjäytyspaikkaa ole, räjäytys voidaan tehdä betonivuoratussa kuopassa, joka on peitetty puutukeilla. Räjähdyksessä voi syntyä suurella nopeudella lentäviä terässirpaleita, joten räjäytys on tehtävä riittävän etäisyyden päässä asunnoista ja läpikulkuteistä.

               4.3.4.5.2Jos seitsemän kohdan samanaikaista räjähdysmenetelmää käytetään, on varmistettava, että sytytyslangat on asetettu edellä olevan 4.3.4.1.1.4 kohdan alaviitteen mukaisesti ja että ne on asetettu vaakatasoon.

               4.3.4.5.3Poistetaan lopuksi puusauva ja pannaan sen tilalle sytytin. Ei saa räjäyttää ennen kuin vaaravyöhyke on evakuoitu ja kokeeseen osallistuva henkilöstö on suojassa.

               4.3.4.5.4Räjäytetään räjähde.

               4.3.4.6.1Annetaan savujen haihtua riittävän kauan (kaasut ja joskus toksiset hajaantumistuotteet kuten typenoksidikaasut) ja kerätään lyijysylinterit ja mitataan niiden pituudet mikrometrillä.

               4.3.4.6.2Merkitään kunkin merkityn sylinterin kokoonpainuma prosentteina alkuperäisestä 100 mm:n pituudesta. Jos sylinterit ovat painuneet kokoon vinosti, merkitään korkeimman ja matalimman kohdan arvot ja lasketaan niiden keskiarvo.

               4.3.4.7Räjähdysnopeuden jatkuvaan mittaukseen tarkoitettua koetinta voidaan käyttää; koetin tulisi työntää sisään akselin pituussuunnassa tai sivuseinää pitkin..

               4.3.4.8Kutakin näytettä kohti on suoritettava kaksi räjähdyskoetta..

               4.3.5Testiraportti

               4.3.5Seuraavien muuttujien arvot on ilmaistava kunkin räjähdyskokeen testiraportissa:

               teräsputken ulkohalkaisijan ja seinän paksuuden mitatut arvot,

               teräsputken Brinell-kovuus,

               putken ja näytteen lämpötila hiukan ennen räjäyttämistä,

               näytteen pakkaustiheys (kg/m3) teräsputkessa,

               kunkin lyijysylinterin korkeus räjäytyksen jälkeen erittelemällä vastaava sylinterinumero,

               räjähdyspanokseen käytetty sytytysmenetelmä.

               4.3.5.1Testitulosten arviointi

               4.3.5.1Jos jokaisessa räjäytyksessä vähintään yhden sylinterin kokoonpainuma on alle 5 %, koetta voidaan pitää luotettavana.

               Kuvio 2

               Kuvio 3

               Kuvio 4

               5.Yhdenmukaisuusmerkintä ja EU-vaatimustenmukaisuusvakuutus

               5,1.Valmistajan on kiinnitettävä CE-merkintä kuhunkin yksittäiseen lannoitevalmisteeseen, joka täyttää tämän asetuksen sovellettavat vaatimukset.

               5,2.Valmistajan on laadittava kirjallinen EU-vaatimustenmukaisuusvakuutus kullekin CE-merkityn lannoitevalmisteen erälle ja pidettävä se yhdessä teknisten asiakirjojen kanssa kansallisten viranomaisten saatavilla kymmenen vuoden ajan sen jälkeen, kun CE-merkitty lannoitevalmiste on saatettu markkinoille. EU:n vaatimustenmukaisuusvakuutuksessa on yksilöitävä CE-merkitty lannoitevalmiste, jota varten se on laadittu.

               6.Valtuutettu edustaja

               6.Valmistajan valtuutettu edustaja voi täyttää valmistajan puolesta ja valmistajan vastuulla edellä 5 kohdassa tarkoitetut valmistajan velvollisuudet edellyttäen, että ne on eritelty toimeksiannossa.

               Moduuli B – EU-tyyppitarkastus

               1.EU-tyyppitarkastus on se vaatimustenmukaisuuden arviointimenettelyn osa, jossa ilmoitettu laitos tutkii lannoitevalmisteen teknisen suunnittelun sekä varmistaa ja vakuuttaa, että CE-merkityn lannoitevalmisteen tekninen suunnittelu täyttää tämän asetuksen vaatimukset.

               2.CE-merkityn lannoitevalmisteen teknisen suunnittelun asianmukaisuuden arviointi voidaan suorittaa tarkastamalla jäljempänä 3.2 kohdassa tarkoitetut tekniset asiakirjat ja niitä tukeva aineisto sekä näytteet, jotka edustavat valmisteen yhden tai useamman kriittisen osan aiottua tuotantoa (tuotantotyypin ja suunnittelutyypin yhdistelmä),

               3,1.Valmistaja tekee EU-tyyppitarkastusta koskevan hakemuksen yhdelle valitsemalleen ilmoitetulle laitokselle.

               3,2.Hakemuksessa on mainittava:

               (a)valmistajan nimi ja osoite sekä myös valtuutetun edustajan nimi ja osoite, jos tämä tekee hakemuksen,

               (b)kirjallinen vakuutus siitä, ettei samaa hakemusta ole esitetty millekään muulle ilmoitetulle laitokselle,

               (c)tekniset asiakirjat. Teknisten asiakirjojen perusteella on voitava arvioida, onko CE-merkitty lannoitevalmiste tämän asetuksen sovellettavien vaatimusten mukainen, ja niihin on sisällyttävä asianmukainen analyysi ja arviointi riskistä tai riskeistä. Teknisissä asiakirjoissa on täsmennettävä sovellettavat vaatimukset, ja niiden on katettava CE-merkityn lannoitevalmisteen suunnittelu, valmistus ja käyttö siinä määrin kuin se on olennaista arvioinnin kannalta. Teknisten asiakirjojen on sisällettävä mahdollisuuksien mukaan ainakin seuraavat osatekijät:

               lannoitevalmisteen yleinen kuvaus,

               rakenne- ja valmistuspiirustukset sekä kaaviot;

               kuvaukset ja selitykset, jotka selvittävät näitä piirustuksia ja kaavioita sekä CE-merkityn lannoitevalmisteen käyttöä,

               luettelo kokonaan tai osittain sovelletuista yhdenmukaistetuista standardeista, joiden viitetiedot on julkaistu Euroopan unionin virallisessa lehdessä, ja, jos näitä yhdenmukaistettuja standardeja ei ole sovellettu, kuvaukset ratkaisuista, jotka on valittu tämän asetuksen olennaisten vaatimusten täyttämiseksi, mukaan lukien luettelo sovelletuista yhteisistä spesifikaatioista ja muista asiaankuuluvista teknisistä spesifikaatioista. Osittain sovellettujen yhdenmukaistettujen standardien tapauksessa teknisissä asiakirjoissa on täsmennettävä osat, joita on sovellettu,

               suoritettujen suunnittelulaskelmien ja tarkastusten tulokset jne.,

               testiraportit, ja

               silloin kun tuote sisältää asetuksen (EY) N:o 1069/2009 tarkoitettuja eläimistä saatavia sivutuotteita tai koostuu niistä, kyseisen asetuksen nojalla vaadittavat kaupalliset asiakirjat tai terveystodistukset sekä todisteet siitä, että eläimistä saatavat sivutuotteet ovat saavuttaneet kyseisessä asetuksessa tarkoitetun valmistusketjun päätepisteen;

               (d)aiottua tuotantoa edustavat näytteet. Ilmoitettu laitos voi pyytää lisänäytteitä, jos ne ovat tarpeen testausohjelman suorittamiseksi;

               (e)teknisen suunnittelun asianmukaisuutta osoittava aineisto. Tässä aineistossa on mainittava kaikki asiaankuuluvat asiakirjat, joita on käytetty, erityisesti siinä tapauksessa, että asiaankuuluvia yhdenmukaistettuja standardeja ei ole sovellettu kokonaisuudessaan. Aineistoon on sisällytettävä tarvittaessa niiden testien tulokset, jotka valmistaja on tehnyt asianmukaisessa laboratoriossaan muiden asiaankuuluvien teknisten spesifikaatioiden mukaisesti tai jotka on teetetty valmistajan puolesta ja tämän vastuulla jossain toisessa testilaboratoriossa.

               4.Ilmoitetun laitoksen on

               (a)CE-merkittyjen lannoitevalmisteiden osalta:

               (1)tutkittava tekniset asiakirjat ja niitä tukeva aineisto CE-merkityn lannoitevalmisteen teknisen suunnittelun asianmukaisuuden arvioimiseksi;

               (b)näytteen tai näytteiden osalta:

               (2)varmennettava, että näyte tai näytteet on valmistettu teknisten asiakirjojen mukaisesti, sekä yksilöitävä ne osat, jotka on suunniteltu asiaa koskevien yhdenmukaistettujen standardien ja/tai teknisten spesifikaatioiden sovellettavien säännösten mukaisesti, samoin kuin osat, jotka on suunniteltu muiden asiaankuuluvien teknisten spesifikaatioiden mukaisesti;

               (3)tehtävä tai teetettävä asianmukaiset tarkastukset ja testit sen tarkastamiseksi, että kun valmistaja on päättänyt soveltaa asiaankuuluvissa yhdenmukaistetuissa standardeissa ja/tai teknisissä spesifikaatioissa esitettyjä ratkaisuja, niitä on sovellettu oikein;

               (4)tehtävä tai teetettävä asianmukaiset tarkastukset ja testit sen tarkastamiseksi, täyttävätkö valmistajan soveltamat ratkaisut tämän asetuksen vastaavat olennaiset vaatimukset silloin, kun asiaa koskevissa yhdenmukaistetuissa standardeissa ja/tai teknisissä spesifikaatioissa esitettyjä ratkaisuja ei ole sovellettu;

               (5)sovittava valmistajan kanssa paikka, jossa tarkastukset ja tarvittavat testit tehdään.

               5.Ilmoitetun laitoksen on laadittava arviointiraportti, johon kirjataan 4 kohdan mukaisesti toteutetut toimet ja niiden tulokset. Ilmoitettu laitos voi julkistaa raportin sisällön joko kokonaan tai osittain ainoastaan valmistajan suostumuksella, sanotun kuitenkaan rajoittamatta sen velvoitteita ilmoittamisesta vastaavia viranomaisia kohtaan.

               6,1.Jos tyyppi täyttää tämän asetuksen kyseiseen CE-merkittyyn lannoitevalmisteeseen sovellettavat vaatimukset, ilmoitetun laitoksen on annettava EU-tyyppitarkastustodistus valmistajalle. Todistuksessa on oltava valmistajan nimi ja osoite, tarkastuksessa tehdyt päätelmät, (mahdolliset) todistuksen voimassaoloa koskevat edellytykset  ja hyväksytyn tyypin tunnistamiseen tarvittavat tiedot. Todistukseen voidaan liittää yksi tai useampia liitteitä.

               6,2.Todistuksessa ja sen liitteissä on oltava kaikki asiaankuuluvat tiedot, jotta voidaan arvioida, ovatko valmistetut CE-merkityt lannoitevalmisteet tarkastetun tyypin mukaisia, ja jotta käytön aikainen lisävalvonta on mahdollista.

               6,3.Jos tyyppi ei täytä tämän asetuksen vaatimuksia, ilmoitetun laitoksen on kieltäydyttävä antamasta EU-tyyppitarkastustodistusta ja ilmoitettava siitä hakijalle sekä esitettävä yksityiskohtaiset perustelut todistuksen epäämiselle.

               7,1.Ilmoitetun laitoksen on arvioinneissaan pysyttävä ajan tasalla yleisesti tunnustetussa kehityksen tasossa mahdollisesti tapahtuvista muutoksista, jotka viittaavat siihen, että hyväksytty tyyppi ei ehkä enää vastaa tämän asetuksen vaatimuksia, ja määritettävä, edellyttävätkö tällaiset muutokset lisätutkimuksia. Jos näin on, ilmoitetun laitoksen on ilmoitettava asiasta valmistajalle.

               7,2.Valmistajan on ilmoitettava EU-tyyppitarkastustodistusta koskevia teknisiä asiakirjoja hallussaan pitävälle ilmoitetulle laitokselle kaikista hyväksyttyyn tyyppiin tehdyistä muutoksista, jotka voivat vaikuttaa siihen, onko CE-merkitty lannoitevalmiste tämän asetuksen vaatimusten mukainen, tai todistuksen voimassaoloa koskeviin edellytyksiin. Tällaiset muutokset vaativat lisähyväksynnän, joka annetaan alkuperäiseen EU-tyyppitarkastustodistukseen tehtävän lisäyksen muodossa.

               8,1.Kunkin ilmoitetun laitoksen on ilmoitettava omalle ilmoittamisesta vastaavalle viranomaiselleen EU-tyyppitarkastustodistuksista ja/tai niiden lisäyksistä, jotka se on antanut tai peruuttanut, ja sen on annettava säännöllisesti tai pyynnöstä oman ilmoittamisesta vastaavien viranomaistensa saataville luettelo todistuksista ja/tai niiden lisäyksistä, jotka on evätty tai peruutettu toistaiseksi tai joita on muutoin rajoitettu.

               8,2.Kunkin ilmoitetun laitoksen on ilmoitettava muille ilmoitetuille laitoksille EU-tyyppitarkastustodistuksista ja/tai niiden lisäyksistä, jotka se on evännyt, peruuttanut toistaiseksi tai kokonaan tai joita se on muutoin rajoittanut, ja pyynnöstä niistä todistuksista ja/tai niiden lisäyksistä, jotka se on antanut.

               8,3.Komissio, jäsenvaltiot ja muut ilmoitetut laitokset voivat pyynnöstä saada jäljennöksen EU-tyyppitarkastustodistuksista ja/tai niiden lisäyksistä. Komissio ja jäsenvaltiot voivat pyynnöstä saada jäljennöksen teknisistä asiakirjoista ja ilmoitetun laitoksen suorittamien tarkastusten tuloksista.

               8,4.Ilmoitetun laitoksen on säilytettävä jäljennös EU-tyyppitarkastustodistuksesta, sen liitteistä ja lisäyksistä sekä teknisistä asiakirjoista, valmistajan toimittamat asiakirjat mukaan luettuina, todistuksen voimassaolon päättymiseen saakka.

               9.Valmistajan on pidettävä kansallisten viranomaisten saatavilla jäljennös EU-tyyppitarkastustodistuksesta, sen liitteistä ja lisäyksistä sekä teknisistä asiakirjoista kymmenen vuoden ajan sen jälkeen, kun CE-merkitty lannoitevalmiste on saatettu markkinoille.

               10.Valmistajan valtuutettu edustaja voi tehdä 3 kohdassa tarkoitetun hakemuksen ja täyttää 7 ja 9 kohdassa säädetyt velvoitteet edellyttäen, että ne on eritelty toimeksiannossa.

               Moduuli C – Sisäiseen tuotannonvalvontaan perustuva tyypinmukaisuus

               1.Moduulin kuvaus

               1.Sisäiseen tuotannonvalvontaan perustuva tyypinmukaisuus on se vaatimustenmukaisuuden arviointimenettelyn osa, jossa valmistaja täyttää 2 ja 3 kohdassa säädetyt velvoitteet sekä varmistaa ja vakuuttaa, että kyseiset CE-merkityt lannoitevalmisteet ovat EU-tyyppitarkastustodistuksessa kuvatun tyypin mukaisia ja täyttävät niihin sovellettavat tämän asetuksen vaatimukset.

               2.Valmistus

               2.Valmistajan on toteutettava kaikki tarvittavat toimenpiteet sen varmistamiseksi, että valmistusprosessilla ja sen valvonnalla taataan, että valmistetut CE-merkityt lannoitevalmisteet ovat EU-tyyppitarkastustodistuksessa kuvatun tyypin ja niihin sovellettavien tämän asetuksen vaatimusten mukaisia.

               3.Yhdenmukaisuusmerkintä ja EU-vaatimustenmukaisuusvakuutus

               3.1Valmistajan on kiinnitettävä CE-merkintä kuhunkin yksittäiseen lannoitevalmisteeseen, joka on EU-tyyppitarkastustodistuksessa kuvatun tyypin mukainen ja täyttää tämän asetuksen vaatimukset.

               3.2Valmistajan on laadittava kirjallinen EU-vaatimustenmukaisuusvakuutus kullekin CE-merkityn lannoitevalmisteen erälle ja pidettävä se kansallisten viranomaisten saatavilla kymmenen vuoden ajan sen jälkeen, kun CE-merkitty lannoitevalmiste on saatettu markkinoille. EU:n vaatimustenmukaisuusvakuutuksessa on yksilöitävä CE-merkityn lannoitevalmisteen erä, jota varten se on laadittu.

               3,3.Jäljennös EU-vaatimustenmukaisuusvakuutuksesta on pyynnöstä toimitettava asiasta vastaaville viranomaisille.

               4.Valtuutettu edustaja

               4.Valmistajan valtuutettu edustaja voi täyttää valmistajan puolesta ja valmistajan vastuulla 3 kohdassa tarkoitetut valmistajan velvollisuudet edellyttäen, että ne on eritelty toimeksiannossa.

               Moduuli D1: Tuotantoprosessin laadunvarmistus

               1.Moduulin kuvaus

               1.Tuotantoprosessin laadunvarmistus on vaatimustenmukaisuuden arviointimenettely, jossa CE-merkityn lannoitevalmisteen valmistaja täyttää 2, 4 ja 7 kohdassa säädetyt velvoitteet sekä varmistaa ja vakuuttaa yksinomaisella vastuullaan, että kyseiset CE-merkityt lannoitevalmisteet täyttävät niihin sovellettavat tämän asetuksen vaatimukset.

               2.Tekniset asiakirjat

               2.CE-merkityn lannoitevalmisteen valmistajan on laadittava tekniset asiakirjat. Asiakirjojen perusteella on voitava arvioida, onko tuote asiaankuuluvien vaatimusten mukainen, ja niihin on sisällyttävä asianmukainen analyysi ja arviointi riskistä tai riskeistä. Teknisissä asiakirjoissa on täsmennettävä sovellettavat vaatimukset, ja niiden on katettava tuotteen suunnittelu, valmistus ja käyttö siinä määrin kuin se on olennaista arvioinnin kannalta. Teknisten asiakirjojen on sisällettävä mahdollisuuksien mukaan ainakin seuraavat osatekijät:

               (a)tuotteen yleinen kuvaus,

               (b)rakenne- ja valmistuspiirustukset sekä kaaviot, mukaan lukien tuotantoprosessin kirjallinen kuvaus ja kaavakuva, johon on merkitty selkeästi jokainen käsittely, varastointiastia ja alue;

               (c)kuvaukset ja selitykset, jotka selvittävät näitä piirustuksia ja kaavioita sekä CE-merkityn lannoitevalmisteen käyttöä,

               (d)luettelo kokonaan tai osittain sovelletuista yhdenmukaistetuista standardeista, joiden viitetiedot on julkaistu Euroopan unionin virallisessa lehdessä, ja, jos näitä yhdenmukaistettuja standardeja ei ole sovellettu, kuvaukset ratkaisuista, jotka on valittu tämän asetuksen olennaisten vaatimusten täyttämiseksi, mukaan lukien luettelo sovelletuista yhteisistä spesifikaatioista ja muista asiaankuuluvista teknisistä spesifikaatioista. Osittain sovellettujen yhdenmukaistettujen standardien tapauksessa teknisissä asiakirjoissa on täsmennettävä osat, joita on sovellettu,

               (e)suoritettujen suunnittelulaskelmien ja tarkastusten tulokset jne.,

               (f)testiraportit, ja

               (g)silloin kun tuote sisältää asetuksen (EY) N:o 1069/2009 tarkoitettuja eläimistä saatavia sivutuotteita tai koostuu niistä, kyseisen asetuksen nojalla vaadittavat kaupalliset asiakirjat tai terveystodistukset sekä todisteet siitä, että eläimistä saatavat sivutuotteet ovat saavuttaneet kyseisessä asetuksessa tarkoitetun valmistusketjun päätepisteen.

               3.Teknisten asiakirjojen saatavuus

               3.Valmistajan on pidettävä tekniset asiakirjat asianomaisten kansallisten viranomaisten saatavilla kymmenen vuoden ajan sen jälkeen, kun CE-merkitty lannoitevalmiste on saatettu markkinoille.

               4.Valmistus

               4.Valmistajan on sovellettava 5 kohdan mukaista hyväksyttyä laatujärjestelmää kyseisten tuotteiden tuotannossa, tuotteen lopputarkastuksessa ja testauksessa, ja sen on oltava 6 kohdan mukaisen valvonnan alainen.

               5.Laatujärjestelmä

               5,1.Valmistajan on otettava käyttöön laatujärjestelmä, jonka avulla varmistetaan, että CE-merkitty lannoitevalmiste on siihen sovellettavien tämän asetuksen vaatimusten mukainen.

               5.1.1Laatujärjestelmän on sisällettävä laatutavoitteet ja organisaation rakenne, johdon vastuualueet ja toimivalta tuotteiden laadun osalta.

               5.1.1.1Valmistajan organisaation ylemmän johdon on liitteessä II määriteltyyn ainesosaluokkaan 3 kuuluvan kompostin ja ainesosaluokkaan 5 kuuluvan mädätteen osalta

               (a)varmistettava, että käytettävissä on riittävät resurssit (henkilöstö, infrastruktuuri, laitteistot) laatujärjestelmän luomiseksi ja täytäntöönpanemiseksi;

               (b)nimettävä organisaation hallinnosta jäsen, joka on vastuussa seuraavista:

               sen varmistaminen, että laadunhallintaprosessit vahvistetaan, hyväksytään, pannaan täytäntöön ja pidetään yllä;

               raportointi valmistajan ylemmälle johdolle laatujärjestelmän toimivuudesta ja parantamistarpeista;

               sen varmistaminen, että valmistajan organisaatiossa lisätään tietoisuutta kuluttajien tarpeista ja lakisääteisistä vaatimuksista ja että henkilöstö on tietoinen laadunhallintavaatimusten merkityksestä ja tärkeydestä tämän asetuksen lakisääteisten vaatimusten noudattamisen takaamiseksi;

               sen varmistaminen, että jokainen henkilö, jonka tehtävät vaikuttavat tuotteen laatuun, saa riittävän koulutuksen ja ohjeistuksen; ja

               sen varmistaminen, että jäljempänä 5.1.4 kohdassa mainitut laadunhallinta-asiakirjat luokitellaan;

               (c)tehtävä sisäinen auditointi vuosittain tai suunniteltua aikaisemmin, jos ilmenee jokin merkittävä muutos, joka voi vaikuttaa CE-merkityn lannoitevalmisteen laatuun; ja

               (d)varmistettava, että käyttöön otetaan asianmukaiset organisaation sisällä ja ulkopuolella tapahtuvaa viestintää koskevat menettelyt ja että laadunhallinnan tehokkuuden osalta toteutetaan viestintää.

               5.1.2Laatujärjestelmä on pantava täytäntöön valmistusta, laadunvalvontaa ja laadunvarmistusta koskevien menetelmien sekä prosessien ja järjestelmällisten toimien kautta.

               5.1.2.1Liitteessä II määriteltyyn ainesosaluokkaan 3 kuuluvan kompostin ja ainesosaluokkaan 5 kuuluvan mädätteen osalta järjestelmän on varmistettava, että kyseisessä liitteessä määriteltyjä kompostointia ja mädätysprosessia koskevia kriteereitä noudatetaan.

               5.1.3Laatujärjestelmässä on oltava ennen valmistusta, valmistuksen aikana ja valmistuksen jälkeen tehtävät tarkastukset ja testit sekä niiden suoritustiheys.

               5.1.3.1Liitteessä II määriteltyyn ainesosaluokkaan 3 kuuluvan kompostin ja ainesosaluokkaan 5 kuuluvan mädätteen osalta tarkastuksiin ja testeihin on kuuluttava seuraavaa:

               (a)Kustakin panosmateriaalierästä on kirjattava seuraavat tiedot:

               (1)toimituspäivä;

               (2)määrä painona (tai volyymiin ja tiheyteen perustuva arvio);

               (3)panosmateriaalin toimittajan tunnistetiedot;

               (4)panosmateriaalin laji;

               (5)jokaisen erän ja sen paikan, johon erä on laitosalueella toimitettu, tunnistetiedot. Erälle on annettava koko tuotantoprosessin ajaksi yksilöllinen tunnistekoodi laadunhallintaa varten; ja

               (6)jos erä hylätään, hylkäysperusteet ja se, minne erä lähetettiin.

               (b)Pätevän henkilöstön on tehtävä jokaiselle panosmateriaalierälle silmämääräinen tarkastus ja tarkistettava, täyttääkö se liitteessä II määriteltyyn ainesosaluokkaan 3 tai 5 liittyvien panosmateriaalien spesifikaatiot.

               (c)Valmistaja on hylättävä panosmateriaalierät, joiden silmämääräinen tarkastus herättää epäilyjä siitä, että

               niissä esiintyy aineita, jotka ovat vaarallisia tai haitallisia kompostoinnille, mädätysprosessille tai lopullisen CE-merkityn lannoitevalmisteen laadulle; tai

               erä ei ole liitteessä II määriteltyyn ainesosaluokkaan 3 tai 5 liittyvien panosmateriaalien spesifikaatioiden mukainen erityisesti koska erässä esiintyvän muoviksi vuoksi makroskooppisten epäpuhtauksien enimmäismäärä ylittyy.

               (d)Henkilöstö on saanut koulutuksen, joka koskee

               panosmateriaaleihin mahdollisesti liittyviä potentiaalisesti vaarallisia ominaisuuksia; ja

               seikkoja, joiden avulla vaaralliset ominaisuudet ja muovin esiintyminen voidaan tunnistaa.

               (e)Panosmateriaaleista on otettava näytteitä sen tarkistamiseksi, ovatko ne liitteessä II määriteltyyn ainesosaluokkaan 3 kuuluvalle kompostille ja ainesosaluokkaan 5 kuuluvalle mädätteelle vahvistettujen ainesosaspesifikaatioiden mukaiset, ja vaarantavatko panosmateriaalin ominaisuudet CE-merkityn lannoitevalmisteen liitteen I asiaankuuluvien vaatimusten mukaisuuden.

               (f)Panosmateriaalista on otettava näytteet vähintään seuraavin väliajoin:

                        Vuotuinen panos
                        (tonnia)

                        Näytteitä/vuosi

                        ≤ 3 000

                        1

                        3 001–10 000

                        2

                        10 001–20 000

                        3

                        20 001–40 000

                        4

                        40 001–60 000

                        5

                        60 001–80 000

                        6

                        80 001–100 000

                        7

                        100 001–120 000

                        8

                        120 001–140 000

                        9

                        140 001–160 000

                        10

                        160 001–180 000

                        11

                        > 180 000

                        12

               (g)Jos jokin testattavista panosmateriaalinäytteistä ei noudata yhtä tai useampaa tämän asetuksen liitteiden I ja II asianomaisissa jaksoissa määriteltyjä sovellettavia enimmäismääriä, edellä 5.1.1.1 kohdan b alakohdassa tarkoitetun laadunhallinnasta vastaavan henkilön on

               (1)yksilöitävä selkeästi vaatimusten vastaiset tuotteet ja niiden varastointipaikka;

               (2)analysoitava vaatimustenvastaisuuden syyt ja toteutettava tarvittavat toimet sen toistuvuuden estämiseksi;

               (3)kirjattava 5.1.4 kohdassa tarkoitettuihin laatupöytäkirjoihin, käsitelläänkö tuote uudelleen vai hävitetäänkö se.

               5.1.4Valmistaja on säilytettävä laatupöytäkirjat, kuten tarkastusraportit ja testaus- ja kalibrointitiedot, asianomaisen henkilöstön pätevyyteen liittyvät selvitykset jne.

               5.1.4.1Liitteessä II määriteltyyn ainesosaluokkaan 3 kuuluvan kompostin ja ainesosaluokkaan 5 kuuluvan mädätteen osalta laatupöytäkirjoissa on osoitettava panosmateriaalien tehokas valvonta sekä panos- ja tuotosmateriaalien tuotanto ja varastointi kuten myös se, että ne ovat tämän asetuksen asiaankuuluvien vaatimusten mukaisia. Jokaisen asiakirjan on oltava helppolukuinen ja saatavilla kaikissa käyttöpaikoissaan, ja vanhentuneet versiot on poistettava nopeasti niiden käyttöpaikoista ja ainakin merkittävä vanhentuneiksi. Laadunhallinta-asiakirjoissa on oltava vähintään seuraavat tiedot:

               (a)nimi;

               (b)version numero;

               (c)antopäivä;

               (d)sen antaneen henkilön nimi;

               (e)panosmateriaalien tehokasta valvontaa koskevat merkinnät;

               (f)tuotantoprosessin tehokasta valvontaa koskevat merkinnät;

               (g)tuotosmateriaalien tehokasta valvontaa koskevat merkinnät;

               (h)vaatimustenvastaisuuksia koskevat merkinnät;

               (i)merkinnät kaikista laitosalueella esiintyneistä onnettomuuksista tai häiriöistä ja niiden tunnetuista tai epäillyistä syistä sekä toteutetuista toimista;

               (j)merkinnät kolmansien osapuolten tekemistä valituksista ja niiden käsittelystä;

               (k)merkintä tuotteen laadusta vastaavien henkilöiden saaman koulutuksen päivämäärästä, lajista ja aiheesta;

               (l)sisäisen auditoinnin tulokset ja toteutetut toimet; sekä

               (m)ulkoisen auditoinnin tulokset ja toteutetut toimet.

               5.1.5Tuotteilta vaaditun laadun toteutumista ja laatujärjestelmän toiminnan tehokkuutta on valvottava.

               5.1.5.1Valmistaja on laadittava liitteessä II määriteltyyn ainesosaluokkaan 3 kuuluvalle kompostille ja ainesosaluokkaan 5 kuuluvalle mädätteelle laatujärjestelmän noudattamisen tarkistamiseksi vuotuisen sisäisen auditoinnin ohjelma, joka sisältää seuraavat osiot:

               (1)menettely niiden tehtävien ja vaatimusten määrittelemiseksi, jotka liittyvät sisäisen auditoinnin suunnitteluun ja toteuttamiseen, merkintöjen laatimiseen ja tuloksista raportoimiseen. On laadittava raportti, jossa yksilöidään laatujärjestelmän vaatimustenvastaisuudet, ja kaikista korjaavista toimista on raportoitava. Sisäistä auditointia koskevat merkinnät on liitettävä laadunhallinta-asiakirjoihin.

               (2)Etusijalle on asetettava ulkoisessa auditoinnissa havaitut vaatimustenvastaisuudet.

               (3)Yksikään auditoija ei saa tarkastaa omaa työtään.

               (4)Auditoitavasta alueesta vastaavan johtohenkilön on varmistettava, että tarvittavat korjaavat toimet toteutetaan ilman aiheetonta viivytystä.

               (5)Toisen laadunhallintajärjestelmän puitteissa toteutettava sisäinen auditointi voidaan ottaa huomioon edellyttäen, että sen lisäksi tehdään tämän laatujärjestelmän vaatimusten auditointi.

               5,2.Valmistajan on tehtävä kyseisten tuotteiden osalta käyttämänsä laatujärjestelmän arviointia koskeva hakemus valitsemalleen akkreditoidulle ilmoitetulle laitokselle. Hakemuksessa on mainittava:

               -
                     valmistajan nimi ja osoite sekä myös valtuutetun edustajan nimi ja osoite, jos tämä tekee hakemuksen,

               -
                     kirjallinen vakuutus siitä, ettei samaa hakemusta ole esitetty millekään muulle ilmoitetulle laitokselle,

               -
                     kaikki asianmukaiset tiedot kyseisestä tuoteluokasta,

               -
                     laatujärjestelmää koskevat asiakirjat,

               -
                     tekniset asiakirjat kaikista 5.1 kohdassa ja sen alakohdissa mainituista laatujärjestelmän osioista.

               5,3.Kaikki valmistajan hyväksymät perusedellytykset, vaatimukset ja määräykset on kirjattava järjestelmällisesti ja täsmällisesti kirjallisiksi ohjelmiksi, menettelyiksi ja ohjeiksi. Laatujärjestelmää koskevien asiakirjojen avulla on voitava tulkita yhdenmukaisesti laatuohjelmia, suunnitelmia, käsikirjoja ja tallenteita. Sen on erityisesti sisällettävä kattava kuvaus kaikista edellä 5.1 kohdassa ja sen alakohdissa mainituista laatujärjestelmän osioista.

               5.4.1Ilmoitetun laitoksen on arvioitava laatujärjestelmä määrittääkseen, täyttääkö se 5.1 kohdassa ja sen alakohdissa tarkoitetut vaatimukset.

               5.4.2Ilmoitetun laitoksen on oletettava, että laatujärjestelmän osat, joissa noudatetaan asiaa koskevan yhdenmukaistetun standardin vastaavia spesifikaatioita, ovat näiden vaatimusten mukaisia.

               5.4.3Sen lisäksi, että auditointiryhmällä on oltava kokemusta laadunhallintajärjestelmistä, ryhmässä on oltava vähintään yksi jäsen, jolla on kokemusta kyseisen tuotealan ja tuoteteknologian arvioimisesta ja joka tuntee tämän asetuksen sovellettavat vaatimukset. Auditointiin on sisällyttävä tarkastus käynti valmistajan tiloihin. Auditointiryhmän on tarkastettava 2 kohdassa tarkoitetut tekniset asiakirjat sen varmistamiseksi, että valmistaja kykenee yksilöimään tämän asetuksen asiaankuuluvat vaatimukset ja suorittamaan tarvittavat tutkimukset, joiden tarkoituksena on varmistaa, että CE-merkitty lannoitevalmiste on näiden vaatimusten mukainen.

               5.4.4Päätöksestä on ilmoitettava valmistajalle. Ilmoitukseen on sisällyttävä auditoinnin päätelmät ja arviointipäätöksen perustelut.

               5,5.Valmistaja sitoutuu täyttämään laatujärjestelmästä, sellaisena kuin se on hyväksytty, johtuvat velvollisuudet ja ylläpitämään laatujärjestelmää niin, että se pysyy riittävänä ja tehokkaana.

               5.6.1Valmistajan on ilmoitettava laatujärjestelmän hyväksyneelle ilmoitetulle laitokselle kaikista laatujärjestelmään suunnitelluista muutoksista.

               5.6.2Ilmoitetun laitoksen on arvioitava ehdotetut muutokset ja päätettävä, täyttääkö muutettu laatujärjestelmä edelleen 5.2 kohdassa tarkoitetut vaatimukset vai onko tarpeen suorittaa uusi arviointi.

               5.6.3Sen on ilmoitettava päätöksestään valmistajalle. Ilmoitukseen on sisällyttävä tutkimuksen päätelmät ja arviointipäätöksen perustelut.

               6.Ilmoitetun laitoksen vastuulla oleva valvonta

               6.1Valvonnan tarkoituksena on varmistaa, että valmistaja täyttää hyväksytystä laatujärjestelmästä aiheutuvat velvoitteensa asianmukaisesti.

               6,2.Valmistajan on sallittava ilmoitetulle laitokselle arviointitarkoituksia varten pääsy tuotanto-, tarkastus-, testaus- ja varastotiloihin sekä toimitettava sille kaikki tarvittavat tiedot, erityisesti:

               -
                     laatujärjestelmää koskevat asiakirjat,

               -
                     edellä 2 kohdassa tarkoitetut tekniset asiakirjat,

               -
                     laatupöytäkirjoista, kuten tarkastusselostuksista ja testaus- ja kalibrointitiedoista, asianomaisen henkilöstön pätevyyteen liittyvistä selvityksistä.

               6.3.1Ilmoitetun laitoksen on tehtävä määräajoin auditointeja varmistaakseen, että valmistaja ylläpitää ja noudattaa laatujärjestelmää, ja toimitettava auditointikertomus valmistajalle.

               6.3.2Ilmoitetun laitoksen on otettava liitteessä II määriteltyyn ainesosaluokkaan 3 kuuluvan kompostin ja ainesosaluokkaan 5 kuuluvan mädätteen osalta jokaisen auditoinnin aikana näytteitä tuotosmateriaalista ja analysoitava ne. Auditoinnit on tehtävä seuraavin väliajoin:

               (a)Ensimmäisenä vuonna, jona ilmoitettu laitos valvoo asianomaista valmistajan käsittelylaitosta: sama tiheys kuin 5.1.3.1 kohdan f alakohdassa olevassa taulukossa ilmoitettu näytteenottotiheys; ja

               (b)seuraavina valvontavuosina: puolet 5.1.3.1 kohdan f alakohdassa olevassa taulukossa ilmoitetusta näytteenottotiheydestä.

               6.4Lisäksi ilmoitettu laitos voi tehdä ennalta ilmoittamatta käyntejä valmistajan luo. Näiden käyntien aikana ilmoitettu laitos voi tarvittaessa tehdä tai teettää tuotetestejä laatujärjestelmän asianmukaisen toiminnan varmistamiseksi. Ilmoitetun laitoksen on toimitettava valmistajalle kertomus käynnistä sekä testiraportti, jos testejä on suoritettu.

               7.Yhdenmukaisuusmerkintä ja EU-vaatimustenmukaisuusvakuutus

               7,1.Valmistajan on kiinnitettävä CE-merkintä sekä 5.2 kohdassa tarkoitetun ilmoitetun laitoksen vastuulla kyseisen laitoksen tunnusnumero jokaiseen lannoitevalmisteeseen, joka täyttää tämän asetuksen sovellettavat vaatimukset.

               7.2.1Valmistajan on laadittava kirjallinen EU-vaatimustenmukaisuusvakuutus kullekin CE-merkityn lannoitevalmisteen erälle ja pidettävä se kansallisten viranomaisten saatavilla kymmenen vuoden ajan sen jälkeen, kun CE-merkitty lannoitevalmiste on saatettu markkinoille. EU:n vaatimustenmukaisuusvakuutuksessa on yksilöitävä tuote-erä, jota varten se on laadittu.

               7.2.2Jäljennös EU-vaatimustenmukaisuusvakuutuksesta on pyynnöstä toimitettava asiasta vastaaville viranomaisille.

               8.Laatujärjestelmää koskevien asiakirjojen saatavuus

               8.Valmistajan on pidettävä kansallisten viranomaisten saatavilla vähintään kymmenen vuoden ajan sen jälkeen, kun tuote on saatettu markkinoille:

               -
                     5.3 kohdassa tarkoitetut tekniset asiakirjat,

               -
                     5.6 kohdassa tarkoitetut muutokset, sellaisina kuin ne on hyväksytty,

               -
                     5.6.1–5.6.3, 6.3 ja 6.4 kohdassa tarkoitetut ilmoitetun laitoksen päätökset ja kertomukset.

               9.Ilmoitettujen laitosten tiedotusvelvollisuus

               9,1.Kunkin ilmoitetun laitoksen on ilmoitettava omille ilmoittamisesta vastaaville viranomaisilleen myönnetyistä ja peruutetuista laatujärjestelmien hyväksynnöistä, ja sen on annettava säännöllisesti tai pyynnöstä omien ilmoittamisesta vastaavien viranomaistensa saataville luettelo laatujärjestelmien hyväksynnöistä, jotka on evätty tai peruutettu toistaiseksi tai joita on muutoin rajoitettu.

               9,2.Kunkin ilmoitetun laitoksen on ilmoitettava muille ilmoitetuille laitoksille laatujärjestelmien hyväksynnöistä, jotka se on evännyt tai peruuttanut toistaiseksi tai kokonaan, ja sen on pyynnöstä ilmoitettava laatujärjestelmien hyväksynnöistä, jotka se on antanut.

               10.Valtuutettu edustaja

               Valmistajan valtuutettu edustaja voi täyttää valmistajan puolesta ja valmistajan vastuulla 3, 5.2, 5.6.1–5.6.3, 7 ja 8 kohdassa tarkoitetut valmistajan velvollisuudet edellyttäen, että ne on eritelty toimeksiannossa.

               LIITE V
                  EU-VAATIMUSTENMUKAISUUSVAKUUTUS (nro XXX)
                  19

               1.
                     CE-merkitty lannoitevalmiste (tuote-, erä-, tyyppi- tai sarjanumero):

               2.
                     Valmistajan tai tapauksen mukaan valmistajan valtuutetun edustajan nimi ja osoite:

               3.
                     Tämä EU-vaatimustenmukaisuusvakuutus on annettu valmistajan yksinomaisella vastuulla.

               4.
                     Vakuutuksen kohde (jäljitettävyyden mahdollistava tuotteen tunniste; tähän voi kuulua kuva, kun se on tarpeen CE-merkityn lannoitevalmisteen tunnistusta varten):

               5.
                     Edellä kuvattu vakuutuksen kohde on unionin asiaankuuluvan yhdenmukaistamislainsäädännön vaatimusten mukainen:

               6.
                     Viittaus niihin asiaankuuluviin yhdenmukaistettuihin standardeihin, joita on käytetty, tai viittaus muihin teknisiin spesifikaatioihin, joiden perusteella vaatimustenmukaisuusvakuutus on annettu:

               7.
                     Tarvittaessa ilmoitettu laitos... (nimi, numero) suoritti … (toimenpiteen kuvaus) ja antoi todistuksen:

               8.
                     Lisätiedot:

               Seuraavan puolesta allekirjoittanut:

               (antamispaikka ja -päivämäärä)

               (nimi, tehtävä) (allekirjoitus):

                     (1)
                  Neuvoston asetus (ETY) N:o 315/93, annettu 8 päivänä helmikuuta 1993, elintarvikkeissa olevia vieraita aineita koskevista yhteisön menettelyistä (EYVL L 37, 13.2.1993, s. 1).

                     (2)
                  Torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annettu Euroopan parlamentin ja neuvoston asetus (EY) N:o 396/2005 (EUVL L 70, 16.3.2005, s. 1).

                     (3)
                  Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).

                     (4)
                  Euroopan parlamentin ja neuvoston direktiivi 2002/32/EY, annettu 7 päivänä toukokuuta 2002, haitallisista aineista eläinten rehuissa (EYVL L 140, 30.5.2002, s. 10).

                     (5)
                  Kun kyseessä on Euroopan unionissa hyödynnetty lisäaine, tämä edellytys täyttyy, jos lisäaine on asetuksen (EY) N:o 1907/2006 2 artiklan 7 kohdan d alakohdan i alakohdassa tarkoitetusti sama kuin aine, joka on rekisteröity tässä mainitut tiedot sisältävään asiakirja-aineistoon ja jos kyseiset tiedot ovat asetuksen (EY) N:o 1907/2006 2 artiklan 7 kohdan d alakohdan ii alakohdassa tarkoitetun lannoitevalmisteen valmistajan saatavilla.

                     (6)
                  Kun kyseessä on Euroopan unionissa hyödynnetty lisäaine, tämä edellytys täyttyy, jos lisäaine on asetuksen (EY) N:o 1907/2006 2 artiklan 7 kohdan d alakohdan i alakohdassa tarkoitetusti sama kuin aine, joka on rekisteröity tässä mainitut tiedot sisältävään asiakirja-aineistoon ja jos kyseiset tiedot ovat asetuksen (EY) N:o 1907/2006 2 artiklan 7 kohdan d alakohdan ii alakohdassa tarkoitetun lannoitevalmisteen valmistajan saatavilla.

                     (7)
                  Kun kyseessä on Euroopan unionissa hyödynnetty lisäaine, tämä edellytys täyttyy, jos lisäaine on asetuksen (EY) N:o 1907/2006 2 artiklan 7 kohdan d alakohdan i alakohdassa tarkoitetusti sama kuin aine, joka on rekisteröity tässä mainitut tiedot sisältävään asiakirja-aineistoon ja jos kyseiset tiedot ovat asetuksen (EY) N:o 1907/2006 2 artiklan 7 kohdan d alakohdan ii alakohdassa tarkoitetun lannoitevalmisteen valmistajan saatavilla.

                     (8)
                  Vaikka jokin materiaali on jätetty ainesosaluokan 1 ulkopuolelle, se voi silti olla sallittu aineosa toisen, erilaiset vaatimukset asettavan ainesosaluokan perusteella. Ks. esimerkiksi ainesosaluokka 11 eläimistä saatavista sivutuotteista, ainesosaluokat 9 ja 10 polymeereistä ja ainesosaluokka 8 agronomista lisäaineista.

                     (9)
                  Kun kyseessä on Euroopan unionissa hyödynnetty lisäaine, tämä edellytys täyttyy, jos lisäaine on asetuksen (EY) N:o 1907/2006 2 artiklan 7 kohdan d alakohdan i alakohdassa tarkoitetusti sama kuin aine, joka on rekisteröity tässä mainitut tiedot sisältävään asiakirja-aineistoon ja jos kyseiset tiedot ovat asetuksen (EY) N:o 1907/2006 2 artiklan 7 kohdan d alakohdan ii alakohdassa tarkoitetun lannoitevalmisteen valmistajan saatavilla.

                     (10)
                  Naftaleenin, asenaftyleenin, asenafteenin, fluoreenin, fenantreenin, antraseenin, fluoranteenin, pyreenin, bentso[a]antraseenin, kryseenin, bentso[b]fluoranteenin, bentso[k]fluoranteenin, bentso[a]pyreenin, indeno[1,2,3-cd]pyreenin, dibentso[a,h]antraseinenin ja bentso[ghi]peryleenin summa.

                     (11)
                  Naftaleenin, asenaftyleenin, asenafteenin, fluoreenin, fenantreenin, antraseenin, fluoranteenin, pyreenin, bentso[a]antraseenin, kryseenin, bentso[b]fluoranteenin, bentso[k]fluoranteenin, bentso[a]pyreenin, indeno[1,2,3-cd]pyreenin, dibentso[a,h]antraseinenin ja bentso[ghi]peryleenin summa.

                     (12)
                  Kun kyseessä on Euroopan unionissa hyödynnetty lisäaine, tämä edellytys täyttyy, jos lisäaine on asetuksen (EY) N:o 1907/2006 2 artiklan 7 kohdan d alakohdan i alakohdassa tarkoitetusti sama kuin aine, joka on rekisteröity tässä mainitut tiedot sisältävään asiakirja-aineistoon ja jos kyseiset tiedot ovat asetuksen (EY) N:o 1907/2006 2 artiklan 7 kohdan d alakohdan ii alakohdassa tarkoitetun lannoitevalmisteen valmistajan saatavilla.

                     (13)
                  Kun kyseessä on Euroopan unionissa hyödynnetty lisäaine, tämä edellytys täyttyy, jos lisäaine on asetuksen (EY) N:o 1907/2006 2 artiklan 7 kohdan d alakohdan i alakohdassa tarkoitetusti sama kuin aine, joka on rekisteröity tässä mainitut tiedot sisältävään asiakirja-aineistoon ja jos kyseiset tiedot ovat asetuksen (EY) N:o 1907/2006 2 artiklan 7 kohdan d alakohdan ii alakohdassa tarkoitetun lannoitevalmisteen valmistajan saatavilla.

                     (14)
                  Naftaleenin, asenaftyleenin, asenafteenin, fluoreenin, fenantreenin, antraseenin, fluoranteenin, pyreenin, bentso[a]antraseenin, kryseenin, bentso[b]fluoranteenin, bentso[k]fluoranteenin, bentso[a]pyreenin, indeno[1,2,3-cd]pyreenin, dibentso[a,h]antraseinenin ja bentso[ghi]peryleenin summa.

                     (15)
                  Naftaleenin, asenaftyleenin, asenafteenin, fluoreenin, fenantreenin, antraseenin, fluoranteenin, pyreenin, bentso[a]antraseenin, kryseenin, bentso[b]fluoranteenin, bentso[k]fluoranteenin, bentso[a]pyreenin, indeno[1,2,3-cd]pyreenin, dibentso[a,h]antraseinenin ja bentso[ghi]peryleenin summa.

                     (16)
                  Kun kyseessä on Euroopan unionissa hyödynnetty aine, tämä edellytys täyttyy, jos aine on asetuksen (EY) N:o 1907/2006 2 artiklan 7 kohdan d alakohdan i alakohdassa tarkoitettu sama aine kuin aine, joka on rekisteröity tässä mainitut tiedot sisältävään asiakirja-aineistoon ja jos kyseiset tiedot ovat asetuksen (EY) N:o 1907/2006 2 artiklan 7 kohdan d alakohdan ii alakohdassa tarkoitetun lannoitevalmisteen valmistajan saatavilla.

                     (17)
                  Puukiekon halkaisijan täytyy vastata sylinterin sisähalkaisijaa.

                     (18)
                  Huom. Kun kuutta ulompaa lankaa kiristetään asennuksen jälkeen, keskuslangan on oltava hieman löysä.

                     (19)
                  Valmistaja voi päättää, antaako se EU-vaatimustenmukaisuusvakuutukselle numeron.